
COLECȚIA „ȘTIINȚA ȘI TEHNICA PENTRU TOȚI“ 
apare sub egida 

CONSILIULUI NAȚIONAL 

AL 

FRONTULUI DEMOCRAȚIEI ȘI UNITĂȚII SOCIALISTE 


CUVINT ÎNAINTE 


În zilele noastre, în procesul dezvoltării cunoașterii 
şi creației tehnico-ştiințifice, al amplificării fără precedent 
a volumului de informaţii şi cunoştinţe, are loc, mai mult 
ca oricînd, o continuă parcelare şi îngustare a domeniului 
de cercetare şi a disciplinelor științifice, cu profilarea unor 
limbaje specifice, ermetice şi sofisticate, ceea ce face tot 
mai dificilă comunicarea interdisciplinară. Procesul este 
obiectiv, fiind legat, pe de o parte, de limitele posibili- 
tăților de percepere a creierului uman și, pe de altă parte, 
de necesitatea aprofundării fenomenelor tot mai complexe 
cu care se confruntă știința contemporană, ca şi prac- 
tica tehnologică, economică sau socială. În același timp, 
însă, fenomenele din natură și societate au un caracter 
complex, îmbrăcînd aspecte multiple, şi se desfășoară în 
condiții de ample conexiuni și interdependențe multilate- 
rale, care nu pot fi descifrate şi înțelese printr-o abordare 
unilaterală, monodisciplinară. De aceea, la început în 
ştiinţele sociale și apoi și în cele ale naturii, s-a impus 
tot mai mult necesitatea abordării complexe, sistemice, 
inter- și multidisciplinare a problemelor, cerință funda- 
mentală a dezvoltării cercetării științifice contemporane. 
Tipul cercetătorului izolat, care se închide în laborator 
şi cercetează de unul singur o anumită problemă a deve- 
nit foarte rar, nu mai corespunde cerințelor actuale sau, 
în orice caz, această cale este foarte puţin eficientă în 
zilele noastre, în cele mai multe domenii ale ştiinţelor. 
Mai mult, o caracteristică a dezvoltării științei contempo- 
rane este apariția şi constituirea de domenii științifice 
interdisciplinare, sau de graniță (chimie fizică, fizică, 
matematică biochimie, biofizică, geofizică, bioinginerie 
etc.). 


Totodată, ţinînd seama de caracterul complex al celor 
mai multe procese din natură şi societate, de evidențierea 
unor legități comune în derularea lor, au apărut domenii 
şi discipline integratoare, cu caracter de sinteză, un fel 
de metaștiințe, care îşi găsesc tot mai multe aplicaţii. Așa 
au apărut teoria sistemelor, teoria informaţiei, cibernetica. 
Trebuie adăugat faptul că și matematica joacă, tot mai 
mult, rolul de liant comun pentru multe discipline știin- 
țifice, inclusiv în domeniul ştiinţelor sociale, unele din 
ramurile sale desprinzindu-se, la rîndul lor, în științe de 
sine stătătoare. 

În acest proces, în ultimii ani s-a afirmat o nouă 
ştiinţă, care aspiră la un asemenea rol de platformă multi- 
disciplinară — sinergetica. 

Definită de promotorul său — prof. Hermann Haken, 
de la Universitatea din Stuttgart (specialist în teoria lase- 
rilor) — ca știința autoorgamzării sau autostructurărui, Sus- 
temelor, independent de natura lor (fizice, chimice, biologice, 
sociale) pe baza conlucrării, a cooperării organice a com- 
ponenlelor sau subsistemelor constitutive, sinergetica a in- 
trat în circuitul cercetărilor ştiinţifice din ultimii 10— 
15 ani, captînd atenţia și interesul unor specialiști din 
cele mai diverse domenii : matematicieni, fizicieni, chimiști, 
biologi, psihologi, neurologi, ciberneticieni, ingineri auto- 
matiști, sociologi, economiști, manageri etc. 

Interesul suscitat de noua știință este motivat de 
noile posibilități deschise de modul de abordare și analiză 
sinergetică a unor fenomene care se produc în sisteme 
complexe, deschise, îndepărtate de echilibrul termodinamic 
(specifice lumii vii și sistemelor sociale, dar și multor 
sisteme fizice și chimice), care se manifestă prin apariția 
la macroscară — ca efect al cooperării sincrone la micro- 
scară a componentelor individuale — a unor noi structuri 
spațiale, temporale sau funcționale, cu efecte spectaculoase 
pe planul eficienței sistemelor respective. Au contribuit 
la promovarea acestui nou domeniu și cercetările şcolii de 
fizică de la Bruxelles, conduse de I. Prigojin, cu privire la 
fenomenele disipative şi la termodinamica proceselor ire- 


versibile, careau evidențiat limitele termodinamicii clasice 

şi legitățile specifice sistemelor deschise, care impun o 
nouă metodologie de abordare. 

Știință nouă, pe cale de constituire şi definire, siner- 
getica a stîrnit și controverse, fiind încă disputate şi con- 
testate chiar şi definițiile obiectului şi metodologiei specifice 
acestei discipline. Au apărut şi interpretări greşite: s-au 
atribuit sinergeticii pretinse supoziții privind posibili- 

Fig. 2. 


tatea obținerii de energie din nimic, sau randamente ener- 
getice supraunitare în sistemele sinergetice. 

Este, probabil, o falsă interpretare a demonstrației 
lui H. Haken asupra fenomenului de autoorganizare « 
unui sistem laser cu gaz, în care, la pragul de trecere din 
regim de lampă (cînd are loc o mișcare dezordonată a 
atomilor excitați de cîmpul electromagnetic) în cel de 
laser (cînd mișcarea atomilor se ordonează), se produce un 
salt în creșterea randamentului (eficienței) sistemului (fig. 1). 
Similar se petrec lucrurile în cazul încălzirii uniforme 
a unui strat subțire de lichid în care, la început, mișcarea 
particulelor este haotică, pentru ca, pe măsura acumulării 

de căldură, de la o anumită diferență dintre temperaturile 
suprafețelor superioare şi inferioare ale stratului, fluidul 
să treacă într-o mişcare ordonată, sub formă de suluri 
cilindrice, care asigură un randament maxim de transfer 
de căldură din zona inferioară spre suprafață (fig. 2). 
Este momentul nodal, dialectic, pe care îl întîlnim în toate 
procesele din natură și societate cînd, în urma acumu- 
lărilor lente, cantitative, se produce saltul spre o nouă 
calitate. 


În cazurile menționate, prin influxul de energie are 
loc, datorită unei acumulări de energie, trecerea de la o 
stare de echilibru caracterizată la microscară de o mișcare 
haotică spre un nou echilibru dinamic, spre o nouă cali- 
tate (din haos spre ordine), cu o eficiență superioară. 
Acesta este efectul specific proceselor de autoorganizare 
din sistemele deschise, evidențiat de sinergetică, de reali- 
zare a unui grad superior de eficiență, prin „ordonarea”, 
sincronizarea şi aservirea (,înrobirea””) la microscară a 
componentelor acestora unui „parametru de ordine”. Este 
ceea ce în practica socială s-a obținut, în diferite stadii 
ale dezvoltării civilizației, prin organizarea diviziunii so- 
ciale a muncii (prin extinderea, pe de o parte, a speciali- 
zării indivizilor şi lărgirea şi amplificarea, pe de altă parte, 
a cooperării lor în producție). 

În ciuda controverselor, contestărilor și interpretări- 
lor false, domeniul ca atare prezintă un larg interes şi se 
impune tot mai mult în abordarea unor probleme complexe, 
în studiul unor sisteme mari, în modelarea matematică 
și fizică a acestora, în studierea proceselor neliniare (cel 
mai des întîlnite în practică). 


Interesul pentru sinergetică este stimulat și de com- 
pararea comportamentului sistemelor existente în natură 
şi al celor create de om. În timp ce sistemele naturale 
se caracterizează printr-o mare mobilitate, adaptabili- 
tate la acțiunea factorilor externi, capacitate de autodez- 
voltare și autoînnoire, sistemele create de om prezintă 
o mare fragilitate, manifestată prin deteriorare şi înrău- 
tățire bruscă a funcționalității, chiar la modificări neîn- 
semnate ale acțiunii factorilor externi sau ca urmare a 
unor deficiențe ori greșeli în conducere. De unde concluzia 


firească a necesității asimilării experienței acumulate de 
natură în structurarea şi organizarea sistemelor sale, în 
vederea utilizării ei în practica umană. Este ceea ce își 
propune sinergetica — de a descifra legile de construire 
a structurilor și organizării sistemelor naturale. Spre deo- 
sebire de cibernetică, atenția este de această dată îndrep- 
tată nu spre procesele de conducere şi schimb de informaţii, 
ci spre principiile constituirii organizării, ale apariţiei ordi- 
nii la macroscară, ale dezvoltării și autoamplificării ei, pe 
baza proceselor produse la microscară și proprietăților 
interne — sursa autodezvoltării sistemelor. 

Problema ordinii și organizării optime se pune în abor- 
darea celor mai diferite probleme din fizică, chimie, bio- 
logie, economie, ecologie, dar ea se pune în mod deosebit 
de acut în cazul cercetării unor probleme globale — ener- 
getice, economice, ecologice, nucleare și de altă natură — 
care presupune antrenarea, unor resurse foarte mari sau 
consecințe deosebit de grave și în care găsirea soluției 
prin metoda încercării și a învățării din greşeli este greu 
de admis. În acest caz apare mult mai rațional să se acțio- 
neze pornind de la cunoașterea proprietăților interne ale 
sistemelor, a legilor lor de dezvoltare; în acest sens este 
deosebit de utilă dezvoltarea cercetării proceselor de autoor- 
ganizare, a legilor apariţiei ordinii în sistemele fizice, chi- 
mice, biologice şi sociale. Dezvoltarea acestor cercetări 
a fost determinată și de apariția, în ultimele decenii, a 
unor instrumente moderne de analiză și învestigare și, 
în primul rînd, a aparatului matematic legat de studierea 
proceselor neliniare și a metodelor de modelare matematică, 
facilitată de noile tehnici moderne de calcul, de apariția 
şi extinderea utilizării calculatoarelor electronice. 


Abordarea sinergetică își poate găsi numeroase apli- 
cații şi în studiul fenomenelor sociale, ca și în gestiunea 
și conducerea proceselor economice. Societatea umană 
este, prin excelență, un exemplu de sistem deschis care, 
întocmai ca sistemele vii, s-a dezvoltat continuu, de la 
microcolectivitățile primitive pînă la civilizația complexă, 
sofisticată din zilele noastre. În același timp, istoria civili- 
zației demonstrează că, spre deosebire de sistemele deschise 
care manifestă capacitate de autodezvoltare, sistemele 

închise, autarhice, care se autoclaustrează şi își diminuează 
posibilitățile de comunicare cu lumea exterioară se auto- 
condamnă la stagnare. Este ceea ce s-a întîmplat cu marile 
centre de civilizaţie orientală, bazate pe ceea ce Marx a 
denumit „mod de producție asiatic””, care integraseră în- 
tr-un sistem de relaţii tributare vechile comunități primi- 
tive de tip rural, agricol, subordonîndu-le unei suprastruc- 
turi politice, statale cu sprijinul unui sistem de exercitare 
a puterii definit ca „,despotism oriental”, socictăți cu o 
mare stabilitate, care au subzistat de-a lungul mileniilor, 
dar, care, tocmai datorită caracterului lor de sisteme 
închise, avînd un mare coeficient de inerție, s-au dovedit 
impenetrabile la procesele de schimbare, de înnoire, fiind 
depășite de noile centre de civilizaţie industrială, de tip 
capitalist — care s-au dezvoltat la periferia lor (în Ruropa 
cîndva înapoiată şi barbară). Acest fenomen manifestat 
la macroscară este prezent și la microscară în cazul colec- 
tivităților care manifestă spirit conservator, tendințe de 
izolare și închistare, ostile spiritului de colaborare şi conlu- 
crare, schimbului de idei și informaţii. 

Lucrarea de față — a tovarăşei Adelina Georgescu, 
specialist în domeniul mecanicii fluidelor (domeniu în care 
procesele neliniare formează principalul obiect al cercetări- 
lor şi activităților inginereşti) — încearcă să prezinte 
într-un mod sintetic și, pe cît posibil, accesibil unui cerc 
mai larg de cititori, problematica complexă şi dificilă a 
acestei noi discipline ştiinţifice, cu exemplificări numeroase 
din cîteva domenii de aplicație. Ea nu își propune și nici 
nu poate să epuizeze subiectul (domenii ample ca econo- 
mia, sociologia, ecologia, științele vieții — au rămas nea- 
bordate). Este doar o introducere în domeniu, una dintre 
primele din literatura noastră. Sperăm, însă, ca ea să con- 
stituie un instrument util de informare și de stimulare 
a celor interesați în studierea mai aprofundată a proble- 
maticii ample a uneia din cele mai noi ramuri ale științei 
contemporane, 


ION ILIESCU 


PREFAŢĂ 


Lucrarea de față constituie o scurtă introducere într-o 
nouă metașhiință în curs de formare — sinergelica — care 
Permite clasificarea şi descrierea unitară a unm vast material 
furmizat de cunoaşterea contemporană. Caracterul său glo- 
balist este atins de metoda sa de bază, analogia, modelată 
de anumite echivalențe matematice. Obiectul de studiu al 
sinergeticii îl formează autoorganizarea sistemelor în urma 
cooperării microcomponentelor acestora şi, corespunzător, 
tranziția bruscă de la un comportament macroscopic la un 
altul, calilaliv deosebit şi periodic. Cadrul adecvat al unei 
descrieri globale a marii varietăți de fenomene ce intră sub 
incidența sinergelicii nu poale fi decît matematica. Inter- 
secția obiectului sinergeticii cu cel al allor melaștiințe (ca 
de exemplu, termodinamica) creează falsa impresie la umi 
specialiști ai științelor particulare că sinevgetica ar pulea 
fi asimilată ştiinţei lor, ceea ce ar vestrînge sinergetica la 
obiectul acelor ştiinţe. De aceea, a fost inclus un capilol 
de elemente matematice care fundamentează toate aserțiunile 
principale din vestul lucrării, conferindu-i sinergehicii cadrul 
propriu de generalitate. 

Actuala versiune este rezultatul unor prelucrări succesive 
ale unui material mult mai bogat, Parcurs de aproape 30 
de matematicieni, fizicieni şi ingineri, cărora le aducem 
viile noastre mulțumiri. Structura actuală a lucrării se dalo- 
vește tovarăşului Ion Ihescu, care a avut amabilitatea şi 
răbdarea să dezbată problemele din cele trei versiuni anterioare 
ale lucrării şi căruia autoarea îi exprimă profunda sa grati- 
tudine. 


A. GEORGESCU 

Il. CE ESTE SINERGETICA? 


1.1. SPECIALIZARE ȘI INTERDISCIPLINARITATE 


Acum, în pragul celui de-al treilea mileniu, cunoaște- 
rea înaintează pe un front larg, format dintr-un număr 
impresionant de domenii înguste, cele mai multe apărute 
în ultimii 10—20 de ani şi provenind, pînă mai ieri, din 
capitolele unor discipline mai vechi. De exemplu, ceea ce 
la ora actuală numim matematică este un conglomerat 
de zeci de matematici, astfel încit clasificarea internațională 
a principalelor lor subdiviziuni, dată de Societatea Ameri- 
cană de Matematică în 1980, conţine 33 de pagini scrise 
sau 8 pagini de mărimea cotidianului „,Scînteia””. Aceeași 
situație are loc şi în mecanica fluidelor: în 1960, diviziu- 
nile sale principale crau mecanica fluidelor neviscoase și 
cea a fluidelor viscoase. Acum există o mulțime de cîm- 
puri de cercetare de mecanici ale fluidelor. Fiecare cititor, 
examinind domeniul său de interes, va constata similar 
existența unui mare număr de noi domenii înguste, adică 
al căror obiect de studiu este restrîns. În fiecare dintre 
aceste domenii se fac cercetări deosebit de detaliate, tin- 
zindu-se să se știe „,totul” despre obiectul de studiu al 
acelui domeniu. Cum, în contextul cunoașterii umane, 
domeniul însuși reprezintă doar o mică parte, aproape un 
„nimic”, se face afirmația amuzantă și aparent paradoxală 
că un cercetător al zilelor noastre știe „totul despre 
nimic”, spre deosebire, am putea spune, de spiritul enci- 
clopedist, universalist al cercetărilor clasice cînd se știa 
cîte „puțin despre orice”. Cercetătorul de azi resimte o 
insatisfacție în imposibilitatea cunoaşterii profunde a mai 
multor domenii, imposibilitate generată de faptul că, dato- 

rită dificultății problemelor, timpul abia îi ajunge să se 
menţină ca bun specialist în domeniul său, cu greu făcînd 
față exploziei de informație existentă, trebuind să depună 
eforturi considerabile pentru a putea pătrunde în domenii 
adiacente. Dar o pătrundere în discipline conexe nu este 
numai o necesitate spirituală, ci şi un imperativ practic. 
Să ne gîndim numai la cîte „,„mecanici” sînt chemate să-și 
aducă contribuția la rezolvarea problemelor zborului 
unei aeronave supersonice sau al unei navete spațiale, 
sau cîte „fizici”” trebuie să-și întrepătrundă obiectul de 
studiu pentru a furniza modele care să descrie fuziunea 
termonucleară. De aceea, s-au format o serie de științe 
de graniță, interdisciplinare, de utilitate incontestabilă pen- 
tru viața omului. Dar aceste cîmpuri interdisciplinare au 
un caracter „local”, ele neoferind o imagine globală, de 
ansamblu, a cunoașterii umane. 


1.2. SINERGETICA — O METAȘTIINȚĂ? 


Cu creşterea volumului cunoştinţelor, devine rot mai 
de dorit existența unei clasificări a acestor cunoștințe, 
a legăturii dintre ele, a găsirii unor analogii care să facă 
posibile dezvoltări în unele domenii, pe baza progreselor 
din cele analoage lor, a deducerii unor „legi universale” 
care să descrie numeroasele fenomene cunoscute. Cu alte 
cuvinte, este de așteptat apariția unei științe a științelor, 
adică a unei metaștiințe, care să satisfacă aceste deziderate 
şi ale cărei principii să se aplice tuturor ştiinţelor particu- 
lare, dar care să nu se reducă la acestea, tot așa cum un 
medic generalist, deși se bazează pe cunoașterea fiecărui 
organ, în stabilirea diagnosticului într-o maladie mai puțin 
comună şi care nu priveşte în mod expres un anumit 
organ, nu se reduce la cunoașterea organelor ca simple 
entități, ci a organismului ca entitate alcătuită din mai 
multe părți. Cunoașterea la scara organismului este o altă 
calitate față de aceea a fiecărui organ, deci este aceea a 
întregului față de parte, a mulțimii față de element. O 
astfel de cunoaştere, deasupra științelor particulare, cali- 
tativ deosebită își propun metaștiințele. Dintre acestea 

menționăm filozotia, al cărei rol important în cunoașterea 
umană este bine stabilit şi care, încă din antichitate, a 
avut în centrul atenţiei sale problema relației întreg-parte. 
Pe baza preceptelor filozofiei antice, milenii de-a rîndul 
științele particulare au pus accentul pe proprietăţile interne 
ca izvor al autodezvoltării sistemelor, presupunîndu-se că 
partea este mai simplă decit întregul şi că, studiind fiecare 
parte, se pot înțelege proprietățile sistemului. Această 
ultimă concepție a stat şi la baza altor discipline conside- 
rate la vremea lor ca metaştiințe, ca mecanica newtoniană, 
termodinamica și mecanica statistică. În ultimele decenii, 
însă, şi-a făcut loc, mai întîi în ştiinţele sociale și apoi 
în cele ale naturii, ideea că partea poate fi la fel de com- 
plicată ca şi întregul, pentru cunoaşterea proprietăților 
căruia fiind necesară o anumită analiză unitară, care, deși 
ia în considerație proprietățile părților, conduce la rezul- 
tate pentru întreg diferite de cele ale părților. Au apărut, 
astfel, și alte metaștiințe: ştiinţa sistemelor, cibernetica, 
teoria informației și — mai nou — sinergetica, primită cu 
mult entuziasm de majoritatea cercurilor științifice din 
întreaga lume. 

Sinergetica este, cel puţin azi, definită ca știință a 
autoorganizării sistemelor, indiferent de natura lor, autoor- 
ganizare care are loc datorită cooperării microcomponentelor 
sistemului şi avînd ca rezultat, la scară macroscopică, o 
structurare periodică spațială, temporală sau funcțională. 
Autoorganizarea nu are loc în orice condiţii, ci departe de 
echilibru; ea apare brusc, la depășirea unui prag critic 
al unui parametru de control al sistemului, sistem care 
este deschis, spre deosebire de sistemele închise ale termo- 
dinamicii clasice. Sinergetica studiază acţiunile comune 
ale microcomponentelor îndreptate spre atingerea unui 
scop, acțiuni rezultate din autoorganizarea unui sistem 
deschis care schimbă cu exteriorul masă şi energie. Prin 
nedefinirea energici lăsăm deschisă poarta prin care în 
obiectul sinergeticii intră fenomene specifice biologiei, chi- 
miei, sociologiei, ecologiei, lingvisticii, combustiei, teoriei 
plasmei. 


„Herman MHaken, fondatorul sinergeticii, profesor la 
Universitatea din Stuttgart şi directorul Institutului de 

Fizică din Stuttgart, a pornit de la observaţia că între 
comportările sistemelor celor mai diferite există analogii 
frapante. Pînă la enunțarea teoriei sinergeticii, H. Haken 
a lucrat în fizica matematică în probleme de generare 
cuantică. Cultura sa tehnică și matematică deosebită i-a 
permis să stabilească analogii între fenomene aparent cu 
totul distincte, determinîndu-l să enunțe că principiul de 
bază al sinergeticii este cooperarea, deoarece criteriul inalie- 
nabil al autoorganizării în sistemele fizice este comportarea 
în autoînţelegere a componentelor sale [1], și să răspundă 
atacurilor celor care consideră sinergetica drept o lozincă, 
care nu aduce nimic nou. Această ultimă aserțiune se 
bazează pe aceea că toate exemplele sinergeticii aparțin 
ştiinţelor particulare, că afară de principiul cooperării și 
al subordonării (înrobirii, care generalizează un principiu 
al liniarizării), sinergetica nu are principii proprii şi concepte 
primare, nu se prezintă ca o știință axiomatizată, corespun- 
zător generalităţii obiectului său. 

Prima lucrare de sinergetică este un articol al lui 
H. Haken și R. Graham din 1971 [1], apoi apar volume 
consacrate acesteia și conținînd lucrările unor congrese 
de sinergetică, începînd din 1972 și care s-au ținut mai 
întîi la doi ani, apoi, anual și bianual. 

Un răspuns cert la întrebarea dacă sinergetica este 
sau nu o știință și dacă tocmai ea este cea așteptată să. 
așeze pe noi temelii o mare parte a cunoașterii umane, 
unificînd rezultate şi metode de studiu de bază, este pre- 
matur de dat, deoarece sinergetica este în formare şi anume 
în faza de dezvoltare explozivă. Este greu de spus cîte 
dintre „,descoperirile” sale se vor dovedi realmente noi 
Şi ştiinţifice. Deja de pe acum apărătorii sinergeticii tre- 
buie să facă față asalturilor unor atacuri venite din partea 
susținătorilor altor superştiințe, ce manifestă aceleași pre- 
tenții de globalitate şi generalitate ca: termodinamica, 
teoria sistemelor, teoria informației, teoria structurilor disi- 
pative. Etapa pe care o parcurge acum sinergetica au 
cunoscut-o şi acestea. Astfel, în termodinamică, care stu- 
diază cele mai generale interacțiuni, este drept, legate de 
problema energiei, la mijlocul secolului trecut cînd a fost 
fondată, se acumulase, ca şi acum, o mare cantitate de 

CUnoștințe, termodinamica de atunci reușind să le clasifice, 
să le unifice, înglobînd mecanica newtoniană, care, la tim- 
pul ei, apăruse ea însăși ca un summum al cunoașterii umane. 
S-a dovedit apoi, că acea termodinamică de început 
era, de fapt, o termotehnică, dezvoltarea sa conducînd la 
termomecanica clasică, apoi la termodinamica clasică a 
stării de echilibru termodinamic, iar mai tîrziu, la termo- 
dinamica proceselor ireversibile și, în sfîrșit, actualmente, 
ia termodinamica proceselor departe de echilibrul termo- 
dinamic. 

Cititorul neavizat poate fi uşor derutat de aceea că 
pentru toate aceste științe și concepte de bază ale lor 
întîlnește aceleași denumiri, denumiri care însă şi-au schim- 
bat conţinutul. Chiar în termodinamică, una dintre cele mai 
serioase și acum clasice metaştiinţe, continuă controverse 
puternice privitoare la fundamentele sale ; în ciuda coeren- 
ței și unității sale, termodinamica nu are încă o rigoare 
matematică care să satisfacă exigenţele specialiștilor. 
Aplicarea largă a termodinamicii și foloasele aduse de ea 
sînt atît de mari, încît pot să ne nedumerească ; de aceea 
trebuie să remarcăm că termodinamica este utilă în pro- 
bleme particulare, care ţin de științe interdisciplinare ce 
intră sub incidența termodinamicii (termomecanica medii- 
lor continue, termodinamica chimică, magnetohidrodina- 
mica), prevederile sale verificîndu-se în realitate şi fiind 
riguros fundamentate. În schimb pretenția ei de ştiinţă 
atotcuprinzătoare nu are încă acoperire ; înseși adăugirile 
de noi capitole dovedește tendința termodinamicii de a 
deveni atotcuprinzătoare. Acest caracter de universalitate 
este cel care nu are încă o formalizare matematică satisfă- 
cătoare. Bineînţeles, aceasta nu înseamnă că nu va avea 
niciodată. În orice caz, prescrierile sale, chiar cele generale, 
se verifică în practică, ceea ce conferă afirmațiilor sale 
celor mai generale valoarea de principii veritabile, adică 
de afirmaţii nedemonstrabile, dar verificabile prin oricare 
dintre consecințele lor. 

Dacă aceasta este situația termodinamicii la mai bine 
de un secol şi jumătate de la fondarea sa, este de la 
sine înțeles că sinergetica, care are o vechime de 10 ori 
mai mică, dar ambiții de generalitate cel puțin tot așa de 

mari, trebuie şi ea să parcurgă stadiul de cristalizare, de 
formare a obiectului său. În fond, aceasta are loc în orice 
ştiinţă şi în orice direcție nouă de cercetare. Faptul dacă 
o astfel de direcție va deveni sau nu o ştiinţă nu se poate 
prevedea, ci doar se poate analiza starea sa actuală. 


În legătură cu obiectul sinergeticii — analiza capaci- 
tății de autoorganizare a sistemelor deschise — trebuie 


să menționăm că, în ultimul timp, şi termodinamica studiază 
aceste sisteme, dar sistemele deschise constituie în principal 
obiectul unei alte metaştiințe: teoria structurilor disipa- 
tive fondată de I. Prigojin (conducătorul Şcolii de fizică 
de la Bruxelles) și P. Glansdorfi, deținători ai unui pre- 
miu Nobel din 1977. Cauza apariţiei teoriei structurilor 
disipative rezidă în constatarea că principiile termodina- 
micii clasice nu se aplică în biologie, acest fapt consti- 
tuind în același timp și un impuls dat acestei termodina- 
mici de a-și lărgi obiectul şi principiile sale, astfel încît 
acestea să se refere şi la sistemele deschise. Ceea ce dis- 
tinge sinergetica de alte metaştiințe este faptul că ea pri- 
veşte autoorganizarea sistemului ca urmare a unei infuzii 
(aport) sau extrageri de masă şi energie, autoorganizare 
care nu are loc în sensul acelui aport, ci într-o cutotul 
altă direcție. De exemplu, energia introdusă într-un sis- 
tem fluid nemișcat, prin încălzirea lui de jos, se distribuie 
pe microcomponente (moleculele) care continuă să se miște 
haotic, deși fluidul rămîne nemișcat, pînă cînd diferența 
de temperatură dintre părțile de sus şi de jos ale fluidului 
depășește un anumit prag. Atunci brusc, ca la o comandă, 
microparticulele cooperează și se mișcă într-o anumită 
direcție (aşa cum la jocul cu pietrele de domino, așezate 
fiecare vertical, căderea unei pietre antrenează căderea 
tuturor celorlalte, paralele cu cea care a căzut prima), 
dînd naștere la scară macroscopică mișcării de convecție 
termică. Un alt exemplu: o turmă de animale domestice, 
închisă într-un perimetru în care i se lasă doar o mică canti- 
tate de hrană, se mișcă haotic, necorelat. Cînd însă lipsa de 
hrană depăşeşte o anumită limită, este suficient ca unul 


dintre animale să se îndrepte spre locul unde de obicei 
li se aduce hrana, că imediat şi restul turmei îl va urma. 
În sfîrşit, să menționăm și autoorganizarea unei mulțimi 

de turiști părăsiți de ghidul lor, formarea de structuri 
periodice în reactoarele chimice, asemănătoare celor care 
întrețin bătăile periodice ale inimii, formarea vîrtejurilor 
atmosferice de mari dimensiuni (cicloane) sau a altor feno- 
mene din atmosferă (așa-numitele străzi de nori), formarea 
galaxiilor, formarea macromoleculelor și, în sfîrșit, formarea 
tipurilor în evoluția biologică, acest din urmă exemplu 
fiind cel mai complex și concludent pentru acceptarea 
sinergeticii. Apariția vieții este una din problemele fasci- 
nante pe care încearcă s-o prindă şi noile ramuri ale 
termodinamicii şi teoria structurilor disipative. Dar, spre 
deosebire de aceste metaștiințe, sinergetica este singura 
știință în care autoorganizarea constituie singurul său obiect 
de studiu, deşi, din alte puncte de vedere, autoorganizarea 
este studiată și de alte ştiinţe. Mai mult, aceste științe 
studiază organizarea sistemelor mai degrabă decît autoor- 
ganizarea lor. De exemplu, în termodinamică, energia 
unui gaz încălzit este folosită organizînd, dirijînd sistemul 
spre eliberarea unui singur grad de libertate prin obligarea 
gazului să miște un piston pe o singură direcție, spre 
deosebire de autoorganizarea studiată de sinergetică, în 
care acesta nu este constrins la o astfel de organizare, ci 
este lăsat să-şi producă structurile periodice convective, 
deși, accentuăm, și într-un caz și în celălalt sistemul fluid 
a primit energie din exteriorul său. 


O condiţie necesară a autoorganizării este aceea ca, 
inițial, sistemul deschis să se afle departe de echilibru, 
fie ca urmare a unei acțiuni din afară, fie, posibil, și a uneia 
interne. Sistemul aproape de echilibru are tendința să-și 
mențină această stare, deci ca această stare să fie stabilă. 
În schimb, departe de echilibru această tendință dispare, 
la depășirea unui anumit prag, pe seama unei instabili- 
tăi a echilibrului și a unei bifurcări a unui nou proces posi- 
bil, neechilibrul stării sistemelor deschise putînd constitui 
cauza apariției ordinii din ele. 

Metoda sinergetică, împrumutată din teoria structuri- 
lor disipative, constă în abordarea unor rezultate disparate, 
din diferite domenii (aceasta alcătuind concepția, dezbate- 
rea). “Totuşi trebuie să deosebim aspectele diferite ale 
procesului de apariție a structurilor studiate de sinergetică 

față de cele ale teoriei structurilor disipative. De asemenea, 
trebuie să distingem între sinergetică şi metoda sinergetică 
de raționare. În ultimul timp sinergetica pare să se dis- 
tanțeze de teoria structurilor disipative apărute din dezor- 
dine, prima privind o cooperare mai generală decît autoorga- 
nizarea neclasică, ireversibilă. 


Aşadar, sinergetica este un domeniu de sinteză, apărut 
ca reacție la tendința de fărîmițare a ştiinţei și la infor- 
mația supraîncărcată cu un număr imens de detalii care 
ascunde esența lucrurilor. Ea trebuia să transforme această 
informație într-un mic număr de legi, concepții și idei, 
ceea ce pare să fi reușit în mare măsură. Chiar din dezvol- 
tarea sa de pînă acum se constată că ea este o concepție 
nouă, diferită de clasicismul newtonian, sinergetica repre- 
zentînd astfel o nouă direcție de dezvoltare în știința 
contemporană. 


Apărută într-un moment propice, cînd datorită unei 
diversificări fără precedent a cunoștințelor și a limbajului 
ştiinţelor, se simțea acut nevoia unei sinteze fundamentale 
a culturii, sinergetica s-a răspîndit fulgerător, la ea ade- 
rînd marea majoritate a oamenilor de știință, nemulțumiți 
de specializările din ce în ce mai adînci şi de însingurarea 
lor în domenii foarte înguste. Totuși, pînă cînd să se 
cristalizeze noua ştiinţă, au trecut cîteva zeci de ani. 
Deocamdată, este adevărat, sinergetica este o colecție de 
exemple în sprijinul tezei autoorganizării sistemelor (de- 
parte de echilibru). Dar această problemă poate fi consi- 
derată ca fiind şi a termodinamicii. Se poate observa, 
totuşi, că sistemele sinergeticii sînt mai generale. Dar 
atunci sinergetica s-ar suprapune peste teoria sistemelor. 
Astfel, obiecții dintre cele mai serioase silesc sinergetica 
să-și restrîngă domeniul, dar și să şi-l delimiteze mai exact, 
o obligă deci să-și formuleze principii şi instrumente, 
Între acestea un rol fundamental revine analogiei, metodă 
de cercetare de bază a sinergeticii, care permite să vorbim 
despre undele spiralate întilnite în cele mai diferite medi 
(în inimă, pe retina ochiului, în epidemii, în galaxii). Astfel, 
modelul îmatematic al morfogenezei, alcătuit cu ajutorul 
calculatorului, ca şi formarea florii soarelui sînt în spirale. 
În fenomenul de convecţie, în unele situaţii, apare modelul 

de fagure (fig. 3, a), structură întilnită şi în astrofizică, 
meteorologie (apariția cicloanelor la scara globului), în 
fizică, în fenomenele de instabilitate hidrodinamică, la 
schimbul de substanțe în organisme vii (fig. 3, b), în elasti- 
citate (fig. 3, c) etc. Există însă și numeroase alte tipuri 
de structuri de autoorganizare, care își aşteaptă încă clasi- 
ficarea. Nu se poate încă afirma dacă în general procesele 
chimice şi biologice pot fi reduse la legi fizice. Acestea, 
toate, rămîn ca obiect de studiu în viitor al sinergeticii. 


Deși legată de celelalte metaștiințe, sinergetica își 
are propriile sale concepte de bază și metode teoretice de 
studiu care o diferențiază de acestea. În primul rînd, 
caracterul său de universalitate o apropie foarte mult de 
teoria sistemelor, de termodinamica modernă şi de teoria 
informaţiei, dar în sinergetică conceptele importante sînt 
nu atît mărimile macroscopice, cît parametrii ordinii. Ca și 
termostatica, sinergetica studiază tranziții de fază ale siste- 
melor în echilibru (dar ale sistemelor sinergetice). De aseme- 
nea, ca şi termodinamica modernă, sinergetica se ocupă cu 
tranziții de fază ale sistemelor în neechilibru (macroscopic) 
şi anume departe de echilibru ; totuși sinergetica se ocupă, 
tot pentru sistemele sale, şi de oscilații, de structurile 
spațiale și de haosul acestora. Atiît mecanica statistică, cît 
şi sinergetica se ocupă şi de fluctuații, mai ales pentru 
studiul tranzițiilor de fază dar, la fel, pentru situații mai 
generale. Se poate spune deci că sinergetica este o parte 
a teoriei generale a sistemelor, avind drept obiect de studiu 
principiile generale în virtutea cărora acționează aceste sis- 
teme. În virtutea acestei generalități unele dintre concep- 
tele sale (parametru de ordine, principiul subordonării) 
pot fi aplicate în unele științe nematematizate sau care 
nu se speră să fie matematizate (ca teoria dezvoltării 
ştiinţei) [1, vol. 20]. 

Sinergetica este legată de cibernetică, în ambele con- 
ceptul de control fiind fundamental. Dar, pe cînd ciberne- 
tica studiază conceperea de procedee de control ale unui 
sistem, astfel încît acesta să se comporte într-un anumit 
mod, bine stabilit, în sinergetică volumul controlului este 
altul și anume acela de a realiza autoorganizarea sistemului 
(adică asigurarea ordinii în dezordine). 

Fig. 3. 


1.3. SINERGETICA Și DISCIPLINELE PARTICULARE 


Sinergetica se întrepătrunde nu numai cu alte me- 
taștiințe ci și cu disciplinele particulare, cum ar fi hidro- 
dinamica, chimia, ingineria mecanică, civilă, aerospațială, 
electrică, electronică, din care ea își ia exemplele. Mai mult, 
se pare că denumirea de sinergetică a fost atribuită nu 
numai datorită faptului că în ea se studiază acțiunea 
simultană a multor microelemente ale sistemului, ci și 
pentru aceea că pentru găsirea principiilor generale care 
controlează autoorganizarea este necesară cooperarea dife- 
ritelor ştiinţe. Acest din urmă fapt este cel care justifică 
în ultimă instanță interesul pentru sinergetică al oamenilor 
de știință de specialități dintre cele mai diferite. 

Deocamdată sinergetica pare o știință fără granițe, 
sistemele studiate de ea aparținînd practic tuturor știin- 
elor cunoscute. Din acest punct de vedere ea este ase- 
mănătoare teoriei oscilaţiilor şi undelor neliniare care, de 
asemenea, are obiect (parțial) comun cu toate științele. 
Dacă am colora cu cite o culoare fiecare domeniu de cer- 
cetare, am putea alcătui o hartă de culori în care inter- 
disciplinele ar fi reprezentate de culorile rezultate din 
compunerea unui număr (mic) de culori. Pe o astfel de 
hartă n-ar putea fi localizată nici sinergetica, nici termo- 
dinamica, nici teoria sistemelor, nici teoria oscilaţiilor și 
undelor neliniare și nici alte asemenea metaștiințe, ci ele 
ar apărea ca văluri care se aștern peste toată cunoaşterea, 
dar fiecare dintre aceste văluri avînd o anumită proprie- 
tate cromatică distinctă. Dar aceste văluri, ele însele, 
se întrepătrund, şi din această întrepătrundere rezultă 
cunoașterea sub diferite aspecte, din diferite puncte de 
vedere a unui fenomen dat. Se pot cita aici exemple mai 
puțin obișnuite de autounde (oscilații autoîntreținute în 
medii active, în neechilibru, în care se află izvoare de 
energie), studiate atât de sinergetică cît şi de teoria osci- 
lațiilor şi undelor neliniare. Acestea sînt oscilații care se 
întîlnesc în cele mai diferite medii: într-un reactor chimic 
cu reactivii necesari reacției în condiții de activitate re- 
dusă ; unde sursele de energie reapar mereu, cum ar fi 
de exemplu stepa: unda de combustie în timpul incendiului 

trece prin stepă dar, după un an, iarba crește din nou; 
în laborator se poate construi o instalație punînd împreună 
mai multe arzătoare; unda trece prin instalație arzînd 
uleiul din fitil, dar acesta se va ridica din nou în arzătorul 
de ulei și se va naște o nouă undă. Autoundele își păstrează 
constante caracteristicile pe seama izvoarelor. Autoundcele 
sînt deja un domeniu de mare interes pentru combustic, 
medicină (epidemii), ecologie (la analiza schimbării numă- 
rului populaţiei), fiziologie (mecanismele de transmitere 
a excitației în țesutul nervos și muscular). Filmarea auto- 
undelor a arătat că acestea au forma unei spirale -dezră- 
sucite, mai exact spus, aceste spirale constituie centrele 
autoundelor. Din fiecare spirală pornese unde care inter- 
ferează și se produc discontinuități, locul discontinuităților 
devenind centre de noi spirale şi astfel întreținîndu-se 
regimul de autounde. Prezența în mediu a multor centre 
de unde autoîntreținute permite considerarea proceselor 
autoundelor ca sinergetice, cooperative. Remarcăm, în acest 
context, dificultatea încadrării multor fenomene ca auto- 
organizări ce fac obiectul sinergeticii. Așa este cazul pentru 
biologie și, în general, pentru sistemele vii unde, în afara 
morfogenezei, sint cunoscute încă puţine exemple de coope- 
rări studiate de sinergetică (situația se compară de cele 
mai multe ori cu galopul calului sau cu mecanismul halu- 
cinațiilor). Desigur, răspîndirea ideilor sinergetice va fur- 
niza și alte exemple, dar pentru aceasta va fi mai întîi 
necesară o părtrundere a acestor idei în lumea biologilor. 


1.4. OBIECTUL SINERGETICII 


Secole de-a rindul au fost studiate sistemele sim- 
ple, creîndu-se premisele trecerii spre analiza sistemelor 
complexe, ceea ce a permis acumularea unei cantități 
uriaşe de informații științifice și, implicit, observarea unor 
analogii profunde între fenomene dintre cele mai deosebite. 
Printre altele, a apărut posibilitatea unei priviri unitare 
asupra tranziției de la o stare a unui sistem la o alta. Ob- 
servată la scară microscopică, această tranziție are loc 


24 


datorită acțiunii în același sens a părților sistemului și 
care, în anumite situații, pot duce la trecerea bruscă a 
unor praguri. Dacă ea se referă la fenomene naturale, 
cum ar fi apariția uraganelor, tranziția este spectaculoasă 
și măreață; cît priveşte aceste treceri la un proces diri- 
jat de om (de exemplu încovoierea unei bare verticale 
supuse unei compresiuni în lungul ci, mișcarea turbu- 
lentă din jurul unei aeronave, apariția oscilaţiilor parazite 
la mașini), acestea pot fi neeconomice. În sfirșit, tran- 
ziția bruscă poate fi catastrofală sau dramatică, atunci 
cînd are loc în procesele din lumea animală, vegetală 
sau pe plan social, fiziologic etc. Cauzele și controlul unei 
astfel de tranziții fac obiectul sinergelicii. 

Cuvîntul sinergetică provine din limba greacă (,„sin” 
însemnînd „împreună cu” şi „ergon” — acţiune”), re- 
zultind expresia astăzi acceptată efect cooperahv. Intuitiv, 
sinergetica este ştiinţa care studiază structurile macro- 
scopice ce apar la tranziția bruscă dintre două stări ale 
unui sistem, datorită cooperării componentelor acestuia. 
Mai precis, într-o anumită stare componentele unui sistem 
în echilibru sau aproape de echilibru acționează disparat, 
haotic, neordonat. La trecerea peste un prag (de exemplu 
la depășirea unei valori critice a unui parametru fizic), 
componentele sistemului pot acționa brusc în acelaşi sens, 
spre un același țel, din interacțiunea lor și efectul conjugat 
apărînd, la scară macroscopică, o stare a sistemului, cali- 
tativ deosebită de cea dinainte. 


În mod natural, comportamentul părților unui sistem 
se face simţit la scara (macroscopică) a sistemului într-un 
fel sau altul, după cum acele părți cooperează sau nu. 
De exemplu, apa dintr-un vas ținut nemișcat la tempe- 
ratura camerei este în echilibru mecanic și termostatic, 
moleculele de apă avînd o mișcare browniană. Ele se mișcă 
aproape independent una de alta cu viteze diferite, a 
căror rezultantă la scară macroscopică este nulă, deci 
apa este în repaus (macroscopic). Dacă încălzim puțin 
partea de jos a vasului, apa din el continuă să rămînă 
nemișcată, deși moleculele se mișcă mai repede (dar tot 
haotic). Nici în acest stadiu moleculele nu cooperează, 


deoarece ele interacționează foarte slab şi anume, numai 

în timpul ciocnirilor și numai cele care se ciocnesc. În 
schimb, dacă încălzirea este puternică, astfel încît diferența 
AT dintre temperatura medie a apei la baza vasului și 
cea la suprafața acestuia depășește o anumită valoare 
critică AT, atunci, la nivel macroscopic, apa începe 
să aibă o mișcare pronunțat verticală pe unele regiuni 
de sus în jos, pe altele de jos în sus, mișcare numită con- 
vecție termică. Apariţia acestei mişcări a fost posibilă 
numai atunci, cînd moleculele din mari regiuni din apa 
'din vas au interacționat, aşa încît mişcarea majorităţii 
moleculelor din acele regiuni a avut aceeași viteză. Cu 
alte cuvinte, moleculele au cooperat în sensul propriu 
al acestui cuvînt, care înseamnă efort comun în vederea 
aceleiaşi acțiuni. Ca urmare a acestei cooperări, la scară 
macroscopică apare mișcarea de convecție, de viteză egală 
cu rezultanta vitezelor moleculelor. Deoarece în regiunile 
amintite marea majoritate a moleculelor a avut acecași 
viteză, deci o mișcare ordonată, înseamnă că în acele regiuni 
s-a născut ordinea din dezordine; apariţia ordinii în dez- 
ordine s-a făcut pe seama unui aport de energie (sub 
formă de căldură) din exterior. 


Apa din vas constituie un sistem format din numeroase 
părți (moleculele). Ea s-a găsit în echilibru stabil pentru 
AT < AT, pierzindu-şi stabilitatea la AT. Dacă s-ar fi 
putut îndepărta orice perturbaţie din jurul apei, atunci 
s-ar fi putut menține apa în echilibru şi peste A7,,. Mi- 
cile perturbații au constituit, astfel, cauza producerii 
cooperării moleculelor. La nivel macroscopic perturbațiile 
pot fi, de exemplu, mișcări mecanice (ușoare lovituri apli- 
cate vasului), acustice (undele sonore emise de o persoană 
care vorbeşte lîngă vasul cu apă), termice (radiaţiile calo- 
rice ale mâinii puse pe vas de către o persoană). Pertur- 
bațiile există în natură mereu şi peste tot, dar ele desta- 
bilizează un echilibru numai atunci cînd se pot amplifica. 
Această amplificare făcîndu-se prin extragere de energie 
din sistem, perturbațiile se dezvoltă doar atunci cînd 
echilibrul sistemului permite această extragere ; cînd acel 
echilibru este destul de stabil ca să-și păstreze energia, 


perturbațiile sînt înăbușite şi se amortizează. Așa s-a 
întîmplat și cu echilibrul apei din vas. Pentru AT < AT, 

echilibrul este stabil, nepermițind amplificarea perturba- 
țiilor ; el se menține în pofida prezenței acestora. La AT 
echilibrul slăbește, nu mai este în stare să-și rețină energia 
care este luată de perturbații și folosită de acestea pentru 
amplificarea lor. 

Consumiînd din energia echilibrului, perturbațiile îl 
distrug, drept rezultat apărînd o nouă stare în care se 
găsește apa din vas şi anume mișcarea staționară de con- 
vecție. Pentru AT > AT, dar încă apropiat de AT, 
această mișcare de convecție este stabilă, dar devine și 
ea instabilă la un alt ATi. La AT, din nou, datorită 
unei alte modalități de cooperare a moleculelor, mișcarea 
staționară de convencție, devenită instabilă, este înlo- 
cuită de către o nouă mișcare de convecţie, dar nesta- 
ționară şi anume periodică în timp. Prin aceasta, la nivel 
macroscopic are loc o structurare celulară periodică în 
spațiu (spațială) şi timp (temporală). Noua mișcare perio- 
dică în timp poate şi ea să devină instabilă la un A7y, 
și tot aşa mai departe. Pe măsura creșterii diferenței de 
temperatură între partea de jos şi cea de sus a apei din 
vas apar mişcări din ce în ce mai complicate, caracterul 
lor determinist începe să se altereze, în cele din urmă 
mișcarea apei (la nivel macroscopic) avînd un caracter 
aleatoriu. În acest caz limită se spune că mișcarea este 
turbulentă sau că apa se găseşte în regim de mișcare turbu- 
lent. Mişcarea turbulentă fiind dezordonată şi rezultată 
din mișcarea ordonată, înseamnă că prin creşterea lui 
AT din ordine a luat naştere dezordinea şi deci avem dez- 
ordine în ordine la nivel macroscopic. 

Pentru 0 < AT < AT;,, în condiţiile date apa din vas 
are o unică stare posibilă și anume starea de echilibru; 
în. schimb după trecerea peste pragul AT, există mai 
multe stări posibile (de echilibru sau de mișcare). Dintre 
toate posibilitățile doar una va avea loc în realitate şi 
anume cea stabilă. Notînd cu v modulul vitezei medii a 
apei din vas, succesiunea stărilor acesteia poate fi repre- 
zentată schematic ca în fig. 4. Liniile groase indică stări 
stabile, iar cele punctate — stări instabile. 


Atragem atenția că în contextul dat, printr-o stare a apei am înțeles 
o anumită mișcare a sa caracterizată de o viteză vs 0 sau echilibrul, 
caracterizat de v = 0. În loc de stare se mai spune fază, pe care, deci, 

trebuie s-o deosebim de starea sau faza de agregare lichidă, solidă etc, 
În sinergetică starea va fi dată de evoluţia la un moment dat a unui 
proces care are loc într-un sistem, mulțimea tuturor stărilor posibile ale 
unui proces alcătuind spațiul fazelor. 


——— 


—»> Spre regimul 


turbulent 
A — — — — ————— ——— 
(9) ATcr Da ATer ATe, AT 


Fig. 4. 


În exemplul descris al apei din vas, spațiul fazelor 
este semiaxa reală în care poate lua valori v. Pe diagrama 
din fig. 4 o stare a apei din vas este reprezentată printr- 
un punct. În cazul cînd diferența dintre temperaturi AT 
este fixată și are o valoare cuprinsă între AT, şi AT, 
la o aceeași valoare AT apa poate fi în echilibru, stare 
caracterizată de punctul D,, sau să aibă o mişcare stațio- 
nară de convecție, reprezentată prin punctul D,. Atunci 
cînd AT descrie segmentul (AT, AT), punctul D, de- 
scrie curba AB, loc al stărilor de mișcare staționară 
convectivă corespunzătoare lui AT din acel segment. Pe 
de altă parte, însuși segmentul (A7,„, AT;,) reprezintă 
o altă curbă, loc al unor stări de echilibru. De asemenea, 
şi intervalul OA este loc al unor astfel de stări de echi- 
libru ale apei. În fiecare din stările de echilibru de pe 
intervalul deschis OA (deci fără punctele O și A), deși 
apa nu se mișcă, totuși, în ea temperatura variază de la 
un punct la altul; de aceea aceste stări de echilibru se 
numesc stări de conducție. Rezultă că în punctul A curba 
OA a stărilor stabile de conducţie se bifurcă în curba AB 
a stărilor stabile de convecţie staționară și curba (punctată) 
stărilor instabile de conducție. De aceea punctul A se 
numește punct de bifuvcație (primară). Mai departe, în 


28 


B din ramura AB a stărilor stabile de convecție staționară 
se bifurcă curba BC a stărilor stabile de convecție nesta- 
ţionară și curba (punctată) de stări instabile de convecție 
staționară. Punctul B se numește punct de bifurcaţie se- 
cundară. Similar, C este şi el un punct de bifurcaţie ter- 
țiară etc. Existenţa acestor puncte face ca diagrama din 
fig. 4 să fie numită diagramă de bifurcație. Ea este una 
dintre cele mai sugestive reprezentări globale ale unui 
proces dintr-un sistem sinergetic. Unitatea reprezentării 
sistemelor, realizată de sinergetică, va fi atinsă prin dia- 
grame de bifurcație analoage pentru procese foarte diferite. 
Aceste diagrame vor fi într-un anumit sens (topologice) 
echivalente, ceea ce va asigura unitatea calitativă a acestor 
procese din punct de vedere geometric. 


În structura de rezistență a sinergeticii, unul dintre 
cele mai importante elemente este convecţia Benard (care 
generalizează mișcarea apei din vas), descoperită încă 
din 1900. Aceasta constă din apariția unei mișcări într-un 
film de fluid încălzit de jos cînd diferența dintre tempe- 
ratura diferitelor părți ale frontierei domeniului ocupat 
de fluid depășește un prag critic. Studiul său, în diferite 
situaţii, continuă an de an, adăugîndu-se noi detalii în 
cunoașterea acestui fenomen, dar esența sa este demult 
unanim acceptată; convecția Benard apare în urma unei 
instabilități și bifurcaţii a stării de conducție. Mișcarea 
convectivă staționară este rezultatul autoorganizării de 
microscară a fluidului, la macroscară putind prezenta 
structuri periodice spaţiale (puse în evidență de mici adao- 
suri în fluid) sub diferite forme, de exemplu fagure (fig. 3, 
a), rulouri (fig. 2); structura de fagure poate fi ușor rea- 
lizată prin încălzirea unui strat subțire de ulei într-o 
tigaie. La o încălzire și mai puternică, peste un alt prag, 
mișcarea convectivă devine nestaționară și anume perio- 
dică în timp. 

Prin prag se înțelege o valoare critică a parametrului 
fizic ce caracterizează fenomenul. În cazul convecției acesta 
este o mărime adimensională, proporțională cu AT, nu- 
mită numărul lui Rayleigh. Într-un alt proces ce are loc 
în alt sistem sau tot într-un fluid, pot apărea un alt pa- 
rametru sau mai mulți, iar în unele cazuri chiar infinit 

de mulți. Mulțimea tuturor parametrilor ce caracterizează 
un proces este deci un vector finit sau infinit dimensional, 
numit parametru de control. El va fi cel care va apărea 
în diagrama de bifurcație în locul lui AT (acesta din urmă 
fiind, deci, un caz particular de parametru de control). 
Deci, în sinergetică sînt studiate sisteme compuse din 
multe subsisteme şi care îşi schimbă dramatic compor- 
tarea macroscopică, cînd parametrii lor de control trec 
peste anumite praguri. 

Formarea cristalelor de gheață sau topirea gheții 
„constituie alte exemple de tranziție bruscă de la o stare 
(fază) a unui sistem la o alta, numită tranzitie de fază 
și care intră sub incidența sinergetică. În acest caz pa- 
rametrul de control este temperatura. 


În situații critice (deci la valori critice ale parame- 
trilor de control) poate avea loc o formare a unei structuri 
funcționale, calitativ diferite de cea de dinainte. De exemplu, 
în cazul feromagneților, un magnet (acul unei busole) 
este un sistem format din mai mulți magneți elementari, 
atomici (spini), care la temperatură ridicată sînt îndreptați 
haotic în diferite direcții, astfel că momentele lor magnetice 
dau o rezultantă nulă, ceea ce la scară macroscopică se 
traduce prin lipsa magnetismului. Dacă temperatura co- 
boară sub o temperatură critică, atunci magneţii elemen- 
tari se aliniază şi sistemul capătă proprietăți magnetice. 

Sinergetica este deci un cîmp de cercetare interdisciplinar, 
care studiază cooperarea părților individuale ale unui sistem, 


cooperare, ce produce la nivel macroscopic structuri spațiale, 
temporale sau functionale. 


Sistemele analizate de sinergetică se numesc sisteme 
sinergetice ; acestea pot fi deterministe sau stocastice, apă- 
rînd în fizică (laser, raser, maser, feromagnetism, optică 
cuantică, teoria plasmei, termodinamica proceselor irever- 
sibile, fizica corpului solid, electromagnetism), mecanică 
cerească, mecanica fluidelor, elasticitate, teoria circuitelor 
electrice, inginerie mecanică, construcții civile, astrofizică, 
chimie, biochimie, evoluţie prebiologică (morfogeneză), bio- 
logie, medicină (metabolism celular, halucinaţii vizuale 
produse de administrarea drogurilor), fiziologie, ecologie, 
geneza şi dinamica populației, sociologie, economie, poli- 

tică, istorie, semantică. Dintre acestea vom considera 
doar sisteme mecanice, fizice, chimice, lăsînd ca sistemele 
privind lumea vie să fie tratate într-o altă lucrare. 


Acceptarea sinergeticii de către un mare număr de 
oameni de știință se datorează într-o oarecare măsură 
și denumirii sale exotice, epatante și promițătoare, dar 
în principal, așa cum am văzut, foamei de ordine şi clasi- 
ficare în noianul de cunoștințe de care dispune omenirea. 
Și mai trebuie remarcat un fapt de importanță majoră: 
aparatul matematic folosit este unul modern, care îi per- 
mite să devanseze rapid cercetările din științele particulare 
mai vechi, rămase, în mare măsură, tributare unui aparat 
clasic bazat pe teorii liniare. De aceea considerăm de 
datoria noastră să comentăm realitatea matematică aflată 
în spatele fenomenelor ce au loc în sistemele lumii noastre, 
singura care poate da unitatea şi generalitatea scontată 
de sinergetică şi, de asemenea, singura care o poate deli- 
mita precis de celelalte superştiințe. Descrierea acestor 
instrumente matematice va introduce cititorul în miezul 
dezbaterilor ştiinţifice contemporane, legate de compor- 
tarea globală a sistemelor neliniare, care permite prezen- 
tarea fenomenelor noi sau a unora cunoscute, dar din 
puncte de vedere noi, în mod unitar și în toate ipotezele. 
Este tocmai ceea ce are nevoie tehnica înaltă a anilor 
noştri, bazată pe funcționări într-o mare varietate de 
regimuri, care corespund majorității situațiilor posibile. 

Înțelegerea și dirijarea fenomenelor care au loc în 
sistemele ce se autoorganizează este esențială atît pentru 
tînărul obișnuit încă de pe băncile școlii cu comportări 
dintre cele mai complexe și uneori nefirești ale sistemelor 
neliniare, cât şi pentru cititorul matur care dorește să țină 
pasul cu progresul năvalnic contemporan. Pentru toți 
aceştia sinergetica este un prilej de adinci reflecţii. 

În incertitudinea inerentă oricărui început, sinergetica 
încă își caută obiectul. Cu toate acestea de pe acum este 
clar că ea abordează din cel mai general punct de vedere 
problema autoorganizării sistemelor, a comportării departe 
de echilibru, a tranziţiilor spectaculoase ale stărilor sis- 
temului, a apariției ordinii în haos şi a haosului deter- 
minist ducînd la turbulență, dezordine macroscopică. 

Studiind o mulțime extrem de bogată de fenomene, 
sinergetica nu se poate baza pe o singură teorie şi pe o 
singură metodă, ceea ce însă nu-i diminuează importanța 
şi nici nu-i distruge caracterul său unitar. Se postulează 
acum că în modelarea sistemelor mari nu este posibilă 
descrierea unui sistem real cu ajutorul unui singur model, 
ci a mai multora, fiecare model răspunzind la anumite 
întrebări asupra sistemului şi a funcționării sale. Apare 
astfel un principiu de complementaritate analog celui 
cîndva postulat de Niels Bohr. Şi în sinergetică se observă 
complementaritatea unor metode și teorii în raport cu 
altele, ca de exemplu metodele la nivel microscopic și 
macroscopic ale sistemului. 

Sugerînd noi direcții de cercetare la granițele cunoaş- 
terii, datorită marii sale arii de cuprindere, sinergetica 
folosește multe instrumente de investigare și aceasta pe 
măsura generalității sale. Corespunzător, instrumentele ma- 
tematice pe care se bazează sinergetica sînt extrem de 
cuprinzătoare şi ele aparțin teoriei ecuaţiilor neliniare, 
această teorie fiind o tendință în matematica actuală, 
încă neclasificată în mod precis printre disciplinele mate- 
matice, dar folosind multe rezultate din teoria sistemelor 
dinamice (în principal prin capitolele sale de stabilitate 
şi bifurcație) și teoria modernă a probabilităților. Capi- 
tolul următor prezintă cîteva dintre aceste baze matema- 
tice ale sinergeticii. 


Fă REGATUL NELINIARITĂȚII 


2.1. CE ESTE NELINIARITATEA? 


Majoritatea fenomenelor care au loc în cele mai di- 
ferite sisteme sinergetice (ca de exemplu convecția termică, 
ceasurile chimice şi biologice, autoundele, formarea curcu- 
beului, procesele departe de echilibru) sînt descrise de so- 
luțiile aşa-ziselor probleme neliniare pentru ecuații di- 
ferenţiale, acestea din urmă fiind un tip special de modele 
matematice. Dacă aceste modele sînt adecvate, atunci 
din cunoașterea soluţiilor lor ar trebui să deducem compor- 
tamentul fenomenelor modelate. Din păcate, doar puține 
astfel de modele au fost studiate complet, deoarece în re- 
gatul neliniarităţii studiile sînt abia în stadiul incipient, 
orice problemă neliniară avînd propria sa teorie. Cu toate 
acestea, modelele neliniare au și trăsături comune, unifi- 
catoare, comportamentul oricît de ciudat al soluţiilor lor 
avîndu-și un corespondent în aspectul fenomenului modelat. 
Faptul că acest comportament nu a fost încă semnalat 
se datorește dificultății problemelor neliniare, al căror 
studiu sistematic a început abia acum cîteva decenii. 

Dar ce este neliniaritatea sau, mai exact, ce este o func- 
ţie neliniară ? Răspunsul poate dezamăgi : o funchie este ne- 
limiavă dacă ea nu este liniară. Să reamintim că o funcție 
f: M — N se numeşte liniară dacă transformă suma u + 
+ v a două elemente, 4, v e M în suma imaginilor lor 
flu) + f(v) e N şi produsul au (« e K, u e M) în pro- 
dusul af(4), unde K este un corp, iar M și N — mulțimi 
în care, printre altele, sînt valabile aceste operaţii. Defi- 
nirea neliniarității printr-o negație a liniarităţii arată de 
la bun început că nu ne putem aştepta la o caracterizare 

a neliniarității care să ne spună imediat dacă o funcție 
dată este neliniară sau nu. În fond, dacă spunem că o 
culoare este nealbastră, atunci nimeni nu are pretenția 
să-i descriem cum este culoarea nealbastră, căci există o 
mulțime de culori și nuanţe ale lor care intră în clasa ne- 
albastrului. Totuşi, dată fiind o culoare particulară, con- 
cretă, imediat se poate spune dacă ea este nealbastră, 
deoarece știm ce este o culoare albastră. Analog se va 
întîmpla și cu funcțiile neliniare. Ele sînt mult mai multe 
decît funcţiile liniare, forma lor generală neputîndu-se 
prescrie. Cu toate acestea, fiind dată o funcție concretă 
şi ținînd seama că știm ce este o funcție liniară, putem 
imediat verifica dacă acea funcţie concretă este sau nu 
neliniară. În cazul funcțiilor, situația este mai compli- 
cată decît în cazul culorilor, deoarece dacă culoarea albas- 
tră este una singură, în schimb pentru două mulțimi date 
M şi N există o infinitate de funcții liniare f:M-—M. 
Pentru anumiți M şi N toate funcțiile liniare f:M-N 
sînt de același tip, însă, în cazul general, există o mulțime 
de astfel de tipuri. Prin urmare, în general nu se cunoaște 
nici măcar cum arată o funcție liniară. Cînd vrem să știm 
dacă o funcţie concretă f: M — N este liniară sau nu, în 
cazul în care M şi N sînt mulțimile particulare pentru care 
este cunoscut tipul funcțiilor liniare f: M — N, singurul 
lucru care ne rămîne de făcut este aplicarea definiției func- 
ției liniare. 

Funcţiile liniare nu pot fi definite decit pe așa-zisele 
spații liniare. Să amintim că un spațiu liniar sau vectorial 
este o mulțime V care are proprietatea că o dată cu două 
elemente ale sale 4 și v ea conține şi orice element de forma 
au + bv, unde a şi b sînt elemente ale unui anumit corp 
K. Vom nota acest spațiu cu V/K; în această lucrare 
drept K vom lua spațiul real R și spațiul vectorial cores- 
punzător va fi notat cu V/R. Elementele lui V/R se numesc 
vectori, iar acelea ale corpului R — scalari. În definiția 
funcției liniare f: M — N este necesar ca domeniul de 
definiție M şi mulțimea imagine f(M) să fie spaţii liniare. 
Să presupunem deci că M şi f(M) sînt spaţii liniare. Atunci 
f: M > N este funcţie liniară dacă ea duce suma a doi 
vectori în suma imaginilor lor prin f, iar produsul unui 


34 


vector cu un scalar — în produsul scalarului cu imaginea 
prin f a vectorului. De exemplu, mulțimea vectorilor v 
din plan formează un spațiu vectorial V,, dacă suma vec- 
torilor și produsul cu scalari este definit într-un anumit 
mod ; funcția f: Va — V>, f(v) = av, unde a este o matrice 
de tip 2 x 2, este o funcție liniară. Se poate arăta că orice 
funcție liniară de la V, la V, este de această formă, deci 
în acest caz particular (adică în clasa funcțiilor de la Va 
la V,) ştim forma generală a unei funcții liniare, orice altă 
funcție din acea clasă fiind neliniară, de unde rezultă că 
nu putem preciza o formă generală a unei funcţii neliniare 
din acea clasă. Să considerăm acum o funcție și mai sim- 
plă f: [0, 1] —- R, f(x) = ax, unde a e R este un număr 
dat. Se poate ușor constata că această funcție nu este 
liniară, deoarece mulțimea punctelor de pe segmentul 
[0, 1] nu poate fi organizată ca spațiu liniar. În schimb, 
funcția f:R-—R, f(x) = ax este liniară, orice funcție 
liniară de la R la R fiind de forma ax; din nou nici în 
această cea mai simplă clasă de funcţii de la R la R nu 
se poate prescrie forma generală a unei funcții neliniare. 
Totuşi, funcția f:R-R, f(x) =ax+ 1 este neliniară, 
deoarece f(1 + 2) (= f(3) =3+4+ 1 = 4) este diferită de 
F)+ 12) (=24+3=5). 

Pentru studiul sistemelor sinergetice sînt importante 
funcțiile definite pe mulțimi de funcții și cu valori în mulțimi 
de funcții, numite operatori. Un caz special de operatori 
îl constituie functionalele, care sînt funcții definite pe 
mulțimi de funcții cu valori într-un corp (de cele mai 
multe ori acesta fiind R). Un exemplu de operator lini- 
ar este operatorul de derivare cu ajutorul căruia se obține 
o primă aproximație locală a unei ecuații neliniare. 

Lămurirea conceptului de neliniaritate are o mare 
importanță pentru teoria ecuaţiilor, deoarece fiecare ecua- 
ție se definește cu ajutorul unui operator sau al unei func- 
ționale. Astfel, ecuațiile algebrice liniare sînt ecuații de 
forma ax = 0, deci se scriu cu ajutorul funcțiilor liniare 
f:R = R, f(x) = ax, în timp ce o ecuaţie algebrică neli- 
niară este, de exemplu, ax2+ b = 0, ea fiind definită cu 
ajutorul funcției f: R-=R, f(x) =ax2+b, unde a,be 
e R sînt date. 

Necunoscuta unei ecuaţii algebrice este un număr 
real sau complex. Există și alte tipuri de ecuaţii în care 
necunoscuta 4 este o funcție ce depinde de o variabilă 
reală /, asupra funcției necunoscute efectuîndu-se numai 
operații de derivare. Astfel de ecuaţii se numesc ecuații 
diferențiale ordinare (e.d.0.) şi ele se scriu cu ajutorul unul 
operator diferențial, definit pe mulțimi de funcţii ce depind 
de o singură variabilă. Analog se pot defini și operatori 
integrali și, corespunzător, ecuații integrale sau operatori 
diferențiali în care argumentul funcție depinde de mai 
multe variabile independente, acestor operatori corespun- 
zîndu-le ecuaţii cu derivate parțiale etc. Ecuația diferen- 
țială sau integrală se numește liniară sau neliniară, după 
cum operatorul cu ajutorul căruia se scrie este liniar sau 
neliniar. 


În studiul ecuaţiilor diferenţiale (ordinare sau cu 
derivate parțiale), în scopul separării unei singure soluții, 
nu se consideră doar aceste ecuaţii (în general ele avînd 
o infinitate de soluţii), ci la ele se adaugă așa-zisele con- 
diții. Prin condiţii se înțeleg anumite restricții asupra 
funcţiei argument 4 și asupra unora dintre derivatele aces- 
tei funcții, luate în diferite puncte legate de mulțimea de 
definiție a lui u. Un sistem de ecuaţii diferențiale și o 
mulțime de condiții alcătuiesc o problemă pentru acele 
ecuații sau, simplu, o problemă. Felul problemei este dat 
de tipul condiţiilor. O problemă se poate pune sub forma 
F(u) = 0, unde F este un operator diferențial definit pe 
anumite mulțimi de funcții care satisfac condiţiile proble- 
mei, în acest fel studiul problemei fiind redus la studiul 
operatorului (în general) neliniar F, singurul care oferă 
informații complete cantitative și calitative asupra soluției 
problemei date. 

De obicei, pentru determinarea soluției 4 a unei e.d.o. 
se impun anumite condiţii la limită [adică la marginile 
intervalului de variație (î0, î,) a lui ţ] sau inițiale, la 
capătul din stînga al acestui interval), sau polilocale (în 
diferite puncte din intervalul menționat). Problemele con- 
stînd dintr-o e.d.o. şi condiții se numesc, respectiv, probleme 
la limită, inițiale sau polilocale. Din punct de vedere teo- 
retic cea mai importantă este problema Cauchy, care este 

o anumită problemă de valori inițiale și pentru care se 
poate demonstra teorema de existență și unicitate a 
soluției într-un cadru general. Denumirea de inițiale pro- 
vine din aceea că multe dintre e.d.o. sînt cele ale mecanicii 
newtoniene, în care variabila / este timpul și, corespunzător 
tp — momentul inițial. A studia complet o astfel de pro- 
blemă înseamnă a da informaţii complete calitative și 
cantitative asupra mulțimii soluțiilor acelei probleme. Un 
astfel de deziderat corespunde exigențelor sinergeticii, dar 
nu este satisfăcut decît pentru e.d.o. liniare cu coeficienți 
constanţi și pentru alte cîteva cazuri particulare. 

Mai demult au fost studiate cu precădere problemele 
liniare atît din cauza necunoașterii unor metode de abor- 
dare a cazului neliniar, cât şi datorită faptului că în majori- 
tatea cazurilor, în condițiile de atunci ale tehnicii, cazul 
liniar era suficient. In prezent, cazul liniar continuă să 
fie studiat dar, în principal, pentru informația pe care 
acesta o furnizează problemelor neliniare. Însă, chiar pen- 
tru problemele liniare dintre cele mai simple, în general 
nu se pot spune prea multe despre comportamentul solu- 
țiilor, sau acest comportament poate prezenta aspecte 
nedorite ca neunicitate, bifurcaţie şi instabilitate. 


Studiul unei probleme pentru o e.d.o. devine con- 
siderabil mai greu cînd ecuația conține parametri (prin 
parametru de obicei se înțelege un argument al funcției 
necunoscute, argument în raport cu care nu se face deri- 
varea, în anumite situații fizice fiind constant). 


Există două proprietăţi care au loc pentru orice pro- 
blemă liniară, dar care, în general, nu sînt valabile pen- 
tru problemele neliniare: 1) problema liniară are întot- 
deauna soluția nulă și aceasta pentru orice valoare a 
parametrului A dacă problema depinde de A; 2) modulul, 
mărimea soluţiilor problemelor liniare nu poate fi deter- 
minată. Într-adevăr, dacă uz 0 este soluția unei astfel 
de probleme, atunci și au este soluție a sa pentru orice 
scalar a. Rezultă astfel și faptul că întotdeauna o problemă 
liniară care are o soluție nebanală are o infinitate de 
soluții. 

În studiul calitativ, ideea centrală este deducerea 
proprietăților soluțiilor unei probleme neliniare din ccle 

corespunzătoare problemei liniare, obținute din prima prin 
liniarizare în raport cu una dintre soluţiile sale. Pe de 
altă parte, cum cele mai multe proprietăți sînt cunoscute 
pentru operatori liniari definiți și cu valori în spaţii liniare 
finit dimensionale, o a doua mare idee în studiul teore- 
tic și numeric al problemelor neliniare este aceea a reduce- 
rii dimensiunii acestor spaţii (prin demonstrarea unor teore- 
me care să asigure faptul că anumite proprietăți ale solu- 
țiilor problemelor neliniare în spaţii infinit dimensionale 
sînt valabile și pentru problemele atașate în spaţii finit 
dimensionale). 

Modelele matematice ale sistemelor sinergetice sînt 
cazuri particulare ale următoarelor două tipuri de pro- 


bleme neliniare pentru ecuații diferenţiale : “ = FO, 2,4) 


și F(A, £, u) =0, în care 2 este parametrul (de con- 
trol) al problemei (de obicei A e R»), F este un operator 
neliniar, t este variabila independentă (de cele mai multe 
ori timpul), iar 4 — funcția necunoscută. De aici rezultă 
asemănarea caracteristicilor principale ale proceselor siner- 
getice, procese ale căror modele matematice sînt soluţii 
u ale acestor ecuaţii. Aceste ecuaţii au un mare grad de 
generalitate datorită posibilității practice nelimitate de 
definire a simbolurilor ce apar în ele. 

O primă dificultate în tratarea matematică a modelelor 
sinergeticii este încadrarea acestora în teoriile deja existente 
în analiza funcțională. Mai precis, în această știință se 
stabilesc rezultate privitoare la clase mari de operatori, în 
care, de cele mai multe ori, nu sînt incluși operatorii 
concreți din problemele practice sau, dacă sînt incluși, 
nu este deloc ușor să se demonstreze că un operator con- 
cret, particular, aparține acelei clase, mai ales că el este 
furnizat de ştiinţele particulare sub formă clasică, iar în 
analiză este vorba de o formă generalizată a sa, simbolis- 
tica rămînînd aceeași, avînd însă un conținut mult mai 
bogat. 

22. OSCILAȚII ȘI UNDE 


Dintre toate tipurile de soluţii ale ecuaţiilor diferen- 
țiale ordinare cele mai importante sînt așa-numitele osci- 
laţii — soluţii particulare de tipul Aei(ot— Bf), (4,w, 
Ș e R) ale unor e.d.o. liniare, unde A se numeşte ampli- 
tudinea oscilaţiei, w — frecvența oscilației, iar ot — f 
— faza oscilaţici. Inginerii, fizicienii, mecanicienii și mulți 
alți specialişti minuiesc cu o adevărată artă aceste osci- 
laţii şi intuiesc cu finețe un fenomen evolutiv descris ca o 
superpoziție a lor sau descompun inspirat un fenomen în 
„module” de acest tip (oscilaţii). Mai rar îşi pun problema 
dacă această compunere sau descompunere a oscilaţiilor 
este justificată matematic, ţinînd seama că fenomenele 
evolutive sînt descrise de ecuaţii diferențiale neliniare 
pentru care, în general, principiul superpoziției nu funcțio- 
nează, iar oscilațiile nu constituie soluţii ale lor. (Princi- 
piul superpoziţiei, care are loc în toate problemele liniare, 
dar şi în unele neliniare, afirmă că orice combinaţie liniară 
de anumite soluţii ale problemei este soluție a acelei pro- 
bleme.) Cum pentru probleme neliniare pentru e.d.o. în 
general nu sînt cunoscute metode analitice de rezolvare, 
recurgerea la suprapuneri de soluţii de ecuaţii liniare este 
dictată de necesitatea găsirii, în acest mod, a unei aproxi- 
mări a soluţiei. Justificarea acestei aproximări aparține 
analizei calitative a problemelor pentru e.d.o., constînd 
din demonstrarea existenței și unicității soluției, determi- 
nării dependenţei ei de date și compoitarea asimptotică, 
fără a se cunoaște soluția, ci numai cu ajutorul datelor. 
Dacă problema modelează un fenomen real, atunci această 
analiză va servi şi la interpretarea realității acestei pro- 
bleme. Analiza calitativă a modelelor depinde de datele 
problemelor prin care ele se exprimă (adică de parametrii 
ce apar în ele și de condiţii). 

Spunem că soluțiile unor ecuaţii algebrice nu se com- 
portă bine cînd acestea nu sînt unice (reprezentarea grafi- 


că în funcție de parametru a acestor soluții avînd forma 
unor ramuri ce se bifurcă dintr-o curbă de soluţii nul) 
sau cînd aceste soluţii nu există. În plus, în cazul ecuaţiilor 

diferențiale (și mai ales al acelora neliniare) pot apărea 
instabilități (depărtări mari ale unor soluţii corespunzătoa- 
re unor date apropiate), fenomene de rezonanță etc. Feno- 
menele de rezonanță au loc la ecuațiile neliniare de forma 
F(x) = c(t), în care c(t) (termenul de forță) este o funcție 
periodică de timp cunoscută, iar ecuația diferențială ordina- 
ră liniară, cu coeficienți constanți F(x) = 0, obținută for- 
mal pentru c(£) = 0, admite soluţii sub formă de oscilații 
a căror frecvență (numită naturală) este egală cu cea a 
lui c(ț). Comportamentul unei soluții a unei e.d.o. la rezo- 
nanță ce modelează un fenomen evolutiv real corespunde 
în realitate cazului cînd acel fenomen are o spectaculozi- 
tate și periculozitate deosebite. EI este cauza spargerii 
cristalelor unei lustre în preajama căreia cîntă un tenor, 
a ruperii structurilor elastice la poduri (cînd pe acesta se 
trece într-o anumită cadență), a unor organe ale vehicule- 
lor ce trec peste un teren cu denivelări periodice (ca acelea 
dintre rosturile şinelor de tren), a scheletului avionului 
(datorită flutterului) etc. Modelul geometric cel mai mult 
folosit al unei structuri elastice este bara, placa și mem- 
brana elastică, podul și avionul fiind aproximate ca 
una dintre acestea. Una dintre cele mai sugestive descrieri 
ale apariției rezonanței [14] se referă la dezastrul de la 
podul 'Takoma. Dat în folosință la 1 iulie 1940, podul 
suspendat  Takoma (cu deschiderea de 2800 picioare, 
1 picior 2 1/3 m) (fig. 5) a avut de la început oscilații 
verticale de răsucire datorită acțiunii vîntului uniform. 
Aceste oscilații păreau ciudate și li s-a dat denumirea 
„Gertie în galop”. După 4 luni de exploatare, podul a 
început să onduleze persistent timp de 3 ore, porțiuni din 
lungimea sa oscilînd periodic în sus și în jos pe o distanță 
de 3 picioare, apoi a părut că se frînge, podul oscilînd 
violent. A început să crape, prăbușindu-se din cauza vi- 
braţiilor aeroelastice cînd răsucirea atinsese 45” față de 
orizontală. Mai exact, căderea podului Takoma a fost 
cauzată de forța aerodinamică periodică perturbatoare, 
datorită desprinderii virtejurilor de muchea unui corp 


(podul) atacat de un curent de aer. Dintre alte rezonanțe 


produse de desprinderea vîrtejurilor de fluid menționăm 
pe acelea observate în coșurile de oțel ale fabricilor și în 

periscoapele submarinelor. Tot fenomenului de rezonanță i 
se datorește prăbușirea podului suspendat Bronghton de 
lîngă Manchester (Anglia) în 1931, cînd o coloană de sol- 
dați mărșăluia în cadență, pe pod, dînd naștere unei forțe 
periodice de frecvență egală cu frecvența naturală a podu- 
lui. 

Din punct de vedere matematic, apariția fenomenului 
de rezonanță marchează trecerea bruscă de la un tip de 


Fig. 5. 


variaţie în raport cu variabila independentă a soluţiei ecua- 
ției F(x) = c(ț) menţionate, la un alt tip, cînd frecvența 
lui c (care joacă rol de parametru de control al problemei) 
variază puțin peste un anumit prag. Acest aspect al compor- 
tării soluţiei unei probleme ușor neliniare (şi anume afine), 
datorită prezenței lui c(?), accentua pe cel întîlnit mai 
înainte în cazul liniar, putîndu-ne aștepta și la alte com- 
portări mai rele cînd c(?) este o funcţie mai generală. In 
plus, trebuie menționat că această prezentare nu a epuizat 
toate aspectele mulțimii soluţiilor ecuației F(x) = c((). 
Cu atît mai complicată va fi comportarea mulțimii solu- 
ţiilor ecuațiilor diferențiale ordinare cu coeficienţi funcții 
periodice de timp sau, încă mai mult, cînd acești coeficienți 
vor fi funcții cvasiperiodice în timp. Nu mai vorbim de 
cazul dependenței generale de timp a acelor coeficienți. 
Pentru cazul neliniar, general, nici nu ne putem imagina 

ce comportări vor putea apărea în realitate, probabil, 
depășind şi aici așteptările celor mai inspirate minți. Această 
afirmație se bazează pe descoperirea unor comportamente 
cu totul neașteptate, chiar pentru ecuații neliniare dintre 
cele mai simple. 

În general, dacă problema F(x) = c(?) este asimilată 
unui sistem sinergetic S (în sensul teoriei generale a sis- 
temelor) care transformă o intrare (deci datele) într-o ieşire 
(răspuns, adică mulțimea soluțiilor), atunci o teorie calita- 
tivă completă a acestei ecuaţii ar trebui să caracterizeze 
complet ieșirile corespunzătoare tuturor intrărilor posibile. 
În majoritatea cazurilor, răspunsurile sistemelor neliniare 
vor fi formate din amestecuri de răspunsuri ale unor sis- 
teme liniare asociate (de exemplu incluzînd oscilații) şi 
corespunzătoare aproximaţiilor locale caracteristice calcu- 
lului diferențial. Pentru o prezentare și mai intuitivă și 
completă a unui comportament complicat al soluţiilor 
problemelor neliniare va trebui să apelăm la imaginea 
geometrică ; aceasta este și cauza pentru care astăzi studiul 
calitativ al ecuaţiilor diferențiale se numește teorie geome- 
lrică a acestor ecuații. Acest studiu nu numai că dă o 
versiune geometrică intuitivă a rezultatelor analizei func- 
ionale, dar caracterul său de generalitate, globalitate, 
permite „încleierea” rezultatelor locale ale acestei analize 
și obținerea unei imagini complete a comportării soluției 
unei mulțimi de probleme Cauchy, scrise sub formă de 
sistem dinamic. Se ajunge astfel la o teorie numită analiză 
globală, care îmbină armonios elemente de topologie şi 
geometrie diferenţială și analiză funcțională neliniară. 
Numai în acest cadru larg pot fi luate în consideraţie toate 
datele posibile ale problemei și, de asemenea, prezența 
parametrilor, toate acestea fiind utile în înțelegerea unui 
fenomen care trece prin diferite stări sau în efectuarea 
unui calcul numeric pentru valori concrete ale parametrilor 
(datelor). Într-adevăr, dacă un studiu calitativ al proble- 
mei cu parametri (și deci al sistemului dinamic ataşat) 
este deja efectuat, atunci știm dinainte la ce comportări 
să ne așteptăm în diferite situaţii particulare concrete, 


ceea ce ne dă posibilitatea unui control dorit al fenomenu- 
lui şi luării de măsuri corespunzătoare în calculul numeric. 

În exemplele date soluţiile existau pentru toți 7 reali; 
în general, însă, în marea majoritate a problemelor neli- 
niare existența soluției încetează după un timp finit, aceste 
probleme avînd, în general, pentru o valoare concretă a 
parametrului, mai multe soluții, una sau nici una. De 
aceea, nu toate problemele vor putea fi scrise ca sisteme 
dinamice, ci numai acelea în care soluția există şi este 
unică. Ca atare în aceste cazuri trebuie apelat la concepte 
matematice mai generale decît sistemul dinamic și anume 
semigrupurile de funcţii. 

Dacă funcția necunoscută a unei ecuații diferențiale 
depinde de mai multe variabile independente, atunci 
acea ecuație se numește ecuație cu derivate parţiale, compor- 
tamentul soluţiilor sale fiind şi mai complicat decît acela 
al e.d.o. Studiul acestui comportament este de bază în 
sinergetică, deoarece majoritatea sistemelor sinergetice din 
mecanicile continuumurilor [10] (cea a fluidelor, elasti- 
citate, plasticitate, vîscoelasticitate), fizică şi chimie sînt 
modelate de ecuații cu derivate parţiale, în general nelini- 
are. Şi pentru ecuaţiile cu derivate parţiale se pot defini 
diferite probleme (la limită, de valori inițiale) și 
se poate face o discuție ca în cazul e.d.o. Astiel, 
unele dintre soluţiile particulare ale acestor probleme liniare 
sau ușor neliniare se numesc unde limare şi ele satisfac 
principiul superpoziției. Ecuația cea mai caracteristică cu 
astfel de soluții tipice se numeşte chiar ecuația undelor. 
Undele reprezintă elementele, „,„modulele”, cu ajutorul 
cărora se scrie forma generală a soluțiilor anumitor ecuații 
cu derivate parţiale neliniare; ele corespund oscilaţiilor 
pentru e.d.o. 


2.3. SOLITONII ȘI ALTE UNDE NELINIARE 


În ultimele decenii au început să fie studiate cu pre- 
cădere cîteva ecuaţii cu derivate parțiale neliniare, acum 
deja celebre, care posedă anumite soluții de tip undă neli- 
niară, numite solitoni. Proprietățile matematice ale solito- 
nilor îi fac asemănători particulelor materiale, în fizica 

neliniară ei apărînd ca excitaţii elementare naturale. Pose- 
dind proprietatea de superpoziție neliniară, ei constituie 
soluții elementare (cărămizi), în care se descompun, în 
anumite situaţii, soluțiile ecuațiilor cu derivate parţiale 
neliniare. Un prim tip de solitoni sînt undele solitare, de 
obicei studiate de teoria valurilor în ape puţin adinci. 
Teoria valurilor are o tradiție recunoscută în Anglia. 
Cu toate acestea tocmai acolo avea să fie semnalată acum 
un secol și jumătate de către Scott Russell una dintre 
undele staționare, lungi — unda solitară — care nu se 
încadra în nici una dintre teoriile existente. În acel memo- 
rabil august 1844, în timp ce stătea pe malul canalului 
Union care unea Edinburgh de canalul Clyde care por- 
nește din Glasgow, Russell a observat că, după o ciocnire 
cu un obstacol parțial scufundat în apă, o barcă ce mergea 
s-a oprit dintr-o dată. Încetarea bruscă a mișcării sale a 
creat un val cu creastă lungă, de amplitudine egală cu 
aproximativ 46 cm, undă care a pornit să se deplaseze 
în josul canalului. Urmărind-o călare, Russell a remarcat 
că pe o lungime cam de 2—3 km această undă ciudată 
se propaga ca un corp solid, fără să-și schimbe mult forma 
sau viteza. Fascinat, el a continuat să observe fenomenul, 
efectuînd experiențe în laborator, în 1844 reportînd rezul- 
tatele acestora, iar în 1845 publicîndu-le. În 1849 Stokes 
a introdus parametrul de control S = a12/]%, cunoscut azi 
ca numărul lui Stokes, esențial în descrierea undei solitare, 
în care a este o amplitudine caracteristică (de obicei maximă) 
a undei, L — lungimea caracteristică a undei, iar 4 — 
adîncimea apei neperturbate. In 1872 ]. Boussinesq găseș- 
te forma aproximativă de clopot a profilului undei solitare 


ut, x) = sech? ja (x — c4)|, în care 82 = 3a[h(a + n)]-, 


c = g(a + h), g fiind accelerația gravitațională. Menţionăm 
că expresia lui c fusese obținută empiric și de Russell. 
Unda solitară a lui Boussinesq se propagă cu o viteză c 
care depinde de amplitudinea undelor, fără să-și schimbe 
forma (fig. 6). Tot în scopul tratării teoretice a undelor 
solitare D. ]. Korteweg și G. de Vries deduc, în 1895, 
din modelele matematice ale mișcării fluidelor, ecuația 


Up F Gus + Us = 0, care le poartă numele şi care după 

1965 a devenit una dintre cele mai mult studiate ecuații 
ale fizicii matematice. Pentru prima dată aceştia arată 
că numărul lui Stokes corespunzător undelor solitare este 
moderat. Ecuația Korteweg-de Vries admite soluție sub 
formă de undă solitară, care coincide cu cea a lui Boussi- 
nesq pînă la termeni în q2. Se poate arăta că undele soli- 
tare se ciocnesc elastic ca şi particulele materiale, își schim- 
bă locul, transferîndu-și energie, impuls şi deci amplitu- 


Fig. 6. 


dine, fără însă să-și schimbe forma inițială sau trec una prin 
alta, interacționînd două cîte două și inducînd anumite 
defazaje. Cele semnalate de Russell se exprimă astfel: 
unda (perturbația) inițială, imprimată apei de ciocnirea 
bărcii cu obiectul din apă, s-a spart ulterior într-un tren 
de solitoni, soluții ale ecuației Korteweg-de Vries, viteza 
de propagare a fiecăreia dintre aceste unde depinzind de 
amplitudinea sa. În fig. 7 se arată schematic două unde 
solitatere, una avînd o amplitudine mai mare decît cealaltă 
la momentul inițial £, = 0 şi anume, cea cu amplitudinea 
mai mare fiind în stînga celei cu amplitudine mai mică. 
Pe măsură ce timpul crește, la un , cele două unde se 
ciocnesc, interacționează și la timpi mai mari decît 7, 
cele două unde solitare se separă din nou şi se așază 
în ordine inversă, unda de amplitudine mai mare în dreapta 
celei de amplitudine mai mică. 

Interacțiunea specială a undelor neliniare (ciocnirea) 
care lasă undele neschimbate, abstracție făcînd de un defa- 
zaj, este trăsătura definitoare a solitomilor ([1], vol. 4, 
p. 219). Această noțiune nu este riguroasă şi nu are încă 
un corespondent matematic bine stabilit. Literatura ulti- 
milor 4—5 ani abundă în simulări numerice ale solitonilor, 
simulări care evidențiază că la ciocnirea a doi solitoni 


»» 


există întotdeauna o „spărtură” între ei, iar amplitudinea 


Fig. 7i 


trece într-un mod încă necunoscut dintr-o parte în alta 
a acesteia. 

Cu toate că începînd din 1965 studiul numeric al 
solitonilor şi deci al undelor solitare a cunoscut o intensi- 
tate deosebită, totuși el este departe de a fi încheiat. Dedu- 
cerea analitică a solitonilor se face în principal cu ajutorul 
unei anumite metode (a împrăștierii inverse) ; există unde 
solitare care verifică anumite ecuații cu derivate parțiale 
neliniare, ecuaţii cărora nu li se poate aplica această 
metodă. Corespunzător, studiul interacțiunii soluțiilor de 
tip undă solitară se poate efectua numai numeric. Un alt 
tip de solitoni sînt soluțiile kink, sub formă de șocuri de 
tip treaptă. Două astfel de unde se ciocnesc, fuzionează 
şi apoi apar ca un singur şoc. Nu toate soluțiile kink sînt 
solitoni, ci numai cele care au proprietatea că derivatele 
lor (care sînt unde solitare sub formă de clopot) sînt unde 
solitare de tip soliton ; într-adevăr, în acest caz și soluțiile 
kink au proprietate de soliton. 

În hidrodinamică, în afară de undele solitare de 
gravitație de tip soliton în apele puțin adinci, există și 
alți solitoni cunoscuți sub denumirea de vîrtejuri punc- 
tuale. Se ştia demult că aceste soluții se comportă oarecum 
ca particulele, deoarece dinamica punctelor lor de aplicație 
(centrele vârtejurilor) este aceeași ca aceea dată de ecuaţiile 
de mișcare a fluidelor ideale. Drept rezultat, centrele 
acestor vîrtejuri sînt cărate (convectate) de fluidul în miș- 
care, așa cum sînt purtate impurităţile de către o apă cur- 
gătoare. Această sesizabilitate (vizualizare) „„materială” a 
vîrtejurilor punctuale şi intuirea fenomenului de curgere 
a fluidelor pe care o implica a constituit mult timp baza 
unui calcul formal, dar eficace al forței de sustentație (por- 
tanței) a aeronavelor, numită metoda cu vîrtejuri. Impor- 
tanţa covîrşitoare pentru aviaţie a acestui calcul şi ne- 
cesitatea rafinării lui a condus în ultimii 15 ani la funda- 
mentarea matematică a acestor metode și corespunzător 
la un calcul îmbunătăţit. Pe de altă parte, aceasta a făcut 
posibil, în ultimii ani, studiul vîrtejurilor punctuale ca 
solitoni, studiu sugerat de comportamentul de particulă 
al acestor vîrtejuri ([1], vol. 30). 


Solitonii apar și în fizică : teoria plasmei şi interacțiu- 
nea radiației cu plasma, supraconductibilitatea (teoria 
joncţiunii Josephson), teoria lichidului Fermi: unde de 
spin în fazele A și B alc lichidului 5He sub 2,6 mK, fero- 
magnetism (mișcarea pereţilor Bloch), optica neliniară 
rezonantă sau nerezonantă și fizica laserilor, fizica crista- 
lelor neliniare (teoria dislocaţiilor, cristale anarmonice), 
fenomene recurente în transport termic și comportament 
neergodic (problema Fermi—Pasta—Ulam), tranziţii de 
fază de deplasare (feroelectricitate), materiale conductoare 
unidimensionale, teoria particulelor fundamentale. Prezența 
solitonilor şi în astrofizică (s-au sugerat solitoni în coroana 
solară) și în multe alte domenii este încă o dovadă a puterii 
unificatoare a sinergeticii. 

Solitonii modelează numai un tip particular de feno- 
mene ondulatorii, de mare interes în sinergetică, ele apărînd 
în formarea structurilor periodice. Din punct de vedere 
matematic aceste fenomene sînt modelate de unde neliniare 
şi ele fac obiectul așa-numitei teorii a undelor neliniare, 

cîmp de cercetare interdisciplinar care are la bază meca- 
nica mediilor continue şi se aplică la fenomene ondulatorii 
în pămînt, oceane, atmosferă, mașini, instalații acustice 
și electrice, sisteme biologice ete. Nu se cunoaște o definiție 
generală a undei (neliniare), ci doar se știe că unda este 
un anumit tip de soluţie a unei ecuaţii diferenţiale, ce 
conţine timpul și cel puțin o variabilă spaţială și care 
corespunde unei perturbații clar identificabile, fie locali- 
zată fie nu, care se propagă cu timpul. Undele de ampli- 
tudine finită care satisfac anumite ecuații diferențiale de 
evoluție neliniare au fost numite unde neliniare, un caz 
particular al lor fiind solitonii. (Prin ecuație de evoluție 
se înțelege ecuația căreia i se poate atașa un sistem dina- 
mic.) Undele liniare sînt deosebit de importante în studiul 
stabilității fenomenelor, deoarece perturbațiile se presupun 
a fi astfel de unde. Această presupunere se bazează pe 
aceea că orice solutie a unei ecuații diferențiale liniare se 
poate scrie ca o serie de anumite funcții care sînt unde 
liniare, teoria solitonilor aducînd rezultatul inestimabil 
că, deocamdată în anumite condiții, această scriere are loc 
similar și în cazul ecuaţiilor neliniare, rolul funcțiilor 
din aceste serii jucîndu-l solitonii (principiul de superpo- 
ziție neliniară). Cum o serie de funcții echivalează cu o 
superpoziție de acele funcții, rezultă că solitonii, deşi unde 
neliniare, au totuși o anumită proprietate de superpoziție 
(neliniară). În aceasta evidențiem o idee pe cît de simplă, 
pe atît de remarcabilă și anume aceea de a privi obiectele 
complicate alcătuite din părți simple, elementare, așa cum 
clădirile sînt formate din cărămizi, organismele vii din 
celule, aparatele electronice din componente elementare 
și, în general, orice ansamblu — din subansamble, orice 
sistem — din subsisteme. 


2.4. EVOLUȚIA MODELATĂ CA SISTEM DINAMIC 


Sinergetica studiază autoorganizarea sistemelor, sesi- 
zabilă la nivel macroscopic, acolo unde procesele prezintă 
caracteristici generale analoage, tranziţii de fază bruște, 

fenomene critice etc. “Trăsăturile comune, esențiale ale 
acestor fenomene sînt date de conceptul matematic de 
sistem dinamic : acesta descrie procesele evolutive de orice 
natură, procese numite mișcări, ca de exemplu mișcarea 
mecanică, oscilațiile chimice, biologice, procesele termo- 
dinamice (în care are loc atît mișcarea mecanică cît şi 
conducția și convecția termică) etc. Cu alte cuvinte, sis- 
temul dinamic modelează mișcarea în sensul său cel mai 
larg ; de aceea în studiile de sinergetică apar sisteme dina- 
mice generale, echivalența topologică ce caracterizează sis- 
temele dinamice constituind sursa analogiilor din această 
ştiinţă. 

În vorbirea obișnuită și în științele mecanice prin 
mișcare mecanică a unui punct material P se înțelege 
schimbarea poziției acelui punct față de un sistem de 
referință. Mișcarea mecanică este cea mai simplă evoluție 
Şi pentru a o înțelege vom considera cazul particular al 
punctului P care se mișcă într-un plan (de exemplu, o 
bilă se rostogolește pe o masă) şi fie x și y coordonatele 
acelui punct (în exemplul ales — coordonatele centrului 
bilei). Aceste coordonate sînt funcții de timpul £, astfel 
că poziția punctului P la momentul ? este dată de perechea 
de valori (x, y) ale funcţiilor x(ț), w(?) la acel moment. 
Locul îsi al tuturor A A (%, y) ale punctului 
P pentru toţi £ de pe axa reală a timpului este o curbă 
din planul R*, numită traiectoria acelui punct din spațiul 
fizic R? şi a cărei reprezentare parametrică este x = 
= ă(P), y = (0) sau, eliminînd pe /, y =vwy(x) (fig. 8). 
Săgeţile de pe această traiectorie indică sensul de creștere 
a timpului. Perechea (6), y(£)) de funcții de timp este 
modelul matematic al mișcării punctului material, graficul 
său fiind traiectoria mișcării. Această traiectorie se obține 
şi altfel: să reprezentăm la fiecare moment / poziţia punc- 
tului material P ca în fig. 9, desenînd planul R? la fiecare 
î. Atunci, unind toate aceste poziţii, se obține o curbă a 
cărei proiecție în oricare dintre planele R* este tocmai 
traiectoria mișcării lui P. Două astfel de plane sînt cu 
atît mai apropiate, cu cît ele corespund unor timpi mai 


apropiaţi. O poziționare a punctelor materiale dintr-un 
astfel de plan apare ca o înghețare la timpul corespunzător 

a mișcării acelui punct material, iar mişcarea sa revine 
la o succesiune infinită în timp de astfel de stări de înghe- 
țare. [Acest procedeu este cel folosit în cinematografie 
pentru redarea mișcării: mai multe clișee (porțiuni din 


Fig. 9. 


planul R?2) au imprimate pe ele imagini care diferă cu atît 
mai puțin una de alta, cu cît clișeele respective sînt mai 
apropiate unul de altul în succesiunea de clișee (care este 
filmul). Prin derularea filmului clișeele se succed cu o astfel 
de repeziciune, încît inerția ochiului suplinește lipsa clișee- 
lor intermediare care să conțină toate modificările suferite 

de imagini între cele două momente de timp corespunză- 
toare.i] : 


Generalizarea noțiunii de mișcare mecanică a condus 
la noțiunea de sistem dinamic, care este o familie infinită 
de funcţii q: M = M (în această familie existînd pentru 
fiecare moment de timp £ cîte o funcție ș,). Funcţiile e, 
nu pot fi arbitrare, căci ele trebuie să prindă anumite 
proprietăţi ale mișcării reale. Astfel, fiecare q, generali- 
zează următoarea proprietate a mişcării mecanice: dacă 
un punct se mișcă de la 4=—0lat=tşi apoi dela t= 
= la î= s, atunci el ajunge în aceeași poziție ca şi atunci 
cînd se mișcă de la t=0 la t = s (cînd mișcarea sa are 
loc sub influența acelorași forţe). De asemenea, este nece- 
sar ca funcțiile q, şi inversele lor q; 1 să fie continue, ceea 
ce corespunde impenetrabilității materiei, adică traiecto- 
riile pornite din puncte diferite nu se vor intersecta nicio- 
dată. Alte proprietăți specifice unui fenomen real dat vor 
impune asupra funcțiilor q, restricții de ordin topologic, 
deci care ţin de structura topologică a lui M. 


Structurarea topologică a unei mulțimi este una 
dintre cele mai generale posibile. Ea se realizează cu aju- 
torul unei mulțimi de părți ale sale (vecinătăţi), numite 
topologie, părţi care trebuie să aibă anumite posibilități 
de a se intersecta şi, corespunzător, de a defini vecină- 
tatea punctelor lui M. Aceasta arată că structura topo- 
logică are un grad foarte mare de generalitate, potrivit 
pentru sinergetica care studiază sisteme extrem de variate 
şi deci care au în comun doar proprietăți extrem de să- 
race, dar generale. O mulțime pe care se poate defini o 
structură topologică se numește spațiu topologic. Noţiunea 
de spațiu topologic este fundamentală atît în matematică, 
cît și pentru modelarea matematică, deoarece noțiuni 
ca funcție continuă, mulțime continuă (adică continuum), 
mulțime conexă (fără găuri, dintr-o bucată), mulțime 
compactă (care generalizează mulțimile închise și mărginite 
din spaţiu), stabilitate, atractivitate, dependență de date, 
precizie a unei rezolvări numerice etc. se definesc în spaţii 
topologice şi diferă de la un spațiu topologic la altul. Pen- 
tru o noțiune intuitivă din vorbirea curentă (cum ar fi 
continuitatea), din punct de vedere matematic există mai 

multe (uneori chiar o infinitate) de posibilități de mode- 
lare a sa, în funcție de spaţiul topologic ales. De aceea, 
dintre toate posibilitățile trebuie aleasă cea care conduce 
la rezultate calitative și cantitative cele mai apropiate de 
noțiunea modelată (în speță continuitatea), în această 
alegere constind intuiţia profundă a modelatorului. Dacă 
între două mulțimi se poate stabili o corespondență dată 
de o funcție continuă și care are inversă continuă, atunci 
acele mulțimi se numesc topologic echivalente. Dacă X, 
și X, sînt topologic echivalente, atunci anumite proprie- 
tăți (cum ar fi continuitatea funcțiilor, conexiunea mulți- 
milor) au loc într-una dintre aceste mulțimi dacă și numai 
dacă ele au loc și în cealaltă. Mulţimile echivalente topologie 
(sau în raport cu alte structuri) se notează la fel, mate- 
maticianul nedistingînd între aceste mulțimi cînd face 
operații implicate de structurile topologice (sau corespunză- 
toare acelor structuri) ; în schimb cercetătorul din științele 
particulare este interesat de natura elementelor acelor 
mulțimi. 

Mulțimea M de definiţie a funcțiilor ce alcătuiesc un 
sistem dinamic este un spațiu topologic numit spațiul 
fazelor şi ea este mulțimea tuturor stărilor posibile (fazelor) 
ale sistemului sinergetic considerat. Prin fază sau stare 
înțelegem valoarea la un £ fixat (înghețat) a mulțimii func- 
țiilor ce caracterizează macroscopic procesul evolutiv din 
acel sistem sinergetic. În exemplul cu bila o fază era pozi- 
ţia (x, v), iar M = R?. În cazul fluidelor o fază este 
(v, p, 1); dacă în acesta au loc fenomene chimice, atunci 
o fază este (v, p, 7, C), iar în cazul acțiunii cîmpului 
electromagnetic asupra unui fluid magnetic și conductor 
electric (de exemplu, plasma) o fază este (v,p, 7, C,E,H), 


în care v este viteza, p — presiunea, 7 — tempera- 
tura, C — concentrația, E — intensitatea cîmpului elec- 
tric și H — intensitatea cîmpului magnetic. Toate aceste 


mărimi sînt câmpuri. Evident, pentru a defini o fază toate 
aceste cîmpuri se iau la un anumit timp fixat. Fiecare 
astfel de cîmp este un element al unui spaţiu topologie 
şi liniar, infinit dimensional, de funcții, în general conti- 
nue. 

Pentru descrierea mișcării turbulente (a fluidelor, de 
exemplu) și în mecanica cuantică se definesc spaţii ale 
fazelor şi mai generale decît mulțimile de sisteme de k 
funcții continue (&-uple). Dar chiar și în acest caz, 
fenomenele descrise de sistemele dinamice corespunzătoare 
(stocastice) sînt deterministe, adică din cunoașterea lor 
la un moment dat (evident, cu o anumită probabilitate) 
se poate deduce evoluția lor la orice moment ulterior (de 
asemenea, cu o anumită probabilitate). Determinismul este 
conținut de proprietatea ca unei stări inițiale să-i cores- 
pundă o stare unică la orice moment ulterior. În sistemele 
dinamice generale, analogul traiectoriei fizice din exemplul 
cu bila va fi traiectoria de fază din M, fiecărui proces 
evolutiv corespunzîndu-i o astfel de traiectorie. Mulțimea 
tuturor traiectoriilor de fază formează portretul de fază, 
care constituie corespondentul geometric al comportamen- 
tului macroscopic al unui sistem sinergetic. Acest comporta- 
ment este deci judecat şi vizualizat în spațiul fazelor M 
şi deci în raport cu topologia definită acolo. De aceea 
toate consideraţiile din teoria sistemelor dinamice nu pri- 
vesc direct fenomenul din spațiul fizic decît în cazuri cu 
totul particulare, ci modelarea sa în spațiul fazelor, fără 
însă a se mai menționa acest lucru. Evoluţia modelată de 
sistemul dinamic este deci o mișcare în spațiul fazelor care 
descrie dinamica nu a poziţiei (sau nu numai a poziţiei) 
unui punct material, ci şi a altor caracteristici ale sale ca 
viteză, temperatură, concentrație. Această evoluție mai 
poate fi descrisă și în RX M, numit spaţiul fazelor extins 
(fig. 10), cu ajutorul unor curbe, numite curbe integrale, 
şi a căror proiecţie pe M este tocmai traiectorie de fază. 
Prin însăși definiția sa sistemul dinamic ia în considerație 
toate datele posibile ale sistemului (fiecare dată inițială 
fiind punctul prin care trece traiectoria de fază corespun- 
zătoare mișcării din natură, procesului) pe toată durata 
desfăşurării procesului din el (/ e R), cu ajutorul tuturor 
nuanțelor matematice de care se dispune (legate de 
diferite topologii). De aici rezultă gradul de generalitate 


al acestui concept. Să mai remarcăm că deoarece ș, și ori 
sînt continue, ele duc mulțimi din M în alte mulțimi 


din M topologic echivalente, aşa cum este cercul cu elipsa, 

Fig. 10. 


avînd în același timp aceleași proprietăți de continuitate, 
conexiune, mărginire etc. 

O noțiune importantă legată de spaţiul topologic este 
aceea de mulțime discretă ca mulțime care nu conține 
părţi continue (continuumuri). În mecanicile fluidelor și 
mediilor elastice, în electromagnetism, în chimie există 
modelări ale materialelor cu ajutorul conceptelor de mulțimi 
continue (fluidul — ca un domeniu din spațiu, o membrană 
elastică — ca o suprafață fără găuri). Aceleași materiale 
pot fi însă modelate şi cu ajutorul unor mulțimi discrete 
de puncte materiale, studiul acestor modele discrete făcînd 
obiectul mecanicilor statistice. 


Procesele evolutive din sistemele mecanice, fizice și 
chimice se modelează prin sisteme dinamice definite pe 
spaţii ale fazelor M care au și structuri algebrice de spații 
liniare în general de dimensiune infinită. Lor le corespund, 
în limbaj analitic, probleme pentru ecuaţii diferențiale 
ordinare, cu derivate parțiale sau și mai generale care fac 
ca teoria sistemelor dinamice să aparțină disciplinei foarte 
largi, numite analiză globală. 


În reprezentarea geometrică a traiectoriilor de fază, 
cele mai importante sînt echilibrele și ciclurile: curba in- 
tegrală, corespunzătoare unui fenomen staționar, este o 
„dreaptă” paralelă cu axa timpului (FKL în fig. 10), tra- 
iectoria de fază corespunzătoare fiind un punct (£), numin- 
du-se echilibru. Un astfel de punct modelează, în particular, 
echilibrul termodinamic, dar noțiunea de sistem dinamic 
este atît de generală, încît echilibrele sale pot fi și altele. 
De aceea sinergetica care se bazează pe teoria sistemelor 
dinamice generale este mai generală decît termodinamica 
căreia îi corespunde un sistem dinamic particular. Dacă 
fenomenul este periodic în timp, atunci curba sa integrală 
se află pe o suprafață cilindrică cu generatoarea paralelă 
cu axa timpului, iar traiectoria de fază este o curbă închisă 
(ciclu ). Fenomenele dublu periodice în timp sînt carac- 
terizate de traiectorii care se găsesc pe un tor (fig. 11). 
O traiectorie de fază nestaționară, neperiodică, deci arbit- 
rară în general se va reprezenta printr-o curbă de tipul 
curbei (d) din această figură. Totalitatea traiectoriilor de 
fază ale unui sistem dinamic se numește portret de fază 

și cl este esenţial în teoria bifurcației și stabilităţii dina- 
mice. În reprezentarea grafică a spaţiului fazelor sau a spa- 
ţiului fazelor extins portretele de fază sînt asimilate cu 
R2 şi respectiv R?, dar desigur imaginea obținută este 
numai calitativă, orientativă, deoarece, în cazul general, 
dimensiunea acestor spaţii nu este. finită. 
Dinamica complicată a majorității sistemelor siner- 
getice se regăsește în planul sistemelor dinamice. “Teoria 
| calitativă din cadrul aces- 
ș-Ecbiltry tora din urmă furnizează un 
anumit gen de cunoaştere a 
Ciclu __ acestei dinamici (și anume 
abstracție făcînd de o echi- 
valență topologică). Aceasta 


N priveşte extrem de multe situ- 
Tor 


Ed 


ații concrete, cărora le cores- 
(A 4 pund modele matematice ce 
la) admit o anumită echivalență 
PA topologică și constituie una 
dintre sursele matematice a 
universalității sinergetice, a 

Fig. 11. analogiilor din cadrul său. 


2.5. COMPORTAMENTUL CALITATIV 
AL FENOMENELOR 


Importanța crescîndă pentru viața de zi cu zi a sis- 
temelor sinergetice (în condiții care cu puțin timp în urmă 
erau considerate ca neobișnuite) şi neliniaritatea modele- 
lor matematice ale fenomenelor din aceste sisteme au im- 
pus în ultimele decenii un atac pe front larg al sistemelor 
de ecuații diferențiale neliniare în cît mai multe situaţii 
posibile (caracterizate de multe valori ale parametrilor 
de control), din mai multe direcții, cu diferite mijloace 
(teoretice, experimentale, numerice) de către specialiști 
ai diferitelor ştiinţe particulare și de către matematicieni. 
Din acest atac susținut a apărut o mulțime de rezultate 
pe care le-a strîns sinergetica şi care, din punct de vedere 

matematic, s-ar putea numi studiul calitativ complet al 
sistemelor neliniare ; astfel, uimitoarea putere unificatoare 
a acestei științe constă în puterea instrumentului său ma- 
tematic, a acelorași proprietăți matematice ale unor feno- 
mene în aparență deosebite, dar care sînt descrise de 
același tip de probleme matematice. Studiul lor calitativ 
priveşte existența, unicitatea, stabilitatea, atractivitatea, 
mărginirea, dependența continuă şi dependența sensibilă 
de date a soluţiilor, comportamentul lor asimptotic, la 
limită pentru valori neadmisibile ale variabilelor indepen- 
dente sau ale parametrilor. În acest paragraf vom expli- 
cita cîteva dintre acestea, remarcînd mai întîi că dacă com- 
portamentul calitativ al soluției unei ecuaţii sau probleme 
simple și deci al fenomenului modelat de ea rezultă din 
forma acestei soluții, pentru ecuaţiile și problemele neli- 
niare nu este posibil să se obțină, decît în puţine cazuri, 
soluții analitice (şi uneori nici numerice), ceea ce conferă 
analizei calitative o importanță excepțională. 

Un model matematic atașat unui fenomen real este 
adecvat dacă are caracteristicile cantitative și calitative 
esențiale (dintr-un anumit punct de vedere) ale acelui fe- 
nomen. În particular, soluția problemei matematice prin 
care se exprimă modelul trebuie să existe, să fie unică 
(în spațiul de definiție al modelului) şi să depindă continuu 
de date. Această precauţie nu este superfluă, deoarece so- 
luția unei ecuaţii sau probleme nu există întotdeauna. 
Se pot da numeroase alte exemple de astfel de situaţii. 
Încă din clasele primare copiii sint obișnuiți cu probleme 
care nu au soluție și deci punerea lor nu are sens. De 
exemplu : un elev și-a cumpărat caiete și a dat 3 lei; știind 
că un caiet costă 2 lei, să se afle cîte caiete a cumpărat 
elevul. În acest caz se subînțelege că numărul caietelor 
este un număr întreg și se constată că nici un număr întreg 
nu satisface problema, deci aceasta nu are sens de model 
real, deși matematic există numărul 3/2 care înmulțit 
cu 2 să dea 3. Un alt exemplu elementar: pătratul lungimii 
unei şosele fiind egal cu —5 km?, să se determine lungi- 
mea acelei șosele. Și în acest caz modelul matematic, care, 


formal, revine la rezolvarea ecuaţiei x2=— —5, în care x 
este un număr real, nu are soluţie reală, potrivită obiec- 

tului modelat (lungimea șoselei), deşi matematic se pot 
găsi numerele complexe + iy5 care să satisfacă ecuația 
12 =— —5. Să luăm un exemplu din teoria vibrațiilor: să 
se determine după cît timp se amortizează oscilația (7) 
a unui punct material supus numai acțiunii unei forțe elas- 
tice —bu, rezultanta forțelor exterioare fiind nulă. Deoa- 
rece în acest caz modelul matematic este un caz particular 
al problemei F(x) = c(?) (= 0) din 2.2, iar soluţia sa este 
o anumită oscilație care nu se amortizează niciodată, re- 
zultă că, din nou, problema noastră nu este bine pusă. 
În sfîrșit, un ultim exemplu din teoria elasticității: să se 
determine încovoierea continuă 4(x, y) a unei plăci elas- 
tice sub acțiunea unei încărcări normale date de funcția 
discontinuă f(x, y), placa avînd conturul fixat rigid. Mode- 
lul matematic clasic, corespunzător acestei probleme este 
o problemă pentru o ecuație cu derivate parţiale în care 
partea stîngă este o sumă de derivate parțiale de ordin 
4 ale lui 4, iar partea dreaptă este egală cu f. Evident, dacă 
u are toate derivatele de ordin 4 continue, aşa cum este 
cerut de faptul că 4 este soluție clasică, atunci suma din 
partea stîngă a acelei ecuaţii este o funcție continuă care 
nu poate fi egală cu partea dreaptă (care este o funcție 
discontinuă). Deci această problemă nu are soluție clasică. 
Totuşi dacă încovoierea u este presupusă discontinuă 
într-un anumit sens, atunci acea problemă are soluție 
numită soluție generalizată. Această situație este întîl- 
nită în toată mecanica, fizica, termodinamica etc.: în 
stadiile inițiale de dezvoltare a ştiinţelor, caracteristicile 
unui fenomen erau constante (așa cum sînt presiunea, tem- 
peratura și densitatea în termostatică), apoi — funcții de 
timp, funcţii continue şi cu derivate continue ce depind 
de timp și spațiu (cîmpuri) ca în termodinamica clasică 
și actualmente — funcționale. Din toate aceste exemple 
rezultă : nu orice model are o soluție; soluţia modelului 
poate exista, dar nu are caracteristicile fenomenului mo- 
delat, deci din punctul de vedere al acelui fenomen ea 
nu există ; definirea altor obiecte matematice mai generale 
drept modele ale caracteristicilor unui fenomen conduce 


la un model generalizat care are soluţii. De aceea, în pri- 

mul rînd un model trebuie definit adecvat, ca problemă 
corect pusă (pentru care soluția să existe, să fie unică şi 
să depindă continuu de date). În particular, un model 
este inadecvat dacă el are mai multe soluții, aceasta în- 
tîmplindu-se cînd modelarea matematică a fenomenului 
n-a ținut seama de toate caracteristicile sale esențiale. În 
această situație modelul poate fi redus la o problemă co- 
rect pusă prin restrîngerea mulțimii în care se caută so- 
luţia, deci prin impunerea de restricții asupra acesteia. 
De exemplu, în cazul convecției Benard, din mai multe 
celule posibile se pot selecta cele care au simetria obser- 
vată în experiment. De asemenea, modelul este inadec- 
vat dacă soluția nu există; atunci se poate ajunge la o 
problemă corect pusă prin lărgirea clasei soluției, așa cum 
se procedează cînd se trece de la soluţii clasice la cele ge- 
neralizate. Rezultă, astfel, importanța definirii complete 
a clasei soluţiilor modelului, adică a mulțimii obiectelor 
admisibile pentru caracteristicile fenomenului prin spe- 
cificarea tuturor proprietăților matematice ale soluției și 
datelor problemei. Cu alte cuvinte, este importantă defi- 
nirea problemei cu ajutorul unei funcţii care să lege da- 
tele de soluție. 


Orice model matematic are un anumit domeniu de vala- 
bilitate, analiza calitativă a modelului fiind cea care de- 
fineşte limitele acestui domeniu și comportarea globală 
a soluției. Orice studiu teoretic sau numeric al unui model 
trebuie să înceapă cu această analiză. Astfel, pentru a co- 
respunde unui fenomen real, soluția unui model matema- 
tic trebuie, în primul rînd, să nu varieze mult cînd datele 
variază puţin, deoarece în natură există mereu perturbații 
care modifică puţin condițiile (datele problemei). În al 
doilea rînd, mărimea datelor nu se poate determina decît 
cu o anumită aproximație. De aceea, modelul matematic 
trebuie să aibă şi el proprietatea ca la variații mici ale 
datelor (intrării în sistem) soluția (răspunsul sistemului) 
să varieze puţin. În acest caz spunem că acea soluție 
depinde continuu de date. În particular, dependența con- 
tinuă de date este importantă pentru ca măsurările de la- 


borator să poată fi comparate cu aproximaţiile numerice 
ale soluţiei. Există o mare varietate de dependențe con- 

tinue de date ; pentru a le deosebi se atribuie această de- 
numire unei anumite astfel de dependențe, în care mărimea 
variaţiei admisă pentru date, pentru ca soluția să varieze 
cu o anumită cantitate mică, depinde de domeniul de va- 
riație al variabilelor independente (temporală şi spațială), 
scăzînd cu creșterea acestuia și deci pierzindu-și puterea 
şi în cele din urmă semnificația [15] (fig. 12). Deci, depen- 


u 

Fig. 12. 


dența continuă de date este utilă în particular în probie- 
me în care variabilele independente aparțin unor domenii 
mărginite. Dacă acestea sînt nemărginite, atunci este ne- 
cesară introducerea conceptului mai puternic de stabili- 
tate. 

Stabilitatea este o proprietate a echilibrelor sau pro- 
ceselor din sistemele sinergetice de a se menține, în ciuda 
perturbațiilor la care sînt supuse; ea este o dependență 
continuă de date particulare ce nu depinde de mărimea 
domeniului de definiţie al variabilelor independente. Există 
o mare varietate de stabilități, după cum aceasta se consi- 
deră în raport cu perturbații ale datelor inițiale, ale condi- 
țiilor la limită, ale termenilor liberi, ale tuturor datelor, 
ale unei combinaţii a lor sau după mărimea perturbații- 
lor (infinitezimale sau mici, dar finite), după timpul cît 
acționează perturbațiile, după forma perturbaţiilor (axial 
simetrice, bidimensionale), după modul cum tinde o so- 
luţie perturbată către cea neperturbată (de exemplu ex- 
ponențial), fiecare tip de stabilitate fiind folosit cu precă- 

dere în anumite probleme concrete ale științelor particu- 
lare și avînd asociată o modelare matematică proprie. De 
exemplu, stabilitatea față de perturbații infinitezimale 
aparține teoriilor liniare și este cea mai mult investigată ; 
rezultatele acestor teorii sînt considerate ca reflectînd rea- 
litatea fizică numai dacă se poate demonstra un principiu 
al liniarizării, care leagă problema neliniară pe care o 
satisfac perturbațiile de cea liniarizată în jurul soluției, 
a cărei stabilitate ne interesează. În teoria sistemelor di- 
namice, una dintre cele mai importante stabilități este 
stabilitatea structurală (în raport cu toate datele), un mo- 
del a cărui soluție există, este unică și structural stabilă, 
numindu-se robust și fiind cel mai de dorit în aplicații. 
Cel mai des întîlnit tip de stabilitate (singurul de care ne 
ocupăm şi noi) este în raport cu perturbații ale condiții- 
lor inițiale și presupunînd că acestea acționează numai la 
momentul iniţial. Soluţia a cărei stabilitate vrem s-o cer- 
cetăm se numește soluție de bază 4, iar diferența dintre 
soluția perturbată 4 și soluția de bază se numește pertur- 
bație v. O soluţie de bază se numește stabilă dacă orice so- 
luție perturbată ce porneşte de lingă ea rămîne tot timpul 
cît durează fenomenul modelat de aceste soluţii în apropie- 
rea soluției de bază, cu alte cuvinte dacă o mică perturbație 
la momentul inițial rămîne unică la orice alt moment ul- 
terior. Dacă, în plus, pentru timpi £ mari, tinzînd la in- 
finit, perturbația v tinde la zero (se amortizează), deci 
soluția perturbată tinde către soluția de bază, atunci se 
spune că soluția de bază este asimptotic stabilă. Dacă, în 
schimb, indiferent cum s-ar comporta o perturbaţie, ini- 
ţial mică, pentru 7 — co aceasta se amortizează, spunem că 
mișcarea de bază este atractivă. O soluţie de bază se zice 
vepulsivă dacă ea este atractivă pentru î — —o0 sau, echi- 
valent, dacă perturbația crește nemărginit pentru î — oo. 
În fig. 13 se arată schematic stabilitatea și atractivitatea 
unei soluţii staționare și a uneia periodice în timp, în spa- 
țiul fazelor şi în spațiul fazelor extins. Sensul săgeților 
indică creșterea timpului, iar orbitele punctate sînt insta- 
bile. În cazul atractivității, soluția perturbată putea să 


se găsească la momentul inițial oriunde într-o mică vecină- 
tate a soluției de bază. O noțiune mai fină de atractivitate 

este atractivitatea parțială, caracterizată de un bazin de 
atracție, care este doar o porțiune a vecinătății lui 4. Prin 
bazin de atractie înțelegem zona din spaţiul fazelor, în care 
orice traiectorie la î — co tinde la 72, adică mulțimea date- 
lor inițiale corespunzătoare soluțiilor atrase de către 4. 
Această noțiune arată că nu orice perturbație inițial mică 
de lîngă 4 se amortizează 
pentru î—oco. Dar noțiunea 
de atractivitate parțială se 
poate referi nu numai la o 
soluție staționară sau la 
una periodică în timp, ci și 
la soluții mai multe și mai 
complicate, care în spaţi- 
ul fazelor pot fi puncte- 
le unei „,suprafeţe” sau 
„curbe”, sau un obiect 
matematic format din .re- 
uniuni de astfel de „,varie- 
tăți”. Astfel se numește 
atvactor o mulțime de tra- 


iectorii parțial atractive, 
parțial  repulsive care 


captează toate traiectoriile 

ce pornesc inițial din jurul său. Corespondentul practic al 
atractorului este mulțimea de procese, fenomene, către 
care tinde orice proces, care inițial era asemănător (apro- 
piat) de unul sau altul dintre procesele mulțimii. Dacă 
atractorul este format din infinit de multe traiectorii de 
îază, atunci o traiectorie inițial apropiată de el la î—co 
va rătăci haotic (fig. 14) în interiorul acestui atractor, 
apropiindu-se şi apoi fiind respins cînd de una dintre com- 
ponentele atractorului, cînd de alta, avînd un aspect din 
ce în ce mai contorsionat, încât nu se poate reprezenta gra- 
fic, indiferent de scara folosită. Gratic se poate reprezenta 
doar locul atractorului (fig. 15), de fiecare dintre COMpo- 
nentele căruia se apropie atît de mult traiectoriile de fază 
încît par să se suprapună. În această situație o singură 
soluție de bază 4 nu mai este în stare să dicteze aspectul 
portretului de fază, acest lucru făcîndu-l atractorul format 


Fig. 14. 

Fig. 15. 


dintr-o infinitate de componente, cum ar fi echilibre, 
cicluri, toruri (corespunzătoare soluţiilor ce au două pe- 
rioade nelegate rațional) etc. Pe de altă parte „,haotici- 
tatea” traiectoriilor de fază dictează introducerea unor 
caracterizări stocastice ale atractorului; ajungem astfel 
da turbulență. Acesta este haosul determinist, haosul în 
spațiul fazelor care este o stare preturbulentă a unui sistem 
dinamic, sinergetic, care descrie o evoluție deterministă, 
haos prezent în majoritatea sistemelor sinergetice inves- 
tigate în ultimii 15 ani. Este marea idee a ultimelor două 
decenii : pentru a obține turbulență nu este nevoie să iîn- 
troducem un termen stocastic într-o ecuație, ci este su- 
ficient să studiem complet dinamica sistemelor deterministe 
(chiar a unora dintre cele mai simple). Haosul există în 
sistemul însuși. 

Deşi dinamici complicate au mai fost observate și 
înainte, anul 1963 în care Lorenz a observat dinamica ha- 
otică a sistemului dinamic atașat unui model matematic 
din meteorologie se consideră ca dată de la care începe 
studiul sistematic al haosului determinist. Mai tirziu, în 
1970, 1971, Ruelle și Takens aveau să descopere un tip 
special de haos determinist în modelul matematic al miş- 
cării fluidelor (din care derivă cel al lui Lorenz). Interpre- 
tarea rezultatelor observate de aceștia în spaţiul fazelor 
este legat de alte două componente ale studiului calitativ 
al problemelor : dependența sensibilă de date și bifurcația. 

În ecuaţiile şi problemele ce depind de un parametru 
2, soluția, stabilitatea, existența, unicitatea etc. depind 
de acel parametru. Astfel, soluții stabile pentru anumite 
valori ale parametrului pot deveni instabile dincolo de 
un prag critic A. Pentru anumite valori ale lui A traiec- 
toriile de fază au aspect regulat, iar portretul de fază este 
simplu, existînd puţine traiector'i (totalitatea cărora este 
un atractor) care să dicteze aspectul portretului de fază. 
Cu creșterea lui A atractorul se îmbogățește cu noi com- 
ponente, pînă cînd A atinge o valoare critică, traiectoriile 
de fază haoticizîndu-se. 

Un loc deosebit în studiul haosului determinist îl 
ocupă atractorii stranii, care sînt mulțimi de soluții ale 
unei probleme, posedind anumite proprietăți stocastice. 

Atractorii corespunzători lui A de după valoarea critică 
sînt mulțimi infinite de soluţii ale problemei, deci fenome- 
nul descris de acea problemă are o infinitate de posibili- 
tăți de realizare către care tinde fenomenul, ori cum ar fi 
pornit inițial. Aceste concluzii au fost deduse în baza unor 
calcule numerice care au relevat faptul că, în general, 
după pragurile critice fenomenele nu tind spre echilibru 
sau procese periodice, ci către enorm de multe procese 
nestaționare sau staționare. Existența mai multor procese 
și deci soluţii ale problemelor pentru o valoare A a para- 
metrului problemei este legată de conceptul de bifurcație. 
Spunem că A este punct de bifurcație dinamică al unui 
sistem dinamic, dacă la trecerea lui A prin A portretul 
de fază se schimbă. Drumul spre turbulență al lui Ruelle 
şi Takens este o ierarhie de trei bifurcaţii, care au loc în 
trei valori critice ale parametrului de control (în cazul 
fluidelor vîscoase şi incompresibile acesta fiind numărul 
lui Reynolds). Prima bifurcație este una particulară, nu- 
mită bifurcaţie statică: A, se numește punct de bifurcaţie 
statică dacă la trecerea lui A prin A numărul soluțiilor 
problemei suferă un salt sau/și proprietăţile de stabili- 
tate ale diferitelor soluţii (corespunzătoare acelorași 1) 
se schimbă. Prin aceasta s-a subînțeles că soluţia 4 a pro- 
blemei este o funcție multiformă de A, care poate fi re- 
prezentată în spațiul (7, 4) prin bucăţi de continuum 
(curbă, suprafață, hipersuprafață), numite ramuri de so- 
luţii care se intersectează în punctele de bifurcație statică 
(fig. 16) și alcătuiesc diagrama de bifurcație, această dia- 
gramă putîndu-se trasa și în cazul general al bifurcației 
dinamice. Într-un sistem sinergetic caracterizat de para- 
metrul A la trecerea lui A peste un punct de bifurcație 
statică vor apărea noi procese staționare (echilibre) posi- 
bile sau vor dispărea astfel de procese şi își vor schimba 
stabilitatea. Un alt tip de bifurcaţie este bifurcația Hopf 
(fig. 17), în urma căreia din echilibre apar orbite periodice. 
Apariţia vibraţiilor parazite este o bifurcație Hopf și ea este 
un fenomen nedorit, dar prezent în toată tehnica modernă. 
Această bifurcație modelează o mulțime de fenomene din 
sistemele sinergetice ca flutterul aripilor de avioane, flam- 


bajul structurilor solide, formarea structurilor periodice 

în timp în fluide (apariția convecției periodice și în timp 
din cea periodică doar în spațiu), contractarea mușchilor, 
funcția creierului, morfogeneza biologică, formarea opiniei 


Fig. 16. 


publice, oscilațiile instrumentelor electronice, oscilațiile 
din fizica moleculară și transformările din stele. 

Un al doilea drum, mult analizat, de haos determinist 
şi trecere spre turbulență este cel al lui Landau-Hopf, 
format dintr-o ierarhie infinită de bifurcaţii statice. Am- 
bele aceste drumuri sînt 
întîlnite des în studiul 
calitativ al sistemelor 


sinergetice mecanice, fi- 
zice, chimice. / 
Teoria  bifurcaţiei ȘI ja Tri 


este importantă atît 
pentru rezolvarea nu- 
merică a ecuaţiilor şi y 
problemelor, cît și pen- 
tru cunoaşterea calita- 
tivă a tuturor fenomenelor ce pot apărea într-un sis- 
tem, atunci cînd parametrul de control parcurge toa- 
te valorile lui posibile. Într-adevăr, deoarece un punct 
de pe diagrama de bifurcaţie corespunde unui anumit 
echilibru sau proces (mișcare) al unui sistem material, 
rezultă că ramurile de soluții sînt succesiuni de astfel de 


x 


Fig. 17. 

echilibre sau procese. La trecerea parametrului printr-un 
punct de bifurcaţie apar noi ramuri de procese calitativ 
noi, cu structură macroscopică spațială, temporală sau 
funcțională dramatic schimbată. Cînd ecuația care mode- 
lează fenomenul este complexă, este extrem de important 
să se ştie dinainte ce tipuri de astfel de fenomene pot apă- 
rea în sistemul dat, rămînînd ca determinarea schimbări- 
lor bruște îr. aspectul fenomenelor, deci localizarea puncte- 
lor de bifurcație să se facă cel puțin experimental, dacă nu 
este posibilă teoretic sau cu ajutorul unei simulări nume- 
rice. Astfel, folosirea în industria chimică a mişcării flui- 
delor între cilindri rotitori beneficiază mult de pe urma 
unui studiu de biiurcație care arată că la viteze de rotație 
relativ mici particulele fluide descriu cercuri concentrice 
cu centre pe axa cilindrilor, pe cînd, pe măsură ce această 
viteză se măreşte, la un moment dat (adică la o astfel de 
viteză), particulele se vor mișca în plane meridiane în ce- 
lule separate, îndesirea celulelor crescînd cu viteza relativă. 
Pentru o altă valoare a acestei viteze celulele încep să un- 
duiască, mișcarea devenind nestaționară, iar la valori ale 
acesteia şi mai mari traicctoriile se complică extrem de 
mult, mișcarea fluidului (la nivel macroscopic) devenind 
turbulentă. Aceste praguri, la trecerea cărora mișcarea 
capătă un aspect nou, erau puncte de bifurcație, aspectul 
nou corespunzînd neechivalenței portretelor de fază. La 
fiecare dintre pragurile menționate ale parametrului de 
control sistemul fluid s-a autoorganizat. Astfel de fenomene, 
la baza cărora stă tot autoorganizarea sistemelor, apar şi 
în multe alte situații, dinte care aici menționăm pe acelea 
din instalaţiile de filare din industria uşoară. În exemplul 
ales succesiunea de mișcări era cea a mișcării în cercuri con- 
centrice (Couette) şi a mișcării secundare sub formă de 
vîrtejuri, bifurcate din prima datorită neliniarității ecua- 
țiilor. 

Toate exemplele și comentariile date pot apărea ca 
neobișnuite cititorului învățat să studieze doar o singură 
curbă de soluţii, curbă neramificată, fără patologii, for- 
mată numai din puncte regulate (care nu sînt de bifuracție). 


Se poate, însă, ca acel citiror să nu-și fi pus problema dacă 
acea curbă de soluţii (chiar dacă ea există pentru toți 

2 posibili pentru fenomenul studiat) reprezintă graficul 
întregii mulțimi de soluții ale ecuaţiei. Această suficiență 
din partea sa poate conduce la paradoxuri între model și 
rezultatele experimentale. De multe ori acestea se dove- 
desc, însă, a fi false paradoxuri, ele datorîndu-se unui 
studiu incomplei privind bifurcația și stabilitatea soluții- 
lor acelei ecuaţii. Astfel, în hidrodinamică, mult timp nu 
s-a putut explica faptul că, deși problema la limită pentru 
ecuațiile care descriu mișcarea fluidelor avea, în cazul cînd 
fluidul se afla între cilindri rotitori, o soluție exactă și 
simplă, cunoscută sub denumirea de mişcarea lui Couette 
și care exista pentru toate vitezele relative ale celor doi 
cilindri, totuși, cînd se depășea o anumită valoare critică 
a acelei viteze relative, experimentul indica cert o miș- 
care foarte diferită de mișcarea lui Couette și anume 
arăta o mișcare celulară de vîrtejuri ale. lui Taylor. În 
lumina teoriei bifurcației și stabilității explicația acestui 
„paradox” este simplă: la acea viteză critică mişcarea 
Couette își pierdea stabilitatea, deci peste acel prag ea nu 
mai putea îi observată în experiențele în care erau pertur- 
baţii; în afară de mișcarea Couette ecuaţiile de mișcare 
mai aveau și alte soluții (vîrtejurile lui Taylor), a căror 
succesiune, o dată cu creșterea vitezei, corespundea apari- 
ției și dezvoltării unei ramuri de soluții secundare ale aces- 
tor ecuații, apărute din curba soluției Couette la valoare 
critică a parametrului de control. În legătură cu acest 
paradox trebuie observată dificultatea apariţiei ideii po- 
sibilității existenței unor alte soluţii ale ecuațiilor de mis- 
care. Într-adevăr, mult timp aceste ecuaţii au fost suspec- 
tate a nu constitui un bun model matematic, dar problema 
neunicității soluţiei lui Couette nu s-a pus decit tîrziu și 
aceasta mai ales datorită faptului că ecuaţiile se dovediseră 
deja a concorda excelent cu rezultatele experimentale. 
Abia atunci a apărut ideea căutării unor alte soluții ale 
acestor ecuații care să nu mai fie atit de simple ca soluția 
lui Couette, dar care să fie stabile. Odată explicitată această 
idee, calculul ce decurge din ea al vîrtejurilor lui Taylor 


a demarat, la început destul de aproximativ, apoi din ce 
în ce mai exact, în ultimele decenii căpătînd și rigoare 
matematică. Din păcate, nici acum nu se dispune de o 

diagramă de bifurcaţie globală a mișcării între cilindri ro- 
titori, ca, de fapt, în majoritatea mișcărilor fluidelor, dar, 
în mare, caracteristicile sale sînt cunoscute. 

Exemplul precedent a arătat cît de dăunătoare poate 
fi fixarea la o anumită soluție a unei probleme la limită 
concomitent cu creșterea parametrului de control peste 
valoarea critică, limită de stabilitate a acelei soluții şi deci 
importanța punctului de vedere sinergetic, globalist. 'To- 
tuși, nu întotdeauna limitarea la o singură soluție (care 
în cazul ecuațiilor ce depind de parametru este o ramură 
de soluții) este o dovadă de comoditate. Cu toate acestea 
nu putem să ne mulțumim cu o singură soluţie, ci trebuie 
aplicate toate metodele cunoscute, știut fiind că, de regulă, 
fiecare metodă este potrivită pentru aflarea unui anumit 
tip de soluție. Este necesar atît să ne punem problema 
găsirii tuturor soluțiilor, cît şi să decidem asupra realității 
lor, deci în ce măsură modelul matematic concordă cu da- 
tele experimentale sau cu fenomenul natural observat, cel 
puțin pe cazuri particulare. Prin aceasta sinergetica impune 
cunoaşterea profundă a realității. Chiar cînd găsirea efec- 
tivă a acestor soluții este doar parțială, ea trebuie com- 
pletată cu studiul bifurcației și stabilității, mai ales cînd 
acesta poate fi făcut pe problemele liniarizate corespun- 
zătoare, mult mai ușor de rezolvat. 


Multe dintre paradoxurile științelor particulare se 
bazau pe cunoașterea parțială a diagramei de bifurcaţie, 
adică pînă la un A soluția 4, a problemei este staționară, 
unică şi stabilă, în punctul de bifurcație (A, 20) această 
soluție, care existase pentru valori mai mici ale parame- 
trului de control, pierzîndu-şi și unicitatea şi stabilitatea. 
În schimb, soluţiile (secundare) de pe una din ramurile 
de soluții nou apărute în 1, 44p) erau stabile, tocmai aceste 
soluții (care erau tot staționare) dovedindu-se a concorda 
cu rezultatele experimentale. Faptul că mult timp oamenii 
de știință s-au mulțumit cu soliția clasică 4 mai are o 
explicație : în practică, pînă să nu apară secolul vitezei, 
parametrul de control lua valori mici, unde soluția 40 
era și cea reală. Doar tîrziu, necesitățile industriale ale 
secolului nostru au impus regimuri de mișcare la valori 


mari ale parametrului de control, ceea ce a condus la con- 

statarea paradoxurilor şi a impulsionat analiza mai pro- 
fundă a modelului matematic şi, implicit, la nașterea tco- 
riei bifurcației şi la dezvoltarea teoriei stabilității. Teoria 
bifurcației în cadrul sinergeticii înarmează omul zilelor 
noastre cu un prețios instrument de lucru, în orice activi- 
tate, situaţii dintre cele mai neclasice, neobișnuite capă- 
tînd o explicație rațională și prin aceasta obținîndu-se un 
control al acestor situații. 

Pînă acum am considerat doar cazul unui parametru 
de control real. În multe probleme de interes practic A 
este o mulțime de parametri reali, care provin din mode- 
larea efectelor multiple ce acționează asupra unui sistem 
sinergetic complex. Cel mai simplu caz de bifurcație cu doi 
parametri reali este cel al ecuaţiei 


— 3 - Mă -L >» zi 0, X, A, d e R, (2.1) 


care modelează multe fenomene ale lumii materiale vii 
sau nu și reprezintă ecuaţia suprafeței catastrofă (fig. 18), 
celebră datorită faptului că pe ea se pot pune în evidență 
în mod elementar toate 
noțiunile matematice cu 
care operează teoria sin- 
gularităților, importante 
în toată teoria geome- 
trică modernă a ecuați- 
ilor diferențiale [6, 8]. 
Forma soluţiilor reale 
X1 Xa, % ale ecuaţiei 
(2.1) ca funcție de >, și 
A este cunoscută (fiind 
dată de formulele lui 
Cardan), fiecare dintre 
acestea constituind, Fig. 18. 

pentru valori fixate ale 

lui A, Şi 42, cota unui punct de pe suprafața catastroiă 
din spaţiul (A, 22, 4). Convenind ca prin soluție a lui 
(2.1) să înţelegem tripletul (7, A2, X), rezultă că suprafața 
catastrofă reprezintă mulțimea tuturor soluțiilor lui (2.1), 
iar cele trei soluţii reale ale acestei ecuaţii sînt reprezentate 
prin foi ale acestei suprafețe. În acest fel, în cazul a doi 

parametri reali, în loc de curbe de soluție avem suprafețe 
de soluție, locul ramurilor luîndu-l foile de suprafață. 
Analog cu cazul unui singur parametru, se pune şi aici 
problema unde se lipesc foile, deci unde sînt situate punct- 
tele de bifuracție corespunzătoare locului unde se întîl- 
neau ramurile din cazul unui parametru. Ca și în cazul 
unei ecuații generale, punctele de bifurcaţie ale ecuaţiei 
(2.1) se găsesc anulînd derivata funcției din partea stîngă 
a ecuației (2.1), adică 


32 4, 20, (2.2) 


deci, ținînd seama că aceste puncte (7, 2, 4) se găsesc 
pe suprafața (2.1) și, eliminînd pe + între (2.1) și (2.2), 
găsim ecuația catastrofei 


332 — 278 =0. (2.3) 


Forma acestei curbe este arătată în fig. 19, în care planul 
(Au, 2) este planul de control. Pentru orice valori ale pa- 
rametrului de control A = (A, 22), deci pentru orice 
punct din planul de con- 
trol, care se găsește în 
exteriorul acestei curbe 
(2.3) soluția reală a lui 
(2.1) este unică, o perpen- 
diculară în el pe planul de 
control înțepînd suprafața 
catastrofă într-un singur 
punct. În schimb, dacă 
(A „da =—=(0; 0) deci 
parametrul de control se 
află în punctul O din pla- 
nul (A, A), atunci ecua- 
ţia (2.1) corespunzătoare 
—x5 = 0 are trei rădăcini confundate (x = 0), pe cînd 
dacă (A, A) este un punct de pe curba (2.3), ecu- 
ația corespunzătoare are două soluții reale confunda- 
te și o alta tot reală, diferită de acestea. Aspectul u- 
nui proces descris de (2.1) se schimbă catastrofal la tre- 
cerea parametrului A printr-un punct al curbei (2.3), de 
unde și denumirea de catastrofă atribuită suprafeței date 


Fig. 19. 

(2.1). Pentru uşurinţa înțelegerii, să considerăm că pro- 
cesul are loc în așa fel încît unul dintre parametri, de exemp- 
lu A, este menţinut constant, iar celălalt variază. Atunci 
caracteristica a procesului, ca funcție de 7, variază ca 
în fig. 20, figură obținută prin 

intersecția suprafeței  catas- & Mscoast 
trofă cu planul A, = const. Să 
presupunem că 2 începe să 
crească de la valoarea corespun- 
zătoare din punctul A. Cînd 
ajunge în punctul B, procesul 
nu poate continua în lungul lui 
BD, deoarece 13 este obligat să 
crească, de aceea el va face un 
salt (calitativ) pînă în C, care 
nu mai aparține foii pe care se 
găseau A şi B, iar aspectul 
acestui proces (dat de x) este 
cu totul altul decit foaia a 
cărei figură în planul (22, x) Fig. 20. 

este curba CD. Dacă acum 2 

descrește, procesul are loc în lungul lui CD în mod 
lent, așa cum avusese loc şi de-a lungul lui AB, numai 
că fiecare mişcare din care el se compune este calitativ 
diferită de cele de pe AB. În sfîrşit, cînd ajunge în sta- 
rea din D, iar Ap este obligat să descrească în continuare, 
procesul nu poate trece lent prin mișcările dintre D şi B, 
deoarece ele corespund unui A, mai mare, de aceea pro- 
cesul suferă din nou un salt brusc din D în A [6]. În fig. 
19 acestui proces îi corespunde varierea parametrului 
A, de la valoarea din B la aceea din D și înapoi, în lun- 
gul dreptei BD (de ecuație 1, = const), perpendiculară 
pe axa A. Aceasta se datorește faptului că o figură din 
planul (A, 2) este proiecția uneia din spațiul (A, A, x). 
Mişcările staționare de pe AB şi CD sînt mișcări stabile, 
pe cînd cele de pe BD (desenate punctat) — instabile. Prin 
proces aici se înțelege o succesiune de stări staționare cînd 


2, variază. În fig. 20 se vede că în punctul B stările sta 
bile de pe AB se termină, procesul trebuind să sară la 
o altă mișcare stabilă existentă ; or singura altă stare sta- 

bilă existentă pentru 72 ceva mai mare decit cel din B 
era cea din C. Acest fenomen se numește instabilitate de 
străpungere, căci în punctul de bifurcație B soluția de pe 
foaia căreia îi aparține AB devine instabilă, procesul 
„străpungînd” spaţiul dintre B şi C, în care erau numai 
mișcări instabile, ca să se stabilească la o altă mișcare sta- 
bilă. Instabilități de acest fel sînt familiare sinergeticii. 
Dacă procesul are loc pe un drum (4) (fig. 18), care se 
găseşte într-un plan vertical și deci are proiecția (4) în 
planul de control (fig. 19), atunci acel proces are loc lin, 
fără salturi spectaculoase. Un astfel de proces este studiat 
de tratatele clasice, pe cînd sinergetica este interesată în 
principal de procese ce taie curba (2.3) din fig. 19 și 
care la trecerea acesteia prezintă salturi spectaculoase 
(cum sînt, de exemplu, tranziţiile de fază din fizică). 

Diagramele de bifurcație pot fi foarte diferite, dar 
ele prezintă puține aspecte tipice. 

Dependența continuă de date are loc cînd o pertur- 
bație inițial mică se menține mică și ulterior. O soluție 
de bază depinde sensibil de date dacă perturbații inițial 
mărginite (nu neapărat mici) produc o perturbație ulte- 
rioară care crește cu timpul. Din punctul de vedere al cal- 
culului numeric o soluție depinde sensibil de date dacă 
eroarea inițială mărginită conduce la erori ulterioare nemăr- 
ginite. În: cazul sistemelor cu dependența sensibilă de date, 
folosirea a două metode de calcul diferite pentru a deter- 
mina o soluție particulară, corespunzătoare unor anumite 
date iniţiale, conduce la două soluții care nu au de-a face 
una cu alta decît la timpi foarte apropiați de momentul 
inițial. Aspectul general al unui anumit număr de soluții, 
obținute numeric, este destul de clar. EI pare independenţ 
de metodele numerice folosite, de exactitatea calculelor, 
de scheme de rontunjire şi de orice altceva cu. excepția 
ecuației însăși. Deja intuim că această uitare a condiţiilor 
inițiale, condiții care erau cîndva decisive în comportarea 
ulterioară a unei singure traiectorii, ne apropie de turbu- 
lență, unde un atrcactor format dintr-o singură soluție 
(traiectorie) nu mai poate spune nimic despre un anumit 
fenomen, ci o anumită mulțime de orbite este definitorie 


pentru portretul de fază şi deci pentru fenomen. Dacă sis- 

temul dinamic al lui Lorenz din meteorologie depinde sen- 
sibil de date, atunci nu vom putea prezice vremea cu exac- 
titate pe timp lung; calculele numerice de asemenea nu 
vor fi relevante. Un sistem dinamic cu dependență sensi- 
bilă de date, adesea citat, este cel asociat mișcării bilei de 
biliard. Deşi determinist, el nu poate prezice mișcarea reală 
a bilei decît foarte aproape de momentul ințial; pentru 
a putea prescrie această mișcare vom avea nevoie de me- 
tode probabiliste. 

Originea matematică a proprietăţii de dependență 
sensibilă de date inițiale este proprietatea de hiperbolici- 
tate a unor sisteme dinamice care constă, din aceea că un 
anumit operator liniar asociat sistemului dinamic este 
mare pentru valori ale lui î mari şi deci pe anumite direcții 
din spațiul fazelor el măreşte distanțele (acest lucru fiind 
realizat şi de funcţiile q, corespunzătoare unor timpi 7 
mari din definiția sistemului dinamic în cazul dependen- 
ţei sensibile de date), iar în alte direcții — le micşorează. 
Un atractor corespunzător situației cînd orbitele ce pornesc 
de lîngă el posedă proprietatea de dependență sensibilă 
de data inițială se numeşte atractor straniu. Cînd t — +oo, 
o orbită poate tinde către un echilibru, un ciclu sau un 
atractor straniu. Acest rezultat nou este diferit de credința, 
existentă pînă la descoperirea atractorului straniu din 
sistemul lui Lorenz (1963), că atractorii pot fi numai echi- 
librele sau ciclurile şi deci că orice evoluţie pentru ? — 00 
tinde către o stare staționară sau către un proces perio- 
dic. Prin admiterea existenţei atractorului straniu se ad- 
mite posibilitatea ca la t — co evoluția să tindă către o 
infinitate de echilibre şi procese periodice și neperiodice, 
tinderea făcîndu-se haotic în spațiul fazelor şi ducînd la 
ceea ce la scară macroscopică se admite a fi turbulența. 
În acest fel haosul ia naștere din cel mai pur determinism 
prin complicarea nemărginită a acestuia. Prin aceasta 
autoorganizarea sistemului este distrusă, el tinzînd către 
o stare (turbulentă) apropiată de echilibru (în sens statis- 
tic). 


3. HAOS Și TURBULENȚĂ 


3.1. ORDINE ÎN DEZORDINE 


Un loc important în teoria sinergeticii îl ocupă stu- 
diul formării și recunoașterii structurilor, constituite la 
scară macro printr-o autoorganizare la microscară. Aceste 
structuri pot fi privite ca o ordine macroscopică generată 
de o dezordine microscopică, schimbată brusc, la trecerea 
unui prag critic într-o ordine microscopică. Variind para- 
metrul de control al procesului din sistemul sinergetic, 
se poate trece peste mai multe astfel de praguri, corespun- 
zătoare unor autoorganizări microscopice, în majoritatea 
cazurilor, pe măsura creșterii parametrului, pragurile în- 
desinsu-se, structurile macroscopice schimbîndu-se una 
în alta din ce în ce mai repede, căpătînd un aspect din ce 
în ce mai puțin regulat, pînă ce procesul macroscopic de- 
terminist începe să prezinte caracteristici haotice, în final 
turbulentizîndu-se. În acest fel din ordinea macroscopică 
ia naștere dezordinea macro și microscopică. Această 
dinamică de la dezordine microscopică la ordine macro- 
scopică şi, în final, la dezordine macroscopică este o ca- 
racteristică generală a proceselor sinergetice, descrierea sa 
constituind corpul central al sinergeticii. Ea este strîns 
legată de obiectul termodinamicii, dar este deosebită de 
acesta, căci în sinergetică de prim interes este autoorga- 
nizarea spontană şi nedirijată a sistemului. Să mai re- 
marcăm că, deşi primordialitatea autoorganizării deosebește 
sinergetica de toate celelalte metaștiinţe înrudite, de aici 
nu rezultă că în această teorie este vorba numai de relația 
micro-macro, ci, în principal, de efectul acestei autoorga- 
nizări micro asupra structurării macro. Această situație 

este firească, deoarece interesul principal pe care-l prezintă 
un sistem este comportamentul său macro, dar, desigur, 
pentru a-l înțelege și controla este necesară cunoașterea 
comportamentului micro de la baza sa. O stare analoagă 
de fapte are loc în termodinamici ale căror sisteme, echi- 
libre și dinamici sînt mai particulare decît ale sinergeticii, 
dar în care relația macro-micro nu se referă cu precădere 
la autoorganizarea neconstrinsă ca în sinergetică. 


Concepută ca știință care studiază macroscopic transor- 
mările energiei unui continuum material (termodinamic) 
şi procesele de interacțiune dintre astfel de continuumuri, 
interacțiune în cadrul căreia energia își schimbă forma, 
fiecare termodinamică apare ca interdisciplinară între ra- 
muri ale fizicii, chimiei, biologiei etc., avînd același grad 
de generalitate ca și sinergetica și oferindu-i acesteia din 
urmă numeroase exemple. Pînă în prezent termodinamica 
nu are un model matematic corespunzător marii generali- 
tăți a problemelor sale. Se poate, în schimb, vorbi de 
modelele matematice atașate unor termodinamici ale unor 
sisteme speciale (fluide, elastice, materiale în care au loc 
reacții chimice sau în care acționează un cîmp electro- 
magnetic, iar materialul este conductor termic și electro- 
magnetic). 

Un același proces ce are loc într-un anumit sistem 
sinergetic format dintr-un mare număr de componente 
microscopice poate fi studiat atît la scară microscopică, 
cit și la scară macroscopică, deci de două discipline dife- 
rite, cu instrumente diferite. Astfel, din cauza numărului 
mare de componente microscopice ale sistemului la scară 
microscopică se impun metode statistice și probabiliste, 
sistemul fiind considerat discreț, adică format din puncte 
izolate ale lui R?, pe cînd la scară macroscopică sistemul 
este modelat printr-un mediu continuu, presupunîndu-se 
că procesul ce are loc în el la acea scară este determinat 
de un număr mic de caracteristici care sînt cîmpuri. Cum 
orice comportare microscopică are ca rezultat un anumit 
comportament macroscopic, iar un comportament macro- 
scopic poate proveni dintr-o mulțime de comportamente 
microscopice, rezultă că există o legătură între aceste 


două discipline, obținută, în principal, din considerarea 

mărimilor macroscopice drept medii (statistice) ale unor 
caracteristici microscopice. Disciplinele menționate se ba- 
zează însă pe principii fundamentale diferite şi anume: 
principiile disciplinei microscopice se exprimă în termeni 
probabiliști, pe cînd cele ale disciplinei macroscopice sînt 
deterministe. De aceea, legătura dintre cele două discipline 
este greu de stabilit, cel mai mare succes în această direcție 
constituindu-l găsirea legăturii dintre mecanica statistică 
(disciplina microscopică) și termodinamică (disciplina macro- 
scopică) în cazul echilibrului. Găsirea relației menționate 
ar fi de o importanță principală, deosebită, în particular, 
pentru elucidarea problemei apariției ordinii în dezordine 
în sistemele sinergetice. Pe scurt, această relație se numeşte 
legătura discret-continuu. Vom exemplifica deosebirile mari 
dintre principiile celor două discipline pe cazul sistemelor 
termostatice, ceea ce va justifica inexistența legăturiii 
discret-continuu pentru sisteme mai complicate. 


Procesele termodinamice sînt descrise macroscopic de 
termodinamică, iar microscopic de mecanica statistică și 
ele sînt : echilibre, procese ireversibile (în principal, de tran- 
sport şi relaxare), aproape de echilibru și procese departe 
de echilibru. Corespunzător, termodinamica și mecanica 
statistică au trei părți. Partea cea mai veche și dezvoltată 
a mecanicii statistice studiază comportarea microscopică 
a sistemelor în echilibru. Principiile generale ale mecanicii 
statistice a sistemelor izolate și în echilibru sînt [9]: 
a) dacă un astfel de sistem se găsește cu probabilitate egală 
în oricare din stările sale accesibile, atunci el este în echi- 
libru; b) dacă un sistem izolat nu se găsește cu egală 
probabilitate în fiecare din stările sale accesibile, atunci 
el nu este în echilibru şi va tinde să se modifice în timp 
pînă ce va atinge o stare de echilibru, în care se va afla 
cu egală probabilitate în oricare din stările sale accesibile ; 
c) entropia S (v. mai jos) a unui sistem este legată de nu- 
mărul L al stărilor accesibile sistemului prin S = kin L. 
În acestea s-a folosit definiția: un sistem izolat este în 
echilibru dacă probabilitatea de a se găsi sistemul în ori- 
care din stările sale accesibile este independentă de timp. 


De asemenea, prin stare accesibilă s-a înțeles orice micro- 
stare în care se poate găsi un sistem fără a contrazice 

informația macroscopică asupra sistemului. Să enunțăm 
acum principiile termostaticii (corespondentul macroscopic 
al primei părți a mecanicii statistice), de asemenea pentru 
sisteme izolate, folosind numai concepte nelegate de struc- 
tura (micro) componentelor sistemului; menționăm mai 
întîi că prin echilibrul macroscopic al unui sistem înţe- 
legem acea stare a sistemului care nu tinde să se modi- 
fice în timp, cu excepţia fluctuaţiilor întîmplătoare. Aceste 
principii sînt: 0) dacă două sisteme sînt în echilibru cu 
un al treilea sistem, atunci ele trebuie să fie în echilibru 
între ele; 1) o stare de echilibru macroscopic a unui sis- 
tem poate fi caracterizată printr-o mărime E, numită 
energia lui internă, care are proprietatea E = const; 
2) o stare de echilibru macroscopic a unui sistem poate 
fi caracterizată printr-o mărime S, numită entropie, care, 
în orice proces în care un sistem izolat termic trece de 
la o stare macroscopică la alta, nu poate decît să crească, 
adică AS > 0; 3) entropia S a unui sistem are proprie- 


tatea lim S = S,, unde 7 este temperatura absolută a 
T-—0 


sistemului, iar Sg este o constantă independentă de struc- 
tura sistemului. Legătura dintre termostatică și mecanica 
statistică a proceselor în echilibru se poate stabili cu aju- 
torul legii c), care constituie o definiţie statistică a en- 
tropiei. 

Conform acestor principii, după ce un gşistem închis 
a atins situația de cea mai mare dezordine (la nivel micro- 
scopic), corespunzătoare echilibrului macroscopic, acel sis- 
tem nu mai are tendința să se modifice, iar entropia sa 
(care, datorită lui 3), este măsura dezordinii din sistem) 
atinge valoarea maximă. Dacă menținerea dezordinii se 
realizează de la sine, în schimb ordinea poate fi menţi- 
nută numai prin aport de energie sau masă în sistem. 
Într-adevăr, o stare de ordine, în care se efectuează un 
lucru caracterizat de un număr mic de mărimi independente 
(de exemplu, mișcarea unui pendul într-un vas izolat), 
cu timpul se deteriorează și se transformă în dezordine 


(la nivel microscopic) prin transformarea energiei cinetice 
(asociate acelor cîteva grade de libertate) într-o cantitate 
echivalentă de energie internă a sistemului, distribuită 

pe componentele sale. Rezultă că pentru a menține o 
stare de ordine trebuie intervenit din exteriorul sistemului ; 
dar, în acest caz, sistemul nu mai este închis şi în el nu 
mai este valabil principiul 2), ci așa-numitul principiu al 
compensării entropiei: entropia unui sistem poate fi re- 
dusă numai dacă el interacționează cu unul sau mai multe 
sisteme. Inducerea ordinei în dezordine implică o concen- 
trare a energiei interne, distribuite haotic, pe puține di- 
recții. Aceasta se poate obține ca rezultat al unei actiuni 
ordonate a omului impuse sistemului şi stă la baza revolu- 
ției industriale. (Să amintim că o mașină termică este 
acea instalație folosită pentru transformarea energiei in- 
terne a unui sistem în lucru.) Dar nu această ordine în 
dezordine este studiată de sinergetică, ci aceea obținută 
printr-o autoorgamzare a sistemului. O astfel de apariție 
a unei ordini în dezordine la scară microscopică, căreia 
la scară macroscopică îi corespunde tranziția de la echi- 
bibru la dezechilibre ordonate, este aceea din sistemele care 
sânt departe de echilibrul termic. Studiul microscopic al unor 
astfel de procese tranzitorii constituie cea de-a treia parte 
a mecanicii statistice, apărute de puţin timp, în paralel 
cu sinergetica, în timp ce studiul macroscopic al acestora 
(manifestate prin tranziţii bruște sesizabile macroscopic) 
a făcut obiectul diferitelor ramuri ale termodinamicii mult 
mai înainte. Discuția amplă asupra termodinamicii a avut 
drept scop definirea ordinii în sisteme sinergetice ca acea 
stare de ordine microscopică căreia la scară macroscopică 
îi corespunde un fenomen determinist, regulat. Deci această 
ordine nu este legată numai de procesele din termodina- 
mica clasică, ci şi din alte ramuri ale termodinamicii și 
ale altor științe care studiază sisteme cu numeroase com- 
ponente. Aceste componente (subsisteme) nu sînt numai 
moleculele termodinamicii clasice, ci ele pot fi: electroni, 
atomi, molecule, fotoni, elemente mecanice, celule și neuroni, 
animale, oameni. Corespunzător, autoorganizările lor pot 
fi de cele mai diferite forme: oscilații electrice, structuri 
fluide, unde chimice, raze laser, organe, societăți de ani- 
male, grupe sociale. De exemplu, într-un oscilator elec- 


tronic mișcarea electronilor devine coerentă fără vreo 
forță coerentă de dirijare din afară, însă aparatul este astfel 

construit, încît permite mișcări colective particulare ale 
electronilor. 

Să menționăm că sinergetica priveşte și apariția ordinii 
în ordine la scară macroscopică, ceea ce la scară microsco- 
pică corespunde franziției de la un dezechilibru la altul ca, 
de exemplu, apariția convecției termice nestaționare din 
convecția termică staționară. 


Dintre cele mai studiate exemple de ordine în dezordine 
sau ordine în ordine cităm : structurările din fluide termic 
conductoare sau nu (convecția Benard, vîrtejurile lui 
Taylor, mișcările din dîra de după un corp din fluid, zonele 
de recirculare pe aripile avioanelor, ale vagoanelor de 
metrou, în spatele clădirilor), din fluide electroconductoare 
la temperaturi înalte (plasme, în reactoarele de fuziune 
termonucleară cum ar fi instalațiile Tokamak sau din 
astrofizică), din circuitele electronice (în oscilatorul cu 
diodă, tunel), instabilitățile termoelastice, creșterea cris- 
talelor, laserii (a căror acțiune are loc în spaţiul interstelar, 
deci nu laserul făcut de om), reacţii chimice (de exemplu 
aceea a lui Belousov-— Jabotinski, spiralele de activitate 
chimică într-un disc puțin adînc), ingineria civilă și meca- 
nică (flambajul barelor, deformarea plăcilor subțiri, rupe- 
rea podurilor), ingineria aerospațială (flutterul aripilor de 
avion), ingineria electrică și electronică (oscilații electro- 
magnetice coerente ale circuitelor care conțin tuburi radio 
sau tranzistoare), calculatoare (în cazul calculului în para- 
lel), recunoașterea formațiunilor de către mașini, sisteme 
sigure din elemente nesigure. Menționăm spectaculozitatea 
deosebită a apariției ordinii în dezodine în sistemele bio- 
logice şi fiziologice. 

În termodinamica clasică, în cazul (mai mult sau mai 
puțin) static al echilibrului sau al proceselor ireversibile 
(aproape de echilibru) legătura la nivel de principii dintre 
micro şi macrostările sistemului și, în particular, apariția 
ordinii în dezordine este făcută de entropie prin c). În 
toate celelalte științe locul entropiei este luat în cele din 
urmă de informație. În schimb, pentru cazul dinamic al 
proceselor departe de echilibru explicarea formării ordinii 
în dezordine se bazează pe principiile instabilității, para- 
metrilor ordinii şi subordonării, în acest caz importantă 

fiind ierarhia de instabilități ale sistemelor și mașinilor 
(instrumentelor) care se autoorganizează. Locul variabilelor 
macroscopice (cîmpurilor) din termodinamica clasică este 
luat în sinergetică de parametrii de ordine. 


3.2. TURBULENŢA 


Interesul nostru pentru sinergetică a venit dinspre 
mecanica fluidelor și anume din nevoia de interpretare a 
rezultatelor teoriei stabilității hidrodinamice ; astfel mode- 
lele matematice deosebit de complicate ale hidrodinamicii 
dau naştere la o atît de mare varietate de comportamente 
ale soluțiilor lor, încît doar o mică parte dintre problemele 
sinergeticii nu erau (sau încă nu fuseseră) semnalate în 
mecanica fluidelor. Mai mult, fenomenele întîlnite în meca- 
nica fluidelor şi legate de stabilitatea și bifurcația soluţiilor 
(ce modelează mișcarea fluidelor) sînt considerate drept 
tipice în toată sinergetica. Este de sperat ca și mecanica 
fluidelor să cîştige din impactul cu sinergetica, folosind 
analogiile puternice și profunde pe care aceasta din urmă 
le oferă. 


În natură, cel mai des întîlnit regim de mișcare a 
fluidelor este cel turbulent ; el apare în atmosferă, oceane, 
mări, rîuri, la zborul avioanelor, în dîra vapoarelor și în 
instalațiile industriale cele mai variate. Uneori turbulența 
este utilă şi este special provocată [de exemplu, la ateri- 
zarea avioanelor cînd este necesară o rezistență la înain- 
tare mai mare, manevrele pilotului induc turbulentizarea 
mișcării; la omogenizarea amestecurilor din combustie şi 
industria chimică ; la înclinarea undei de şoc care duce 
la micşorarea rezistenței la înaintare necesară zborului 
supersonic de croazieră, în care scop se folosesc avioane 
cu vîrf sub formă de ac]. Dar, în marea majoritate a cazu- 
rilor, turbulența este nedorită, fiind un mare consumator 
de energie. Regimul de mișcare turbulent apare la numere 
Reynolds “mari (Re = /V/v, unde 1 este o lungime carac- 
teristică și v — coeficientul de viscozitate cinematică a 
fluidului) şi deci la viteze caracteristice (V mari) sau în 

fluide foarte puţin vîscoase (cu v mici), dar astfel încât 
Re să fie mare. 


În mecanica fluidelor prin turbulență se înțelege un 
regim de mișcare caracterizat, la nivel macroscopic, de 
mărimi care variază aleator în timp, particulele (fluide) 
descriind, în spaţiul fizic R5, traiectorii atît de sinuoase, 
încît par a nu mai fi deduse din legi deterministe. În acest 
regim, aceeaşi experiență, efectuată în aceleași condiții 
macroscopice, dar la momente diferite, conduce la rezultate 
diferite, nerepetabile. De aceea, în regim turbulent, deși 
cîmpurile macroscopice de viteză v, presiune / și tem- 
peratură 7 încă pot fi definite, ele variază atît de haotic 
de la punct la punct și de la moment la moment, încît 
cunoașterea lor nu mai este nici posibilă (cu mijloace obiș- 
nuite) şi nici utilă. Aceste cîmpuri, numite instantanee, 
încetează să mai fie caracteristici macroscopice ale feno- 
menului de mișcare mecanică a fluidului. În locul lor se 
introduc anumite medii statistice temporale sau/și spa- 
țiale v, p, T care diferă de cîmpurile instantanee prin fluc- 
tuaţii aleatoare v, Ș', T'. Apare astfel ca naturală descom- 
punerea cîmpurilor instantanee în medii și fluctuații, adică 
v=v+v, p=p+9' şi T=T+ 1, descompunerea 
deosebită principial de descompunerea mișcării perturbate 
în mișcare de bază și perturbaţie, care are un sens în celă- 
lalt regim fundamental de mişcare a fluidelor și anume 
regimul laminar. 

Traiectoriile particulelor fluide în mișcarea laminară 
sînt regulate, nu prezintă sinuozități, modelul matematic 
admițînd soluție unică şi stabilă. Mişcarea laminară se 
întîlnește doar la Re mici, iar în laborator astfel de miş- 
cări pot fi menținute numai dacă se înlătură, pe cît posibil, 
perturbațiile. Pe măsură ce numărul Reynolds crește, miş- 
carea fluidului începe să se complice, v, / şi T încep să 
aibă variații mari, apar structuri macroscopice de tipul 
vîrtejurilor, dîrelor, celulelor, bandelor, care sînt instabile. 
Ele sînt distruse de perturbații care se dezvoltă. Dar pentru 
ca aceste perturbații să crească au nevoie de aport de 
energie pe care şi-l extrag din mişcarea de bază, laminară. 
Dacă viteza de bază este mică, atunci şi energia mișcării 
este mică, iar perturbațiile nu au cum să se dezvolte, nu 

au de unde să-și ia energie. De aceea turbulența apare 
la Re mari. Pentru numere Reynolds intermediare miș- 
carea fluidelor se spune că este în regim tranzitoriu. Acesta 
este caracterizat de comportamente neregulate ale traiec- 
toriilor particulelor fluide şi de salturi ale cîmpurilor v,/ 
şi T. EI este sediul tuturor patologiilor matematice din 
fluide, ceea ce justifică aplicabilitatea noilor metode din 
teoria sistemelor dinamice tocmai fenomenelor spectacu- 
loase din acest regim. În tranziţie au loc fie ramificările 
statice repetate (pentru anumite domenii de mișcare și 
deci pereți solizi, frontiere ale fluidelor), fie bifurcațiile 
dinamice. Schimbarea portretului de fază al sistemului 
dinamic generat de modelul matematic și deci trecerea 
prin diferite tipuri de comportări se datorește varierii 
parametrului de control (numărul Reynolds) de la Re, la 
care mișcarea laminară își pierde stabilitatea (liniară) 
pînă la Re, interval în care sistemul dinamic corespun- 
zător își schimbă dramatic comportarea (de fapt, el este 
mereu altul pentru fiecare valoare a lui Re). Deci are loc 
trecerea de la determinismul mișcării pentru Re mici, la 
stocasticitatea acestei mișcări, indusă de dependența sen- 
sibilă de date a soluțiilor acelui sistem dinamic pentru Re 
apropiat de Re,. 

Modelul matematic, suficient (cel puțin în principiu) 
pentru deducerea mărimilor instantanee, nu este suficient 
pentru determinarea noilor mărimi relevante în turbulență : 
mărimile medii și corelaţiile fluctuaţiilor. Nu este de mirare, 
deoarece modelarea implicată de modelul matematic s-a 
bazat fundamental pe ipoteze (neexprimate) că mărimile 
instantanee sînt caracteristici macroscopice ale mișcării 
fluidelor, ipoteză care în turbulență este discutabilă. Într- 
adevăr, cum mai pot fi caracteristice mărimi nerelevante 
(în fond, deci, necaracteristice) pentru fenomen? 

Cu alte cuvinte, nu se știe ce este acea turbulență a 
fimidelor : dacă acest lucru ar fi cunoscut, atunci ar exista 
un singur model matematic şi nu un număr impresionant 
de modele de turbulență, o singură explicație și descriere 
principială, globală a sa şi nu puzderia de teorii și descrieri 
detaliate ale diferitelor turbulențe, corespunzătoare dife- 


ritelor configurații de curgere fluidă, importantă pentru 

practică, catalogate, tabelate și deci cunoscute cu apro- 
ximaţia dorită. În acest fel turbulența, sesizată în aceeaşi 
vreme ca și solitonii, şi tot în Anglia, stă mult mai rău 
decit aceștia, fiindcă în cazul ei nu se ştie ce nu se știe, 
adică ce trebuie căutat. De aceea, natura (originea) turbu- 
lenței este cunoscută ca marea problemă a mecanicii flui- 
delor. Se speră ca rezolvarea problemei originii turbulenței, 
adică a cauzelor apariției sale și în ce fel apare turbu- 
lența, să conducă la un răspuns și la întrebarea „ce este 
turbulența ?” 

Problema turbulenței este strîns legată de aceea a 
energiei. Într-adevăr, multe dintre proprietățile mișcării 
se modifică substanțial în regim turbulent față de cele 
din regim laminar (şi anume frecarea la perete, viteza 
transferului de căldură, zona de desprindere, viteza de 
creştere a stratului limită). Aceasta se datorește în special 
proprietății mișcării turbulente de a prezenta amestec 
puternic care determină creșterea proprietăților de transfer 
de impuls, de masă și de căldură. 

Dintre cauzele care provoacă apariția turbulenței indis- 
cutabil trebuie menţionate, în primul rînd, instabilitatea 
mișcărilor laminare și bifurcația lor. (În scopul cercetării 
acestei influențe, în anii 1940 s-a construit în S.U.A. unul 
dintre cele mai mari tunele aerodinamice, special pentru 
testarea stabilității hidrodinamice.) “Totuși, acestea sînt 
mai degrabă efecte macroscopice (ce admit o explicație 
tipică în cadrul sinergeticii) ale unei cooperări ale unor 
părți (încă necunoscute) ale materialului fluid. Aceste părți 
nu sînt nici moleculele și atomii care produc efecte fizice 
(nu mecanice), nici particulele fluide ce constituiau punc- 
tele materiale ale modelelor din regimul laminar. La nivelul 
acestor părți necunoscute, prin cooperarea dintre ele, se 
petrece transformarea perturbațiilor în fluctuații (alea- 
toare). 

În problema turbulenței noi clarificări par să vină din 
încercările recente de definire a turbulenței drept un com- 
portament particular nepredictibil al sistemului dinamic 
generat de modelul matematic. Acest comportament pare 
o caracteristică a multor sisteme sinergetice, nu numai 
fluide, ci şi fizice, ecologice, chimice etc. şi ea este strîns 

legată de dependența sensibilă de data inițială a soluțiilor 
ecuațiilor Navier—Stokes cînd parametrul de control 
mine lui Reynolds) depășește o anumită valoare critică. 
n acest fel, teoria turbulenței în fluide pare să devină o 
matematică fizică, adică o ştiinţă în care fenomenul este 
mai întîi gîndit, modelat matematic şi apoi experimentat, 
așa cum se întîmplă și cu alte matematici fizice (mai ales 
ale particulelor elementare). Este firesc să se procedeze 
astfel, deoarece scara la care simțim, observăm şi măsurăm 
fenomenul de turbulență nu pare să fie cea determinantă 
pentru aceasta. Calea directă de la observaţii şi experiment 
spre teorie, deci de la intuiţia (exprimată în limbajul comun) 
la modelul fizic (presupus în experiment) şi la modelul 
matematic, atașat modelului fizic, cale proprie fizicii mate- 
matice, pare să nu dea roade în turbulența fluidelor, aşa 
cum ea nu poate avea succes de exemplu în cosmologie 
(o altă matematică fizică). Apariţia unor lucrări consacrate 
fizicii matematice şi matematicii fizice din care reiese că 
necunoașterea proceselor fizice profunde care stau la baza 
matematicilor fizice (şi în particular a turbulenței) fac 
ca acestea să se bazeze pe tot felul de presupuneri. De 
aceea, aceste teorii abundă în modele fizice și modele mate- 
matice (corespunzătoare lor), dintre care însă nici unul 
nu a fost verificat în întregime. Din nou trebuie să accep- 
tăm importanța modelelor teoretice, singurele care pot 
face prescrieri calitative generale. De aceea, este atît de 
mult de dorit un model matematic al turbulenței; el ar 
fi singurul cu ajutorul căruia să se poată controla un feno- 
men atît de des întîlnit ca turbulența fluidelor. 

O problemă nu mai puțin dificilă decît studiul teoretic 
al turbulenței este studiul său experimental, știut fiind 
că o aparatură se construiește pe baza unei teorii, a unor 
concepte, or, în cazul turbulenței (și aceasta nu numai a 
fluidelor) mai întîi ar trebui puse la punct acestea. De 
aceea, spre deosebire de situația dinaintea introducerii 
sistemului informațional computerizat și a instalaţiilor 
experimentale de înalt nivel tehnic, astăzi se dispune de 
o imensă cantitate de rezultate numerice şi experimentale 


particulare, care-și așteaptă interpretarea teoretică, în care 
sinergetica se speră să aducă clarificări. 

3.3. DEZORDINE ÎN ORDINE CA TRANZIȚIE SPRE 
TURBULENȚĂ. HAOS ȘI TURBULENȚĂ ÎN SISTEME 
DETERMINISTE 


Turbulența în fluide despre care a fost vorba mai 
înainte era, o turbulență dezvoltată. "Trecerea de la mișcarea 
regulată şi ordonată (mișcarea în regim laminar) la cea 
turbulentă se face treptat, în etape, turbulența dezvoltată 
apărînd în final, după ultimul stadiu al tranziției. Deși 
se zice „punct de tranziție”, pentru a desemna valoarea 
numărului Reynolds la care mișcarea din laminară devine 
turbulentă, această denumire este improprie, deoarece 
există un întreg interval de numere Reynolds, corespun- 
zător căruia, în domeniul ocupat de fluid, zone în care 
mişcarea este laminară coexistă cu zone de turbulență. 
Alternanța în timp şi spațiu a zonelor de curgere laminară 
cu zone de curgere turbulentă este cunoscută sub denu- 
mirea de ntermitență şi ea constituie caracteristica cea 
mai importantă a tranziției. Raportul dintre timpul în 
care o mișcare este turbulentă și timpul total de observație 
se numește coeficient de intermitență [ll]. 

Turbulența nu este proprie numai fluidelor, ci și altor 
sisteme sinergetice, o puternică direcție de cercetare fiind, 
după 1971, aceea în care apariția turbulenței sinergetice 
este explicată cu ajutorul haoticităţii traiectoriilor în spa- 
țiul fazelor, în interiorul atractorului straniu din sistemul 
dinamic ataşat. Evoluţia, premergătoare turbulenței, a 
sistemelor sinergetice este unul dintre obiectivele centrale 
ale sinergeticii. Pentru exemplificarea acestei evoluţii se 
definesc haosul, întermatența și turbulența în sistemele dina- 
mice, ceea ce reprezintă o încercare de modelare matema- 
tică a tranziției. În sinergetică, mișcării laminare a fluidelor 
îi corespunde mișcarea (de fază) regulată, iar celei turbu- 
lente — cea neregulată. De aceea, corespondentul tran- 
ziţiei laminar — turbulent din fluide îl constituie trecerea 
de la mişcări regulate la cele neregulate în sisteme sinergetice, 
deci de la o ordine la o dezordine, dar la nivel macroscopic. 
Vom analiza matematic această apariție a dezordimii în 
ordine la nivel macroscopic în sisteme deterministe : ea va 

fi o succesiune de bifurcaţii în sistemele dinamice asociate. 
Elementele de stabilitate și bifurcație servesc tocmai acestei 
analize. 


Vom prezenta cazul celebrului sistem al lui Lorenz [16] 


= 0 + 09, y = ru —y — 0, 2 = bu + az, 


în care b, 7 şi o sînt parametri reali, iar (x, y, 2) este vectorul 
(funcţie de 1) necunoscut, punctul de deasupra literelor 
indicînd derivarea în raport cu timpul £. Pentru fiecare 
t fixat, (4, y, 2) este un punct din R5, deci R2 este spaţiul 
fazelor. Acest sistem urma să fie folosit în meteorologie. 
S-au făcut calcule pentru b = 8/3, o = 10, lăsînd drept 
unic parametru pe 7 (legat de numărul lui Rayleigh al 
mișcării). Aceste calcule numerice sînt primele care au 
atras atenția asupra dinamicii extrem de complicate a 
traiectoriilor de fază ale unui sistem dinamic determinist 
(și anume al lui L.orenz). Pe baza acestora în 1971 Ruelle 
şi 'Takens elaborează teoria lor care este unul dintre „,dru- 
muvile spre turbulență” şi care a declanșat curentul: haos 
şi turbulență în sisteme dinamice. 

Ideea centrală a lor este aceea că ecuaţiile cu deriva- 
te parțiale ce descriu mișcarea fluidului sînt suficient de 
complicate pentru a avea în ele însele o dinamică haotică, 
cu atît mai mult, cu cît o astfel de dinamică o au pînă și 
ecuaţiile simplificate ale lui Lorenz, deduse din ele, care 
sînt mult mai „,bune” (nefiind cu derivate parțiale). Dina- 
mici haotice se observă și la alte sisteme dinamice și mai 
simple. Valoroasa idee a haosului în sisteme deterministe 
are un corespondent, mai general, pe plan filozofic: toate 
fenomenele sînt deterministe, haosul și turbulența putînd 
exista în ele; pentru descrierea acestui haos și a turbulen- 
ței sînt mai indicate metode statistice și probabiliste, dar 
esența fenomenului rămîne deterministă. Dezbaterea pro- 
tundă a acestor idei a dat la iveală rezultate neașteptate, 
privirea critică asupra fundamentelor științelor, prin pris- 
ma jaloanelor sinergeticii și, în particular, a drumurilor 


spre turbulență, conducînd la o reașezare a acestor științe 
pe baze moderne, în care geometria (şi în particular siste- 
mul dinamic) este instrumentul principal [17]. 

Scopul descrierii comportamentului sistemului dina- 
mic al lui Lorenz este evidențierea haoticităţii traiectorii- 
lor de fază. Nu există o definiție unanim acceptată a hao- 
sului ; aici menționăm pe următoarea : spunem că un sistem 
dinamic are o comportare haotică dacă : 1) el are o infini- 
tate de traiectorii de fază periodice; 2) are o mulțime 
infinit numărabilă de traiectorii de fază neperiodice; 

Fig. 21. Fig. 22. 


3) toate traietoriile de fază, sau marea lor majoritate, au 
proprietatea de hiperbolicitate. Prin aceasta știm acum ce 
căutăm dacă vrem să dovedim că sistemul lui Lorenz este 
haotic. Să menționăm că intermitența se poate şi ea defini 
în termeni de sisteme dinamice ca fiind acea comportare 
aproape periodică a sistemului, presărată de izbucniri hao- 
tice (fig. 21). Diagrama din fig. 21 seamănă cu porțiuni 
ale diagramelor perturbaţiilor din fluide care-și schimbă 
aspectul pe măsura creșterii numărului lui Reynolds (şi 
deci a apropierii de turbulență), cînd capătă un aspect 
calitativ nou (fig. 22). 


Să descriem trecerea spre turbulență marcată de autoorganizări 
repetate la valori critice (de bifurcaţie) ale parametrului de control r. 
Pentru valorile b = 8/3 şi o = 10 la r foarte mici, r< 1, sistemul lui 
Lotenz are o singură soluție staționară (0, 0, 0); ea este şi stabilă și cores- 
punde stării de conducție. Portretul de fază este cel din fig. 23,a. La 
= | această soluție îşi pierde stabilitatea pe seama bifurcaţiei a două 

noi soluţii staționare C = (Wor — 1), br — 1), 7—1), Cc? =(oAlotr= 1%, 
— Nor — 1), r— 1), corespunzătoare unor mișcări de convecţie 
staționare. Soluţia (0, 0, 0) atrage acum doar o parte dintre solu- 
ţiile nestaționare, restul fiind atrase de C şi C”, astfel că portretul 
de fază este cel din fig. 22, b. În acest caz (0, 0,0) este punct parţial 
atractiv, parțial repulsiv, în schimb C şi C” sînt puțuri. Cînd r—l=e 
este mic, punctele C şi C” sînt foarte apropiate de (0, 0, 0), pe măsură ce 
v creşte aceste puncte depărtindu-se de origine (fig. 23, c), iar melcii 
din vecinătatea punctelor C şi C' devenind din ce în ce mai umflaţi. 
Pentru 7 ceva mai mici de r = 13,926 melcii sînt atît de mari, încît 
intră în varietatea stabilă a originii, varietatea stabilă şi cea instabilă 
devenind identice, iar originea transformîndu-se într-un punct homoclinic, 
Orbita ce trece prin el este homoclinică (adică tinde către origine atit 
pentru 7 — 00, cât și pentru £ — —00). La 7 8 13,926 (fig. 23, d) are loc 
o nouă bifurcaţie, apărînd două orbite închise instabile (desenate punctat 
iu fig. 23, f; în fig. 23, e este reprezentată mai amănunțit partea dreaptă 
a figurii 23, £). Pentru r > 13,926 cele două orbite cu perioadă infinită, 
care încep şi se termină în origine, se încrucișează. Melcii se umflă şi mai 
mult, astfel că orbitele homoclinice lasă în urmă orbitele periodice închise, 
iar varietatea instabilă a originii este atrasă de punctul opus. (Uneori 
punctele de echilibru ale unui sistem dinamic se mai numesc și puncte 
fixe, deoarece rămîn pe loc în spațiul fazelor, cu trecerea timpului.) Pe 
măsură ce r creşte, numărul mulțimilor invariante (puncte fixe și orbite 
închise) creşte, atingîndu-se un stadiu preturbulent, în care între punc- 
tele fixe atractive se „inserează” o anumită configurație (potcoavă de 
cal) și există o infinitate de orbite periodice, dar în cele din urmă cele 
mai multe orbite merg spre unul dintre punctele fixe atractive. Încă 
nu s-a format un atractor straniu, ci mai degrabă o mulțime invariantă 
„metastabilă” : punctele de lîngă ea, în cele din urmă, o părăsesc într-un 
mod probabilist și merg spre punctele atractive. Pe măsură ce r crește, 
se constată, comparînd imaginile obținute la plotter cu cele corespun- 
zătoare potcoavei de cal, că și în cazul sistemului lui Lorenz se formează 
o potcoavă de cal, aceasta marcînd apariţia, prin bifurcaţie, a atractorului 
straniu al lui Lovenz la v = 24,06. În fig. 23, g se vede că la acest 7 
varietatea instabilă a originii este atrasă de orbita închisă opusă, pe cînd 
pentru 7 > 24,06 acea varietate doar trece pe lîngă orbita închisă, opusă, 
fiind în cele din urmă (pentru / —+00) respinsă de aceasta, originea devi- 
nind punct repulsiv total (fig. 23, h). Atractorul straniu captează toate 
orbitele care traversează bucățica de varietate stabilă a originii şi le 
aruncă pe partea cealaltă, astfel că traiectoriile de fază intersectează 
transversal atractorul straniu după o mulțime de puncte distribuite alea- 
tor. Pe măsură ce r crește, creşte și atractorul straniu, iar orbitele închise 
instabile (fig. 23, h) devin tot mai mici și tind către punctele fixe C, 
respectiv C'. La 7 3 24,74 deja cele două orbite închise se confundă cu 


C şi C' în urma unei bifurcaţii (Hopf) suberitice, cele două puncte fixe 
devenind acum instabile. Pentru r > 24,74 se formează un atractor 
(propriu-zis, standard) al lui Lorenz (fig. 23,i). Pentru r > 50 portretul 
de fază este atît de complicat, încît se pot face doar anumite analogii cu 
situații similare din cazul aplicaţiei logistice f(x) = az(l — +) (fig. 23, ]). 


Si 


Pe modelul lui Lorenz schimbarea portretului de fază 
a fost exemplificată o dată cu creșterea lui 7, de la situația 
din cazul a cînd tot portretul era descris de existența 
unui punct fix total atractiv pînă la situaţiile corespunză- 
toare cazurilor g şi i cînd mulțimile invariante (atac- 
torii stranii sau standard) induc în mare parte portretul 
de fază. De fapt, pentru fiecare r există un anumit sis- 
tem dinamic cu portretul de fază corespunzător, crește- 
rea lui 7 însemnînd trecerea continuă a sistemelor dinamice 
dintr-unul în altul, bifurcațiile dinamice marcînd schim- 
bări bruşte și puternice ale comportării sistemelor, cores- 
punzătoare trecerii parametrului de control 7 prin anumite 
valori critice (praguri). Din toate aceste comportări cele mai 
bine înțelese sint cele corespunzătoare lui a (starea de conduc- 
ție) şi b, c, d (convecţia staționară). Cazul a este cel al apa- 
riției convecției nestaționare care descrie multe fenomene 
atmosferice sau hidraulice spectaculoase. Aceste prime sta- 
dii de comportament sînt găsite analitic; ultimele sint 
determinate numai numeric. În toată dinamica prezentată, 
rolul esenţial îl are stabilitatea (mai exact parțial atrac- 
tivitatea) diferitelor mulțimi invariante ale sistemului dina- 
mic atașat sistemului lui Lorenz și bifurcația. Apropierea 
sau depărtarea din spaţiul fazelor are drept corespondent 
în natură apropierea (asemănarea) mișcării perturbate cînd 
de starea de conducție, cînd de cea de convecție staționară, 
cînd de cea de convecţie nestaționară etc. 

Înspirîndu-se din dinamica sistemului lui Lorenz și 
a altor sisteme sinergetice, s-a definit comportamentul tur- 
bulent al sistemelor dinamice ca fiind o anumită dependență 
de timp pentru care prototipul este o orbită asimptotică unui 
anumit atractor straniu, deci există dependență sensibilă 
de dala inițială, Fluctuaţiile amortizîndu-se cu timpul, tar 
comportamentul mediu fiind descris de o mărime probahi- 
Histă. Spre deosebire de aceasta, dinamica laminară . este 
caracterizată de o dependență de timp nesensibilă de data 
inițială, fluctuațiile nu se amortizează, iar comportamentul 
mediu este caracterizat de o mărime deterministă. În ulti- 
mul timp un efort susținut se depune pentru caracterizarea 


probabilistă a comportamentului haotic al traiectoriilor de 
fază, deci pentru caracterizarea mai precisă a ultimei părți 

a definiției turbulenței. Haosul determinist este frecvent 
observat în multe sisteme sinergetice (iluide, fizice, chi- 
mice) ; nu se știe dacă el este cauzat de zgomot (fluctuații) 
exterior, variabile ascunse, erori experimentale sau de di- 
namica intrinsecă, deși aceasta din urmă pare să fie cea 
mai apropiată de realitate. În orice caz, acest haos sea- 
mănă cu un proces aleator, de unde şi încercările actuale 
de caracterizare probabilistă a sa. 


3.4. SCENARIUL LUI FEIGENBAUM — DRUMUL SPRE 
TURBULENȚĂ, PRIN DUBLAREA PERIOADEI 


Diferitele tipuri de haos în drum spre turbulență sînt 
modelate matematic de așa-zisele scenarii, cărămizi de 
construcție pentru preturbulență, dintre care unul este 
acela al lui Ruelle și Takens, bazat pe dinamica sistemului 
lui Lorenz. Un alt scenariu este acela al lui Feigenbaum, 
descris de un sistem de ecuaţii cu mult mai simple și anume 
ecuații (discrete) recursive 4, = f(4,), care cu toată sim- 
plitatea lor conțin în ele haos și modelează formarea struc- 
turilor macroscopice ca rezultat al autoorganizării siste- 
melor dinamice. Datorită caracterului său universal, sce- 
nariul lui Feigenbaum și ideile legate de acesta reprezintă 
unele dintre cele mai puternice instrumente ale sinergeticii, 


Modalitatea de haoticizare prin dublarea perioadei a 
fost observată experimențal în convecțiile termice ale flui- 
delor (ca heliu, apă şi mercur la numere Prandtl mici și 
moderate), în oscilatori electrici neliniari, în acustică, în 
undele apelor puțin adînci, în sisteme optice hibride și în 
reacția Belousov — Jabotinski. De exemplu, în această reac- 
ție chimică seria de timp a unui şir de dublări de perioade 
cu perioadele 7, 27, 227 este reprezentată în fig. 24, în care 
punctele puse deasupra seriilor de timp sînt separate prin- 
tr-o perioadă. Rezultatele experimentale sînt analizate în 
funcție de o aplicație unidimensională, pe un interval. 
Sistemul dinamic pe care ea îl generează prezintă o ierar- 
hie de bifurcaţii în funcție de parametrul de control A. 
Cînd A crește, apare o cascadă de bifurcații de dublări ale 

perioadei (bifurcații furcă) pînă cînd A atinge o anumită 
limită A, după care, deci pentru A > Ac, ia naștere o stare 
haotică, în care, cu creșterea lui 7, apare un șir de bifur- 
cații inverse de înjumătățire a perioadei şi, de asemenea, 
ia naștere un şir universal de stări periodice (bifurcaţii 
tangente). Fenomenul de bifurcații inverse este analog 


Fig. 24. 


tranziţiilor de fază, iar cel de stări periodice corespunde 
întoarcerii de la regimul turbulent (haotic) la laminar 
(ordonat). Scenariul lui Feigenbaum, care are trei părți 
distincte menționate (ierarhie de bifurcații de dublări ale 
perioadei, bifurcaţiile inverse şi stările periodice), prezintă 
şi fenomenul de intermitență asociat celui din turbulența 
fluidelor. 


Vom prezenta drumul spre turbulență descoperit în 1975 la calcu- 
lator de M. Feigenbaum. Discretizarea modelelor matematice în vederea 
prelucrării lor pe calculator conduce la sisteme discrete 


m > f(m),  neN, (3.1) 


unde f: [0, 1] — [0, 1], f = f(4) este o aplicație neinversabilă care gene- 
rează un sistem dinamic discret dacă n este interpretat ca timp. Mai 
departe vom folosi un limbaj geometric. Spunem că z* este punct de 
echilibru sau punct fix al aplicaţiei f dacă f(+*) = +*. Un proces iterativ, 
după (3.1), început cu 4, = 4*, lasă acest punct pe loc, după un ciclu 
de o iterație procesul repetindu-se. Deci acest proces este un ciclu cu 
perioadă 1. Fie x** un punct de echilibru al aplicaţiei compuse fof, 
notate f?. Un proces care începe cu 4, = 4** constă din doi paşi, căci 
a** merge în f(4**), iar f(x**) merge în f2(4**) == z**, după care el se 
repetă, deci acest proces este un ciclu de perioadă 2. În general un ciclu 
de perioadă n se obţine cînd procesul iterativ porneşte dintr-un punct fix 
al funcției fofo ... of, notate f*. Să observăm că şi punctul f(4**) este 
at re 
de n ori 
punct fix al lui f?, deoarece f(4**) merge în x**, iar x** în f(+**). Ana- 
log, orice punct al unui ciclu de perioadă n este punct fix al lui f*, deci 
fn are n: k puncte fixe (k e N). Deoarece orice punct fix al lui /» este 
punct fix şi al lui PR (m, ke N), vom conveni să numim cicluri de peri- 
oadă n şi, respectiv, punct fix al lui f» ciclurile şi, respectiv, punctele fixe 

care nu au această calitate şi pentru vreun /n cu n < m. Punctele fixe 
ale lui f» se numesc pe scurt perioade n. Dată o aplicaţie F care depinde 
de un parametru >, este firesc ca numărul şi tipul perioadelor sale să 
varieze cu >, aşa cum în sistemele dinamice (continue) numărul și tipul 
mulțimilor invariante depindea de A. De asemenea, se poate spera ca 
și proprietățile de stabilitate și bifurcație ale perioadelor să fie analoage 
celor din cazul continuu. Feigenbaum a descoperit tocmai acest lucru în 
sistemele discrete, unde f este 
aplicaţia logistică f(x) = 42x(1 — 
— 2), de [0,1] fiind un para- 
metru. Punctele fixe care au 
proprietatea că, pornită de lîngă 
ele, schema iterativă  converge 
în cele din urmă la ele, se nu- 
mesc stabile. Punctele fixe ale 
lui f se numesc instabile dacă 
schema aceasta este divergentă. 
Aceaste stabilitate şi instabilitate 
sînt analogul discret al atracti- 
vității şi repulsivităţii din cazul 
continuu. Totalitatea punctelor 
o care în procesul iterativ sînt 
duse într-un punct fix se numește : 
bazinul de atracție al acelui punct x x 
fix. În cazul aplicaţiei logistice + 

se constată că există două puncte . 

fixe z* =0şi a =1— (49), Fig. 25. 
Pentru 0 < A < 1/4, punctul 

a* este singurul punct fix din [0,1] și el este stabil, bazinul său 
de atracţie fiind (0, 1). La A = 1/4 ambele puncte fixe coincid (4*" 
devine zero, deci +*), în timp ce pentru 1/4 <A < 3/4 punctul +* 
devine instabil, iar 4*' — stabil. În cazul limită 1, = 0,75 convergența 
către «*' este extrem de lentă, iterațiile apropiindu-se nu geometric, ci 
astiel încît abaterea de la +*' este invers proporțională cu rădăcina pătrată 
a numărului iteraţiilor (fig. 25). La 2, = 3/4 ambele puncte fixe devin 
instabile, situație care se menține și pentru 3/4 < A< 1. În 1, = 0,75, 
în urma unei bifurcaţii, iau naștere două perioade 2, parțial stabile și 
anume +4 și +2! (care sînt puncte fixe ale lui f?), avînd proprietatea 
A = (4p) şi at' = f(x4). La fiecare două iterații prin f rezultă un punct, 
atras fie de xi, fie de 4%, după cum este mai aproape de ++ sau 47. 
Pe măsură ce numărul iteraţiilor crește, punctele din șirul iteraţiilor tind, 
din două în două, tot mai mult, către x* sau +7”. Rezultă că mulțimea 
(a4?, 22) numită ciclu 2 este un atractor de perioadă 2. Punctele 2% și 
ap” se găsesc la intersecţia graficului lui f cu pătratul limită, ale cărui 
virfuri sînt puncte succesive ale șirului iterațiilor (fig. 25). Considerind 
pe f? drept o altă funcție dată g, lui g i se poate aplica același studiu ca 
şi lui f; se constată că există o altă valoare 1, > 7, la care punctele fixe 
ale lui g şi anume +£ și +£/ îşi pierd stabilitatea, la acest 2, avînd loc 


o bifurcație, în urma căreia, corespunzător fiecăruia dintre 2% şi 27”, ia 
naștere un ciclu 2 stabil. În total se formează un ciclu 4, format din 

a, xă!, At” și Ag”! care sint puncte fixe pentru g?, deci ale aplicației 
fa, şi ele sînt parţial stabile. Acest ciclu 4 este un atractor de perioadă 4, 
punctele şirului de iterate prin f tinzind, din 4 în 4, succesiv către +$, 
ag”, 2” şi a8". Şi acest atractor își va pierde stabilitatea într-un 23 
(> 12) în care va avea Joc o nouă bifurcaţie în urma căreia va apărea 
un atractor de perioadă 8, deci dublată față de aceea a atractorului pre- 
cedent. În acest fel, pe măsură ce A crește, el trece printr-o cascadă de 
bifurcații (de tip furcă) de dublări de perioade (armonice), în urma cărora 
iau naştere atractori, al căror număr 2n creşte, acești atractori captînd 
punctele procesului iterativ. În apropierea unui atractor punctele şirului 
de iterate se apropie cînd de un element al atractorului, cînd de altul, 
această apropiere căpătînd, cu creşterea numărului de elemente ale atrac- 
torului, un caracter haotic. 

'Tot acest scenariu de dublări de perioade se poate ușor efectua grafic 
prin simple simetrii faţă de prima bisectoare. Într-adevăr, fie + un punct 
de pornire într-un proces iterativ (fig. 25) x, = f(7o), iar x = f(x), deci 
x, se obţine luînd simetricul lui (4, f(40)) faţă de prima bisectoare. O 
perpendiculară pe Ox în (4, 0) taie prima bisectoare în punctul (4, 4) 
şi curba f(4) în f(a,) =. Cum dreapta ce trece prin (za, f(x0)) şi (4, 4) este 
paralelă cu Oz, rezultă că pentru a] construi punctele șirului 2, 2, Xa, 
din 4, se duce o paralelă la axa Of care taie curba f(2) în (40, j); 
din acest punct se duce o paralelă la Oz. Ea va tăia prima bisectoare 
în (47, 44). Din acest punct se duce o paralelă la Of; această paralelă va 
tăia curba f(2) în (a, 42). În acest fel se pot obține punctele 4, 43, da, + 
ducînd doar paralelă la axe, între curba f(+) şi prima bisectoare. Procesul 
iterativ va converge către punctul +* dacă panta tangentei în +* la 
f(x) va fi cuprinsă între —1 şi 1, stabilitatea lui +* pierzîndu-se cînd 
această pantă este mai mică decît —1. Se constată că, în general, sta- 
bilitatea atractorului de perioadă 2” se pierde și deci bifurcația apare, 


cînd panta în x = 1/2 la f*” este —1. Alte consideraţii geometrice simple 
arată că dacă d, reprezintă distanța (algebrică) de la punctul + = 1/2 
la cel mai apropiat element al atractorului (ciclu) de perioadă 2* în ciclul 
2* la A= 4 [scriem aceasta formal ca e am em 1/2) — 1/2], atunci 
(dnldn+1) — a = 2,502907875..., iar a se poate determina [după o trans- 
laţie care duce pe 1/2 în 0 cînd, corespunzător, dy devine dy = 
= fl Oa, 0)], definind o funcție limită universală  gu(4) = 
=lim (—09)"f/*"(anşu, (—a)”) a tuturor iteraţiilor, tuturor f-urilor, care au 
n— 00 
un extrem pătratic. Funcția g, determină localizarea elementelor ciclu- 
rilor 2" de ordin mare lîngă 4 = 0 (deci x = 1/2, în notația dinaintea 
translației). Cu ajutorul lui g, se poate defini o funcție nouă univer- 
sală go(4) = —ag2(—4]a) a cărei rezolvare numerică furnizează pe z. 
Cu ajutorul parametrului de rescalare z, care este o constantă universa- 
1ă, Feigenbaum arată că structura locală a atractorului se reproduce la o 
dimensiune rescalată în bifurecaţiile succesive. 
LI 
Se poate arăta că raportul By = —" + 8 = 4,6692016... 
An T Ani 

pentru mari clase de funcţii f, deci 3 are de asemenea un caracter uni- 

versal. E1 este deosebit de important, deoarece este legat de limita doo la 
care procesul iterativ nu mai suferă dublări de perioadă, ci devine haotic. 
Acest fapt este legat de trecerea spre turbulență de la dinamici periodice 
la cele aperiodice. 


Cînd dublarea de perioadă are loc în sistemele sinergetice 
(fluide, chimice, electrice, fizice etc.), atunci un fenomen, 
care la anumite valori ale parametrului de control A se 
repetă după 7 secunde, la alte valori ale lui A se repetă 
după 27 secunde etc. pînă cînd, la A = A, acel fenomen 
devine din periodic aperiodic. Succesiunea tipurilor de miș- 
cări periodice este din ce în ce mai rapidă pe măsura apro- 
pierii termenilor șirului 3, de 5, deci a lui 2, de A. Faptul 
că 5 nu depinde de f este generatorul universalității dru- 
mului spre turbulență conform scenariului lui Feigenbaum. 
Deci, aceasta este cauza pentru care, deşi sistemele siner- 
getice menționate sînt reprezentate de modele matematice 
foarte diferite, totuși comportamentul sistemelor dinamice 
ataşate este același. Desigur a fost urmărit scenariul lui 
Feigenbaum pe cazul unui model dat de o funcție algebrică, 
dar este de sperat ca el să aibă loc şi pentru operatori dife- 
rențiali, aşa cum se și întîmplă. În fond, cauza profundă 
a dublării perioadei este legată de dependența sensibilă 
de date și anume de aceea că punctul fix g al operatorului 
F posedă o varietate instabilă unidimensională. Cînd siste- 
mul dinamic este finit dimensional, înseamnă că operatorul 
F contractă volumele după n — 1 direcţii, dar are contracție 
slabă după o direcție, astfel încît, cu mărirea ordinului 
iterației, procesul devine unidimensional. O situație analoagă 
are loc în cazul cînd sistemul dinamic atașat este infinit 
dimensional, contracția pe anumite direcții şi dilatarea 
pe altele arătind că acel sistem posedă proprietatea de 
dependență sensibilă de date. 

Cauza funcționării scenariului lui Feigenbaum în cazul 
sistemelor dinamice infinit dimensionale (fluide, fizice) şi 
a universalității lui este datorită faptului că prin discreti- 
zarea acestor sisteme continue obținem tocmai o ecuație 
sau un sistem de ecuaţii recursive și aceasta are loc indi- 
ferent de modelul infinit dimensional de la care am pleca. 
Ceea ce contează în ultimă instanță nu este dimensiunea 
şi felul sistemului dinamic, ci proprietățile sale topologice 
legate de dependența sensibilă de date. Aceste idei sînt 

legate de măsura în care ecuaţiile diferențiale ordinare, 
obținute în urma unei analize de moduri normale, păstrează 
proprietățile calitative şi cantitative ale ecuațiilor cu deri- 
vate parțiale şi, analog, cît de mult mai rețin ecuațiile 
recursive din dinamica ecuațiilor diferențiale ordinare. 

Ca o ultimă consecință a teoriei lui Feigenbaum men- 
ţionăm faptul important că un sistem cauzal pur poate şi 
chiar are în cele din urmă proprietăți statistice. Invocarea 
unei statistici ad-hoc este nenecesară și în general incompa- 
tibilă cu adevărata dinamică. Tocmai în această direcție 
sînt îndreptate majoritatea studiilor asupra atractorului : 
găsirea unei caracterizări statistice a acestor atractori, 
implicit a sistemelor dinamice deterministe. 


În ilustrarea scenariului lui Feigenbaum se consideră, 
0 <A < 1. Pentru alte valori ale lui A se obțin rezultate 


analoage, în plus se constată că pentru anumiți A apar 
cicluri de perioade impare 24 + 1, în ordine descrescîndă 
şi anume toate ciclurile de perioadă impară mai mare decît 
2k + 1, astfel că atunci cînd apare prima dată un ciclu 
de perioadă 3, cum deja toate ciclurile de perioade impare 
mai mari ca 3 apăruseră, înseamnă că a luat naştere hao- 
sul. Aceasta este sursa expresiei lui Li și Yorke: „perioadă 


3 implică haos”, binecunoscută în sinergetică. 
În turbulență, relevanța caracteristicilor macroscopice 


(cîmpurile de viteză, presiune şi temperatură) scade la 
zero. După teoria lui Feigenbaum, succesiunea (cascada) 
de bifurcaţii este caracterizată de raportul 5 (al lui Feigen- 
baum) care prinde puține proprietăți calitative, dar cu 
ajutorul căruia se pot apoi deduce cele cantitative. O situa- 
ție analoagă are loc în teoria fenomenelor critice, în care 
cîteva proprietăți calitative ale sistemului, unde are loc 
tranziția de fază (dimensionalitatea), determină exponenții 
critici universali. Ambele teorii (cea a lui Feigenbaum și a 
fenomenelor critice) sînt identice din punct de vedere mate- 
matic și anume sînt teorii de punct fix, 5 putînd fi consi- 
derat drept exponent critic. 

3.5. SIMULAREA NUMERICĂ PE CALCULATOR 
A COMPORTĂRII CVASISTOCASTICE. HAOS 
COMPUTAŢIONAL 


Era calculatoarelor a deschis noi și nebănuite posibi- 
lităţi de realizare numerică a modelelor matematice ale 
sistemelor sinergetice, dar a generat şi multe şi neașteptate 
întrebări privind interpretarea rezultatelor obţinute pe 
calculator. Una dintre aceste chestiuni este comportarea 
cvasihaotică a sistemelor deterministe simple, sesizată în 
1963 de către Lorenz pe modelul său din meteorologie, 
în 1975 de Li şi Yorke într-o problemă de biologie și de 
Feigenbaum pentru ecuaţia logistică definită de o aplicație 
pătratică (polinom de grad 2) din R. Pentru elucidarea 
acestei chestiuni au început să fie studiate teoretic şi să 
se facă simulări numerice şi ale altor ecuaţii simple, neli- 
niare, definite de aplicații din R sau R2. Una dintre acestea 
este aplicația lui Henon /: R? — 3 = (2); procesul 
iterativ corespunzător ecuației x = f(x) se scrie ca 


dei = 100 Fe nt = bi (3.2) 


unde a şi b sînt constante reale, iar * = (x, y). 


După cascada de dublări de perioade cînd parametrul 
de control A creşte pînă la Au, urmează un comportament 
haotic al sistemelor dinamice sinergetice, caracterizat de 
alte două scenarii: şirul de bifurcațţii inverse de înjumătă- 
țiri de perioade, corespunzătoare creșterii lui A și a „fluc- 
tuaţiilor” (zgomotului) şi bifurcațiile tangente de noi perioa- 
de fundamentale, deci de domenii de laminaritate în haos. 
În realitate, sistemele sinergetice (experimentele asupra 
convecției Benard în heliu şi mercur departe de A.) posedă 
în regiunea de haos și o altă comportare, care nu poate fi 
explicată cu ajutorul aplicațiilor unidimensionale (pe R) 
și anume întreruperea cascadei de dublări de perioade, la 
următoarea bifurcaţie luînd naștere o perioadă fundamen- 
tală. Această comportare a fost observată în sisteme dina- 
mice bidimensionale ca acela corespunzător lui (3.2). În 
acest fel, rezultate numerice neobișnuite, obținute la calcu- 

lator, pentru valori ale lui A în jurul unor praguri critice, 
au apărut drept comportări firești în cadrul teoriei siste- 
melor sinergetice. Pe de altă parte, analogia dintre aceste 
comportări și acelea ale sistemelor dinamice infinit dimen- 
sionale şi ale sistemelor materiale însele a creat premisele 
dezvoltării exemplelor model. Aceste exemple model, pentru 
anumite sisteme dinamice complicate, sînt tot sisteme dina- 
mice, dar dintre cele mai simple, în general uni-, bi- sau 
tridimensionale, a căror dinamică este asemănătoare cu 
cea a sistemelor dinamice complicate. Ecuația logistică, 
sistemul lui Henon şi sistemul lui Lorenz sînt trei dintre 
cele mai simple astfel de exemple model. 


În sistemul lui Henon a este un parametru asemănător 
numărului lui Rayleigh din convecție, în timp ce b este 
viteza de contracție a suprafeţelor la fiecare iteraţie, b = —1 
corespunde cazului conservativ, |b| < 1 — cazului disi- 
pativ, valorile negative ale lui b avînd o anumită semnifi- 
caţie fizică. Cînd b = 0, ecuaţia (3.2) se reduce la ecuația 
logistică scrisă sub forma echivalentă xi = 1 — a și 
corespunde unei aplicații unidimensionale neinversabile. 
Sistemul lui Henon a fost investigat numeric foarte mult; 
în particular pentru a — 1,4 şi b = 0,5 s-a găsit că în func- 
ție de poziția punctului inițial (0, Vo) șirul de puncte 
iterate prin f fie diverge la infinit, fie tinde către un atrac- 
tor straniu care pare a fi produsul unei varietăți unidimen- 
sionale cu o mulțime (Cantor). Acest atractor straniu are 
în principal aceeași structură ca și o secțiune plană din 
atractorul straniu al lui Lorenz. EI este un obiect inter- 
mediar între o suprafață (în sens obișnuit) şi un volum și 
poate fi imaginat ca o suprafață cu infinit de multe foi. 


Sistemele de ecuaţii ce apar în studiul sinergeticii pot 
fi definite fie de aplicații neinversabile (funcția logistică), 
fie de omeomorfisme (aplicații care, împreună cu inversa 
lor, sînt continue), fie de curgeri. Acestea din urmă sînt 
sisteme dinamice continue propriu-zise, deoarece în ele 
parametrul (asimilabil timpului) variază continuu, pe cînd 
primele sînt sisteme dinamice discrete, parametrul fiind 
ordinul de iteraţie avînd valori discrete. Sistemele definite 
de omeomorfisme sau de curgeri au proprietăți comune 
datorită structurii lor topologice asemănătoare, aceasta 

constituind, în particular, cauza asemănării dintre atrac- 
torul straniu al lui Henon (definit de un omeomorfism care 
păstrează aria) şi cel al lui Lorenz. 

Comportarea globală a sistemelor este de cele mai multe 
ori imposibil de studiat teoretic, astfel că se recurge la 
simulare numerică, aceasta trebuind să fie efectuată cu deo- 
sebită grijă şi discernămînt pentru a se putea decala proprie- 
tățile de haoticitate, neunicitate, instabilitate ale sistemu- 
lui sinergetic de cele introduse de rezolvarea numerică însăși. 
Prezentarea atîtor comportări, pînă nu demult nici măcar 
imaginabile, trebuie să pună în gardă pe programator asu- 
pra eșalonării şi interpretării rezultatelor numerice. 


4, DEPARTE DE ECHILIBRU 


4.1. TEORIA CATASTROFELOR ȘI PUNCTUL 
DE VEDERE GEOMETRIC (CALITATIV) ÎN ȘTIINȚĂ 


Teoria catastrofelor studiază singularitățile familiilor 
de funcţii netede. Dar aceste familii (ca şi sistemele dinamice) 
modelează fenomenele tranzitorii (în raport cu timpul sau 
cu alți parametri de control) din lumea materială, deci 
teoria catastrofelor se aplică franzițiilor discontinue. Cum 
studiul global al comportării sistemelor sinergetice include 
şi aceste discontinuități ale fenomenelor, rezultă că pentru 
sinergetică teoria catastrofelor reprezintă un instrument 
matematic, o metodă de studiu. Amintim că fenomenele 
evolutive sînt cele în care parametrul în raport cu care se 
face tranziția de la o stare (fază) a sistemului la alta este 
timpul, pe cînd în cazul general, care priveşte teoria catas- 
trofelor, tranziția de fază este descrisă nu neapărat de para- 
metrul timp, ci și de alți parametri ca temperatura sau 
intensitatea unui alt cîmp. Prin stări nu înțelegem stările 
de agregare, ci totalitatea caracteristicilor macroscopice ale 
unui proces. Deoarece familiile de funcții diferențiabile fac 
obiectul de studiu al topologiei diferențiale, teoria catas- 
trofelor aparține acestei discipline, de unde rezultă punctul 
de vedere calitativ, specific topologiei, pe care teoria siner- 
getică îl imprimă studiilor în care ea se aplică. Tot dato- 
rită topologiei, prin instrumentele sale topologice (ca teoria 
catastrofelor, teoria bifurcaţiei, teoria stabilității) siner- 
getica poate îngloba într-un studiu comun fenomene ana- 
loage. În particular, teoria catastrofelor, fondată de Rene 
Thom în 1966, este după părerea acestuia prima încercare 
coerentă, de la logica lui Aristotel, de a da o teorie asupra 
analogiei. “Teoria catastrofelor este, în particular, modelul 

matematic al morfologiei generale (disciplina biologică care 
studiază forma şi structura organismelor vii). S-a considerat 
de aceea, că teoria catastrofelor este o metodă matematică 
nouă pentru descrierea evoluției formelor în natură. În 
sfîrșit, introducerea punctului de vedere probabilist a jucat 
un rol covârșitor în ştiinţă; același rol pare să-l joace și 
punctul de vedere calitativ introdus de teoria catastrofelor. 

Trebuie făcută o distincţie între o teorie topologică 
particulară, cum este teoria catastrofelor, a cărei putere 
generalizatoare şi de analogie este, de fapt, expresia echiva- 
lenței topologice şi punctul de vedere geometric, care pă- 
trunde masiv în ştiinţă în ultimii ani şi care, în fond, se 
bazează tot pe această echivalență topologică, dar care, în 
același timp, vizează și alte echivalențe. În orice caz, un 
astfel de punct de vedere, concretizat prin pătrunderea 
metodelor topologice (geometrice) în teoria ecuaţiilor cu 
derivate parțiale, este posibil datorită reformulării unor 
rezultate analitice în termeni geometrici şi extinderea lor 
mai ușoară la alte cazuri, pe baza unei intuiții geometrice. 
Şi înainte de apariţia teoriei catastrofelor punctul de vedere 
calitativ, topologic, era prezent în știință și apărea drept 
un caz particular al efectului unificator al matematicii ; 
teoria catastrofelor a adus în plus, credem, nu acest punct 
(mai degrabă a accentuat impunerea lui), ci a întregit 
studiul familiilor de funcţii netede cu o teorie sistematică 
a singularităților. 

Teoria singularităţilor este un capitol al topologici 
diferențiale, topologie care extinde analiza la cazul aplica- 
țiilor singulare. O abordare sistematică a singularităţilor 
nu intră în obiectivele analizei matematice, în afara, cel 
mult, a unei clasificări a punctelor singulare din plan ale 
curbelor insuficient folosite. De obicei rezultatele analizei 
priveau situaţiile „bune”, cazurile speciale de singularități 
fiind deliberat lăsate la o parte, nespunîndu-se nimic despre 
situațiile în care ele apăreau. Prin aceasta, prezența unei 
singularităţi fie constituia punctul în care un rezultat își 
înceta valabilitatea, fie anumite tipuri de discontinuități 
erau admise, ele neconstituind impedimente ale unor teorii 
mai generale, dar fără ca să se dispună de o caracterizare 


detaliată a acestor discontinuități. De exemplu, două dintre 

cele mai mult folosite integrale din teoria ecuațiilor diferen- 
țiale sînt cea în sensul lui Riemann și cea în sensul lui 
I«besgue. Funcţiile pentru care aceste două tipuri de inte- 
grale există pot avea tipuri de discontinuități corespunză- 
toare. Pentru un inginer, fizician, chimist sau matematician, 
angajat în studierea unui model matematic al unei științe 
particulare, este extrem de important să știe cît de puternice 
pot fi discontinuitățile admise de funcțiile Lebesgue inte- 
grabile pentru a ști ce tipuri de caracteristici fizice ale feno- 
menului folosește. Acestea îi servesc să vadă cît de profund 
este modelat un fenomen, pe de o parte, iar pe de alță 
parte, cînd are deja rezultatul teoriei, să ştie ce reprezintă 
acesta. În acest fel, problema singularităților intră în mod 
natural în aceea a modelării matematice. Un timp n-a de- 
ranjat prea mult faptul că teoria se oprea undeva în fața 
unei discontinuități, singularități dar, pe măsură ce soli- 
citările tehnicii priveau tot mai mult fenomenul în totali- 
tatea lui, devenea din ce în ce mai evidentă necesitatea 
trecerii dincolo de singularități, pentru a studia fenomenul 
și în domenii de după singularitate și, oricît de aproape de 
aceasta. Cu toate că singularitățile din topologie (punctele 
critice) şi în particular din teoria catastrofelor sint deosebite 
de cele ale funcţiilor integrabile, ele sînt, ca și acestea, 
discontinuități. Teoria catastrofelor, alături de alte teorii 
care privesc „discontinuităţi” (teoria asimptotică, teoria 
bifurcațici) este, astfel, o teorie ce prelungește analiza mate- 
matică clasică. Ea permite explicarea anumitor salturi 
bruște, calitative, din sistemele sinergetice, comportarea 
„bună””, lentă rămînînd să fie studiată, ca şi pînă acum, 
de acea analiză. 

Obiectul teoriei catastrofelor este clasificarea locală a 
familiilor de funcții (definite pe R” şi cu valori în R), 
abstracție făcînd de o schimbare de coordonate, astfel încît 
structura punctelor critice să nu fie calitativ afectată. 
Această clasificare nu va privi decît cazurile tipice, cele 
mai des întîlnite, cele care sînt netipice constituind o mul- 
țime rară. Prin ncafectarea calitativă se înțelege stabilitatea 
structurală a familiei de funcții. 

Termenul de catastrofă este atît de șocant, iar semni- 
ficaţia lui atît de îngrijorătoare, încît el a suscitat imediat 

şi aproape instantaneu interesul întregii comunități ştiin- 
țifice internaționale, ducînd fie la exagerări şi supraapre- 
cieri, fie la exprimări de dispreţ suveran. Cu trecerea tim- 
pului cursul lucrurilor şi-a intrat în matcă, teoria catastro- 
telor dovedindu-se un instrument deosebit de util în stu- 
diul sistemelor complexe, ce depind de mulți parametri 
şi care prezintă tranziții de fază şi, deci, în mod natural, 
devenind un instrument matematic al sinergeticii, rămi- 
nînd însă ca, în multe alte domenii în care este vorba despre 
o anumită fază (în sensul termodinamicii sau al teoriei ge- 
nerale a sistemelor), ştiinţele particulare să-și exercite pe 
mai departe influența și să-și aducă aportul la elucidarea 
problemelor. Mai adăugăm că greşelile de interpretare în 
lucrările aplicative de teoria catastrofelor sînt atît de multe, 
încît cititorul trebuie să fie pus în gardă asupra existenței 
lor [7]. Astfel, teoria catastrofelor însăși a fost în mod 
eronat asimilată cu teoria geometrică a catastroielor ele- 
mentare, aceasta din urmă constituind doar rezultatul 
principal. Teoria catastrofelor este o teorie matematică 
abstractă, delicată şi nu larg accesibilă. Mesajul său profund 
privind punctul de vedere calitativ în știință este de natură 
topologică. Să prezentăm intuitiv cîteva dintre aceste idei 
topologice înglobate în definițiile conceptelor fundamentale 
din teoria catastrofelor pentru a feri pe cititorul neavizat 
de ridicolul și pericolul unor interpretări de natură mate- 
matică, care numai par a fi la îndemîna oricui. Totuși idei 
din teoria catastrofelor merită o largă difuzare. 

O familie de funcții definite pe R” și cu valori reale 
este o mulțime, ce depinde de 7 parametri reali A, ..., 4, 
de astfel de funcții. Ea se scrie ca o singură funcție / 
pentru care parametrii familiei au devenit variabile inde- 
pendente. Cind parametrii luau o valoare fixată, exista 
rațiunea considerării lor drept entități distincte de variabi- 
lele independente, ceea ce nu se mai întîmplă cînd parametrii 
sînt puncte curente din R*. O problemă ce depinde de valori 
fixate ale unor parametri este un obiect matematic dis- 
tinct de aceeaşi problemă în care parametrii nu mai au 
valori specificate, fiind arbitrari în R*. Să remarcăm că 


în ultimul caz nu mai avem o problemă în primul sens, ci 
o infinitate de probleme de primul tip, deci o familie de 

astfel de probleme. Corespunzător, soluția problemei în 
care cei r parametri sînt arbitrari este o familie de soluţii 
ale problemelor corespunzătoare valorilor fixate ale para- 
metrilor ; totuși această soluție este o funcție definită pe 
R” X R' în care paramctrii au egală îndreptățire să fie 
considerați variabile independente alături de x,, ..., m. 
În acest fel, în loc să considerăm o 7 infinitate de probleme 
şi deci de soluții, avem o singură problemă și, corespunzător, 
o singură soluție, evident de alt fel. Prin aceasta, familia 
de funcţii este un obiect matematic care modelează în mod 
natural, printre altele, familia soluţiilor sistemelor de ecuații 
ce depind de parametri. 


Formal, definițiile şi proprietățile referitoare la familii 
de funcții vor fi aceleași ca şi pentru o singură funcție, dar 
aceasta nu va implica faptul că toate funcțiile familiei 
vor avea acele proprietăți. Generalizarea pe care o reali- 
zează trecerea de la o funcție la o familie de funcţii este 
nebanală ; dificultatea majoră a teoriilor privind familii de 
funcţii constă tocmai în intuirea și definirea unor concepte 
analoage celor din cazul funcțiilor. Familia de funcții repre- 
zintă o altă calitate față de o singură funcție, unele comportări 
ale familiei neavînd loc în cazul unei singure funcții. 

Scopul teoriei catastrofelor este clasificarea comportării 
locale (în vecinătatea unui punct) şi fipice a familiilor de 
funcţii reale de n variabile reale ce depind de 7 parametri 
reali, deci a funcțiilor f: R' X R” — R. Nu ne interesează 
clasificarea în vecinătatea oricărui punct, ci doar a acelora 
critice degenerate (în care o anumită derivată se anulează). 
Această comportare va fi analoagă, dar mult mai complicată 
ca. aceea a' comportării funcţiilor reale de o variabilă reală 
în vecinătatea punctelor lor critice (de maxim, minim sau 
inflexiune), în care se anula derivata în sens obișnuit. Grafic 
o familie de funcții f: R' X R” = R va reprezenta o hiper- 
suprafață, deci ne interesează alura locală tipică a sa lingă 
un punct critic care este totdeauna considerat a fi originea 
(la această situație putindu-se ajunge întotdeauna printr-o 
transformare de coordonate convenabilă). Neglijind o anu- 
mită parte pătratică a funcţiilor f: R' xXx R"—R pentru 
y'< 4 (deci cazul familiilor de funcții ce depind de cel 
mult:'4' parametri) R. Thom a găsit în 1972 șapte forme 


106 


tipice (normale) de catastrofă : faldul, întoarcerea (fig. 18), 
coada de rîndunică, fluturele, cortul, ombilicul eliptic și 
ombilicul parabolic, denumite de acesta catastrofe elemen- 
tare. Adjectivul de elementare nu exprimă caracterul lor 
simplu, ci de element fundamental, constitutiv (așa cum 
elementele din tabelul lui Mendeleev constituie părți ele- 
mentare din care sînt alcătuite toate substanțele chimice). 
Tocmai acest caracter elementar al lor arată marea lor 
frecvență în diversele aplicaţii în diferitele științe particu- 
lare. Aceasta era de așteptat, deoarece la baza teoriei catas- 
trofelor stă dezvoltarea în serie Taylor în vecinătatea punc- 
telor critice şi cerința ca termenii reținuți să fie structural 
stabili şi, prin aceasta, tipici. Catastrofele elementare sînt 
descrise de anumite funcții polinomiale, care alcătuiesc 
partea de început a dezvoltărilor în serie Taylor, în vecină- 
tatea unor puncte critice degenerate, a familiilor de funcții 
de la R” la R, care depind de 7 parametri reali, conți- 
nînd termenii care trebuie reținuți pentru ca aproximația 
realizată prin trunchierea seriei Taylor să păstreze calita- 
tea punctului critic. În 1975 această clasificare a fost com- 
pletată de Arnold pentru cazul a cel mult 5 parametri 
(7 < 5). Fiind determinate, abstracție făcînd de anumite 
transformări de coordonate ce păstrează proprietăți topo- 
logice, catastrofele sînt clase de echivalență de forme nor- 
male polinomiale, deci ele sînt nu funcții, ci clase de echiva- 
lență de funcții. 

O catastrofă caracterizează un comportament local al 
funcției f, dar pentru a cunoaște acest comportament local 
al lui f este necesar să studiem întreaga geometrie a catas- 
trofei pe tot domeniul său de definiție, ceea ce se obține 
definind caracteristicile geometrice ale unei catastroie în 
care un rol important revine potențialului și așa-numitei 
mulțimi bifurcaţie, loc al punctelor în care se schimbă numă- 
rul și natura punctelor critice. Deci la o variație fără sal- 
turi a parametrului A în spațiul de control R”, la trecerea 
printr-un punct (7, x) din R7 X R” al mulțimii bifurcație, 
are loc un salt (o discontinuitate), ca de exemplu de pe o 
foaie pe alta și, corespunzător, variabila x e R” arc un 


salt în spaţiul stărilor R”. Cum în multe situații stările 
dinaintea saltului sînt diferite calitativ de cele de după 

salt, rezultă că acest salt este o franziție catastrofală (catas- 
trotă, în vorbirea curentă) de la o stare la alta, de unde 
şi denumirea de catastrofă dat potențialului corespunzător. 

În teoria catastrofelor cea mai importantă este mulți- 
mea bifurcație care conduce la aceste tranziții. Deducerea 
mulțimii bifurcație este extrem de utilă practic şi ea arată 
importanța teoriei catastrofelor pentru studiul cantitativ 
al fenomenelor 'din sistemele sinergetice. Totuși, așa cum 
am mai arătat, teoria catastrofelor este tot acest aparat 
pregătitor, incluzînd rezultatele lui Morse, stabilitatea struc- 
turală și transversalitatea, care conduc la demonstrarea 
existenței și formei catastrofelor elementare normale. EI 
este cel care imprimă un nou punct de vedere calitativ în 
ştiinţă. Doar produsul lui, catastroiele elementare și, mai 
precis, mulțimea de bifurcaţie, este de interes aplicativ. 
Astfel, unele catastrofe modelează energia potențială, iar 
totalitatea punctelor critice ale acestei energii este formată 
din stările de echilibru ale sistemului, fiecare punct critic 
fiind o stare de echilibru. Trecerea parametrilor peste un 
punct din mulțimea bifurcaţie va corespunde trecerii de la 
un echilibru stabil la altul instabil. 

Catastrofele apar în mod natural în studiul maximelor 
și minimelor funcţiilor f: R* = R [18]. Teoria catastrofelor 
studiază şi alte catastrofe, cum ar fi catastrofele cu res- 
tricții (aplicabile domeniilor închise de frontiere) și catas- 
trotele generalizate, toate acestea fiind încă în studiul topo- 
logilor. Caracterul tipic al catastrofelor determină apariția 
lor în atît de multe aplicaţii, încît aici menționăm doar 
domeniile [7]: mecanică (echilibrul și forma navelor), 
platforme pentru foraj marin, mecanica fluidelor, optică și 
teoria împrăștierii (valuri uriașe, curcubeul, mirajele, ex- 
plozii sonice), elasticitate [19], termodinamică și tranziția 
de fază, fizică, biologie, ecologie, sociologie, analiza nume- 
rică. 

4.2. TRANZIȚII DE FAZĂ DEPARTE ÎN ECHILIBRU. 

FENOMENE CRITICE 


Tranziția de fază este fie o apariție a unei ordini în 
dezordine, fie a unei ordini de un alt tip într-o ordine ante- 
rioară (microscopică), fie a dezordinii în ordine. În primul 

caz tranziția este legată de un parametru de ordine (de fapt, 
parametru de control, cum ar fi densitatea sau magneti- 
zarea spontană), deoarece la varierea lui sistemul prezintă 
diferite stări microscopice de ordine. Mai exact, parametrul 
de ordine este orice cantitate care reprezintă o măsură po- 
trivită pentru ordinea care apare la tranziția de fază. 
Cele mai cunoscute tranziţii de fază sînt cele din termo- 
statică și reprezintă treceri de la o fază de agregare a mate- 
riei la alta (cristalizarea apei, lichefierea gazelor, sublima- 
rea, vaporizarea, topirea, înghețarea). Tranziţiile de fază 
din acest ultim caz au loc la sisteme în echilibru sau aproape 
de echilibru; prin aceasta, la scară macroscopică are loc 
o tranziție, trecere, de la un echilibru la altul. Tranziţiile 
de fază de la un echilibru la altul apar în sisteme deschise, 
cuplate la un rezervor. 


Cel mai simplu exemplu de astfel de tranziţii de fază este tranziția 
lichid-gaz generată de ecuația de stare a lui Van der Waals (p + a/V2)x 
x (V— b) = RT, unde V este volumul molecular, p — presiunea, 7 — tem- 
peratura, iar a și b sînt doi parametri materiali. Izotermele 7 = const 
sint, în planul (V, p), curbe care sînt tăiate de dreptele p = const într-un 
punct pentru 7 > 7. şi în trei puncte 7 < 7, în care 7, este tempe- 
ratura critică, la care curba p = p(V) are un punct de inflexiune. Cazul 
(2plâV)z negativ şi mare în valoare absolută corespunde stării lichide 
(V <A pe fig. 26, a); pentru V > E avem (0p/0V)r tot negativ, dar 
mic şi corespunde stării gazoase. Ambele aceste stări sînt stabile, pe cînd 
pentru V e (B, D) — instabile. În cazul în care'V se află în (4, B) 
şi (D, E), sistemul este în echilibru stabil, dar nu are energia liberă F 
cea mai mică, sistemul numindu-se în stare de fluid supraîncălzit şi, 
respectiv, de vapori suprasaturați. În fig. 26, b regiunea dintre liniile 
binodală (care unește punctele de echilibru lichid-gaz) şi spinodală 
[(2p/2V) = 0] corespunde situaţiei cînd sistemul prezintă cele două 
faze (lichidă şi gazoasă) care coexistă. În fig. 26, c este dată diagrama 
de fază caracteristică proceselor de tranziție de fază de ordin întîi, al 
căror prototip este tranziția lichid-gaz. Mărimea A este parametrul de 
ordine care în cazul acestei ultime tranziții este e — pc, unde p este den- 
sitatea, iar p. — densitatea critică. Coexistența celor două faze s-a tradus 
în diagrama din fig. 26, c prin existența a două minime diferite ale curbei 
F = F (O); totuşi ea corespunde unei tranziții continue, spre deosebire 
de cazul tranziţiei discontinue, caracterizate de o diagramă de fază de tipul 
celei din fig. 26, d. 


Dînd noțiunii de fază sensul din teoria sistemelor dina- 
mice, noțiune care nu se mai referă la starea de agregare 
a unui sistem termodinamic, ci la tipul unui sistem dinamic 
matematic, corespunzător, sinergetica studiază tranziţii 

Fig. 26. 


de fază în sens mai larg şi acestea au loc în toate siste- 
mele sinergetice. Şi în acest cadru tranzițiile de fază sînt 
fie continue, fie discontinue. Cele discontinue corespund 
unei bifurcații de echilibre statice din alte echilibre statice, 
de procese staționare din echilibre statice, de procese perio- 
dice în timp din procese staționare (acest din urmă caz 
corespunzînd bifurcației Hopf) sau de procese nestaţionare 
de tipuri mai generale din procese tot nestaționare, dar de 
tipuri mai simple. Convecţia termică staționară este o 
tranziție de fază discontinuă, deoarece la apariția ei un 

echilibru static este înlocuit de un proces staționar, pe cînd 
înlocuirea unui tip de vîrtejuri Couette— Taylor cu alt tip 
de astfel de vîrtejuri este o tranziție de fază continuă. 


Cadrul sinergeticii, lărgit față de cel al termodinamicii, 
îi permite să studieze atît tranziţii de fază în sisteme siner- 
getice în echilibru (nu neapărat termodinamic) sau aproape 
de echilibru, dar şi tranziţiile de fază în sisteme departe 
de echilibru, acest ultim caz fiind cel de interes major pen- 
tru sinergetică. Tranziţiile de neechilibru apar la sistemele 
deschise cuplate la mai multe rezervoare, schimbarea pa- 
rametrilor diferitelor rezervoare putînd induce tranziţii 
între diferite stări de echilibru. Acestea se numesc chiar 
tranziţii de fază în neechilibru. În diagrama lor de fază în 
loc de energia liberă din fig. 26 vor apărea anumite poten- 
ţiale care vor servi la calculul unei anumite funcţii de 
repartiție de probabilitate, cu ajutorul acestei funcții reali- 
zîndu-se modelarea matematică la scară microscopică. În 
toate tranziţiile de fază în neechilibru deosebit de importantă 
este prezenţa fluctuațiilor aleatoare, care reclamă un aparat 
probabilist al studiului tranziţiilor de fază. 


Dintre tipurile de tranziţii de fază departe de echilibru 
în fizică menționăm formarea perechilor electron-gol în 
semiconductori puternic excitaţi cu laser și tranziţii între 
diferite stări de neechilibru în sisteme optice, ca de exemplu 
bistabilitatea optică (în legătură cu care apare şi un com- 
portament haotic al soluţiilor ecuațiilor ce o modelează). 

Frecvența mare a tranziţiilor de fază în fizică și anume 
în teoria cuantică a cîmpurilor, termodinamică, teoria sta- 
tistică, fizica solidului (tranziții de la stări ordonate mag- 
metice la stări dezordonate, apariția feromagnetismului, 
apariția supraconductibilității), fizica stărilor lichide, cris- 
tale lichide a condus la formarea unei discipline ,,Tranziţii 
de fază şi fenomene critice” ; aceasta studiază trecerea de la 
o fază termodinamică la alta prin variația presiunii, tem- 
peraturii sau a altor parametri, trecerea care se realizează 
cînd aceştia depăşesc o valoare critică. Fenomenele care au 
loc în vecinătatea valorii critice se numesc fenomene critice 
şi sînt legate de o rupere de simetrie a fazelor unui proces. 

De exemplu, aproximația cîmpului moleculelor în teo- 
ria macroscopică de tip cuantic a tranziţiilor de fază [3] 

bazată pe ruperea simetriei (tranziția paramagnet- -fero- 
magnet în modelul lui Heisenberg și de bandă, tranziția 
stare normală—stare excitonică, tranziția stare normală— 
stare supraconductoare și tranziția Peierls). După această 
teorie tranziţia de la starea normală la o stare „,c condensată” 

este caracterizată de apariția spontană a unei ordini micro- 
scopice de distanță și prin ruperea simetriei. Această teorie 
explică tranziţiile de fază din cazul feromagnetului locali- 
zat, feromagnetului itinerant, antiferomagnetului itinerant 
şi a supraconductorului. Ideea explicării tranziției de fază 
printr-o rupere de simetrie aparține lui Landau (1937) 
şi este una dintre cele mai profunde în teoria sistemelor 
sinergetice. Dintre alte exemple de ruperi de simetrii la 
trecerea de la o fază la alta menționăm convecția Benard, 
încovoierea barelor în cazul studiat de Euler, oscilațiile 
chimice. 


, EXEMPLE DE SISTEME SINERGETICE 


5.1. SISTEME MECANICE 


În funcţie de fenomenul pe care-l urmărim într-un 
sistem material, acel sistem va fi modelat ca sistem format 
din puţine puncte materiale sau din foarte multe astfel 
de puncte. Într-adevăr, infinitatea lumii materiale în macro- 
şi microcosmos face ca ,,numărul”” componentelor unui 
sistem material să aibă sens numai cînd ne referim la un 
anumit fenomen din el. De exemplu, pentru mișcarea Căii 
Lactee, Pămîntul este tot atît de neînsemnat ca și o pică- 
tură de apă într-un ocean ; dacă studiem mișcarea mecanică 
a Pămîntului în cadrul sistemului solar, atunci, într-o primă 
aproximație, Pămîntul se modelează printr-un singur punct 
material. În această modelare nu interesează porțiunile 
din Pămînt, cum ar fi învelișurile sale (atmosfera, ionosfera) 
sau diferitele straturi mari ale sale (nucleul, mantaua), 
sau, încă straturile mai mici geologice. În schimb, dacă 
dorim să studiem mișcarea aerului pe continent, unele 
dintre aceste părți ale sale trebuie avute în vedere. Pe 
măsură ce fenomenul legat de Pămint privește o scară mai 
mică, punctele materiale prin care se modelează Pămîntul 
devin mai numeroase, ajungînd infinit de multe la scara 
dimensiunilor noastre. Se numesc sisteme mecanice acele 
modele ale sistemelor materiale care sînt compuse din 
puncte materiale sau așa-numitele solide rigide (nedefor- 
mabile) și a căror mișcare este descrisă de mecanica clasică 
a lui Newton. Această modelare este cea mai simplă și 
cea mai des întîlnită în aplicaţiile (directe) din tehnică. 
Modelări mai bune se obţin prin luarea în considerație a 
influenței temperaturii, cîmpurilor electric și magnetic, 

deformabilității corpului etc., prin folosirea unor modele 
mai complexe din teoriile statistice sau fenomenologice ale 
sistemelor cu numeroase microcomponente. De exemplu, 
un avion poate fi modelat ca un punct material, ca o bară 
rigidă, ca o bară elastică, forma (,,geometria”) sa putînd 
fi modelată fie printr- o suprafață cilindrică, fie printr-o 
suprafață compusă din fuselaj şi aripi, fie printr-o supra- 
față care ţine seama de toate detaliile exterioare ale avio- 
nului. Mișcarea aerului din jurul avionului admite şi ea o 
mulțime de modelări în funcție de scopul pentru care este 
ataşată o modelare sau alta (calculul preliminar al perfor- 
manțelor, calcul economic, proiectare etc.). Majoritatea 
sistemelor alcătuite din multe componente (aer, cauciuc, 
lumină) pot fi modelate atît ca medii continue, cît şi ca 
sisteme discrete (adică de puncte materiale separate unul de 
altul), fiecare dintre aceste modelări avînd avantajele şi 
deficiențele sale. 

Sistemele sinergetice sînt de regulă sisteme cu nume- 
roase microcomponente, studiul rezultatului autoorganizării 
acestor microcomponente (apariția bruscă a structurilor 
macro) formînd corpul central al sinergeticii. Cu toate 
acestea, sinergetica se referă şi la sisteme mecanice care, 
deși sînt compuse din puține componente (atenție, modela- 
rea a impus un număr mic de anumite componente, în 
realitate sistemele materiale corespunzătoare au numeroase 
componente de alt tip), totuși mișcarea lor mecanică pre- 
zintă aspecte matematice (instabilități, bifurcaţie, haos), 
comune cu acelea ale sistemelor multicomponente. Era 
firesc să se întîmple așa, deoarece modelul matematic al 
mișcării mecanice este sistemul dinamic (finit dimensional), 
iar al fenomenelor ce au loc în sistemele multicomponente 
— tot sistemul dinamic (dar infinit dimensional). Unul 
dintre cele mai simple exemple îl constituie flutterul corpu- 
rilor elastice (aripi de avioane, suprafețele sale de control) 
în curent de aer. El constă din oscilații de mari frecvenţe 
care iau naştere printr-o bifurcație Hopf de soluții perio- 
dice în timp din soluții constante ale unor ecuații diferen- 
țiale ordinare de ordin doi neliniare, atașate sistemului dina- 


mic finit dimensional ce modelează mişcarea mecanică a 
avionului. Aceste soluții sînt de exemplu perechi (a, P), 

unde « este incidența profilului aripii, iar h — deplasarea 
față de poziția corespunzătoare soluțiilor constante. Această 
bifurcație ia naştere cînd soluția constantă își pierde sta- 
bilitatea față de perturbații periodice, datorită forțelor aero- 
dinamice ce acționează asupra structurii elastice. Parame- 
trul de control A al problemei este (U, w), unde U este 
viteza avionului, iar w — frecvența. Problema flutterului 
este mult studiată în tratatele de aeroelasticitate. Această 
disciplină are un statut aparte în sensul că ea ar trebui să 
aparțină mecanicii continuumurilor (în care se studiază 
mișcarea fluidelor în jurul corpurilor elastice). Din păcate, 
dificultățile matematice fac ca aeroelasticitatea să fie o 
disciplină tehnică în sensul de mai înainte în care caracte- 
risticile mișcării sînt cîmpuri omogene (nu depind de varia- 
bilele spațiale) și depind doar de timp. Pe de altă parte, 
deși modelele sale sînt ca acelea ale mecanicii rigidelor, 
totuşi, forțele care induc mișcarea accelerată sînt rezultatele 
unor forțe aerodinamice furnizate de mecanica fluidelor, 
ştiinţă a unui sistem cu infinit de multe componente. Ace- 
eaşi situație are loc și în cazul mecanicii navelor, deoarece 
şi aici elasticitatea și mecanica fluidelor furnizează informaţii 
globale pentru o problemă de mecanica sistemelor mecanice 
(rigidelor). De aceea flutterul şi problema stabilității navelor 
au fost tratate în cadrul sistemelor mecanice (rigide). Sta- 
bilitatea navelor este o problemă practică de primă impor- 
tanță în construcția navală, instabilitatea transversală du- 
cînd la răsturnarea vasului, iar cea longitudinală la ruperea 
sa. Primul tip de instabilitate poate apărea cînd nava are 
o mișcare de ruliu (în jurul axului vasului), iar cea de-a 
doua cînd nava foarte lungă (de exemplu, un petrolier 
gigant) are o mişcare de tangaj. În cea mai simplă modelare 
nava este asimilată cu o bară rigidă, nedeformabilă, măr- 
ginită de o suprafață cilindrică, de secțiune transversală 
constantă în lungimea navei (ceea ce revine la neglijarea 
influenței provei și pupei, ipoteză justificată mai ales la 
navele lungi). De asemenea, pentru o primă estimare se 
consideră problema statică a diferitelor tipuri de echilibre. 
Modelări mai perfecţionate includ tridimensionalitatea pro- 
blemei (secțiunile nu mai sînt considerate neschimbate în 


lungul navei), mișcarea navei este staționară sau nesta- 

ționară, vasul însuși fiind considerat un corp elastic. Fie- 
care dintre aceste modelări geometrice și mecanice este 
adecvată unui anumit tip de vas (de pasageri, de luptă, 
de mărfuri, de agrement, de concurs etc.), tipul de echili- 
bru sau mișcare corespunzînd unui anumit fel de funcțio- 
nare a navei. Chiar în cazul 
cînd nu se ia în considerație 
elasticitatea navei, energia sa 
potențială este o formă nor- 
mală (catastrofă) de diferite 
tipuri după ecuaţia care 
descrie fundul vasului : la tre- 
cerea parametrilor peste mul- 
"țimea  bifurcaţie corespunză- 
„toare nava se răstoarnă. 
Un alt exemplu de sis- 
tem mecanic simplu este bila 
într-un mediu accidentat (deluros). Funcţia energiei sale 
potențiale (care reprezintă şi ecuaţia dealului) E(A, x) = 


Fig. 27. 


== - ut — x2 — (24 — 4)x + 9 care depinde de un parametru 


2, pentru o anumită valoare a acelui parametru (A = 2) 
are forma din fig. 27. Problema găsirii punctelor de echi- 
libru ale poziţiei bilei revine la rezolvarea ecuației dE/dx = 
= 23 — 2x — (214 — 4) = 0, ale cărei soluţii sînt așezate 
pe o curbă sub formă de S$ ca aceea din fig. 20. Punctele 
de pe ramurile de sus şi de Jos reprezintă echilibre stabile, 
iar cele dintre punctele de bifurcație — echilibre instabile, 
trecerea de la un echilibru stabil la altul, tot stabil, fiind 
continuă pentru anumite valori ale lui A şi prezentind un 


salt pentru două valori 'critice A = 2-+ 24 În fig. 28 


echilibrele instabile vor fi notate punctat şi ele reprezintă 
vîrfuri de deal, iar echilibrele stabile vor fi puncte de pe 
linia subțire şi reprezintă văi. O configurație a unui astiel 
de peisaj deluros este dată în fig. 29, corespunzătoare fig. 
28; ea are următoarea interpretare neobişnuită : dacă par- 
curgem acest peisaj deluros în sensul creşterii lui A, atunci 

Fig. 28. 


mai întîi ne găsim într-o vale, apoi întîlnim un deal pe a 
cărui pantă dreaptă începe o nouă vale urmată de panta 
originală (inițială), astfel că, mergînd mai departe, valea 
originală dispare şi numai cea nouă rămîne, deci la sfîrșit 
sîntem din nou într-o vale simplă. Să remarcăm cît de in- 
teresantă poate fi o astfel de interpretare pentru geologie, 
în care o minge, care ar urma drumul descris, este o bucată 
de rocă. Acest exemplu sugerează de ce după eroziune se 
întîlnesc numai anumite tipuri de peisaje și anume cele care 
sînt structural stabile (corespunzătoare unor catastrofe). 
Multe alte sisteme mecanice simple au o dinamică 
complicată, care prezintă bifurcații, instabilităţi şi diferite 
tipuri de alte discontinuități sau comportare haotică; 
acestea sînt cu precădere studiate în tratatele de teoria 
sistemelor dinamice. Aici să cităm doar exemplul biliardului. 


5.2. SISTEME FLUIDE 


Mișcarea fluidelor este modelată matematic de o pro- 
blemă la limită şi cu valori inițiale pentru ecuațiile cu deri- 
vate parțiale Navier— Stokes. Neliniaritatea acestor ecuații 
este de tipul 4Du, din ea rezultînd o bogăție de comporta- 
mente ale soluțiilor. În situații particulare ecuațiile Navier — 
Stokes se simplifică, obținindu-se o atît de mare varietate 
de ecuaţii diferențiale și probleme pentru ele, încât, practic, 
analiza acestor ecuaţii ajunge să se confunde cu teoria ecua- 
țiilor diferențiale şi, în mare măsură, cu teoria operatorilor. 
Studiul acestor ecuaţii, piatra de încercare a multor teorii 
matematice moderne, furnizează sinergeticii exemple tipice 
cele mai des citate. 


5.2.1. Mişcarea între cilindri coaxiali rotitori 


Să considerăm doi cilindri coaxiali, circulari, de lun- 
gime infinită (în practică aceasta înseamnă distanța dintre 
capete mult mai mare decît raza cilindrului exterior) ; între 
aceştia se află un lichid. Să presupunem că cilindrii au o 

mișcare de rotație relativă unul față de celălalt; în parti- 
cular, în experiment este mai comod ca cilindrul exterior 
(de obicei transparent) să fie fixat, iar cel interior se rotește. 
Cînd viteza de rotaţie relativă, unghiulară O este mică, 
traiectoriile particulelor fluide descriu cercuri concentrice 
cu centrele pe axa cilindrilor ; această mișcare se numeşte 
mișcarea lui Couette între cilindri rotitori sau, simplu, miș- 


Spre turbulență 


Fig. 30. 


carea lui Couette. Dacă viteza O se măreşte, menținîndu-se 
sub O, atunci aspectul mișcării nu se schimbă. Ecuațiile 
Navier— Stokes au pentru 0<9< 9, o singură soluţie 
staționară v şi ea este stabilă, caracteristicile cantitative 
ale acesteia concordînd cu cele experimentale. Cînd 9 
atinge pragul 9, unde 9, este punctul de pierdere a sta- 
bilității liniare a lui v, mișcarea caracterizată de soluția v 
nu se mai observă în experiență, aspectul mișcării schim- 
bîndu-se dramatic. Spaţiul dintre cilindri se împarte în 
celule toroidale, fluidul dintr-o celulă nemaicomunicînd 
cu cel din celulele vecine, fiecare particulă avîndjtraiectoria 
pe un tor (fig. 30, b) şi, corespunzător, cîmpul de viteze, 
care rămîne staționar, are acum în plus față de situația 
din fig. 30,a o componentă în lungul axei cilindrilor. Aceas- 
tă mișcare este cunoscută ca vîrtejurile lui Taylor sau 
mișcarea Couette— Taylor. Numărul acestor celule și mărimea 
lor variază cu 9, de aceea, dacă fiecare astfel de mișcare este 

reprezentată în diagrama de bifurcație printr-un punct, 
atunci succesiunea acestor mișcări, o dată cu creșterea 
lui 9, se reprezintă printr-o curbă BC care nu mai este 
paralelă cu axa 09 (paralelismul însemnînd o succesiune 
de mișcări de același fel, deci o singură mișcare, așa cum 
se întîmplase pe porțiunea AB, deci pentru 0<09,,). 
Fiecare dintre aceste mișcări este stabilă. Continuumul 
de soluții reprezentat de BC a apărut la pragul Q,,, care 
este atît punct de pierdere a stabilității mișcării lui Couette, 
cît și punct de bifurcație de noi soluții staționare (virtejurile 
lui Taylor). Dacă la trecerea prin O, s-ar fi putut îndepărta 
orice perturbație, atunci mișcarea lui Couette ar fi continuat 
să fie cea observată, deci nu ar mai fi fost înlocuită cu 
vîrtejurile lui Taylor (de aceea prelungirea segmentului 
AB este trasată punctat). La un alt prag 4, rulourile 
încep să unduiască, deci să aibă o mișcare periodică (nesta- 
ționară). Rezultă că 0;, reprezintă un punct de bifurcație 
Hopf. Crescînd şi mai mult pe O peste Q,,, pe o anumită 
porțiune CD a ramurii apărute în C (corespunzător lui 
04) mișcarea fluidului rămîne periodică, dar se schimbă 
cu creşterea lui O pînă cînd pentru un alt O, rulourile 
Şi deci mișcarea nestaționară din ele din periodică devine 
cvasiperiodică. În sfîrșit, pentru O mult mai mari mișcarea 
fluidului devine haotică şi în cele din urmă turbulentă. 
În acest fel schimbarea aspectului mișcării fluidului între 
cilindri rotitori, cînd parametrul de control 4 crește, se 
datoreşte unei zerarhii de instabilităti, adică unei succesiuni 
de bifurcaţii de noi soluţii, cele vechi devenind instabile 
în punctele de bifurcație. 

Mișcările între cilindri, ca și mișcările convective, ale 
căror modele matematice sînt foarte asemănătoare, au 
un caracter global, în sensul că modificarea mișcării are 
loc brusc în toată masa de fluid. Spre deosebire de acestea, 
mișcările în stratul limită de pe placa plană au un caracter 
fin, local, zone de laminaritate și tranziție coexistind cu 
porțiuni de fluid animate de mișcarea turbulentă. Una 
dintre cele mai intuitive schematizări a acestui fapt este 
dată în fig. 31. În aceasta se arată că dacă un curent de 


fluid atacă, dinspre stînga, o placă plană paralelă cu acel cu- 
rent, care se întinde pînă la infinit în avalul curgerii (adică 

spre dreapta figurii), atunci de la stînga la dreapta, cores- 
punzător creşterii parametrului de control (care este numă- 
rul lui Reynolds local), se succed mişcări staționare sta- 
bile, apoi acestea devin instabile datorită amplificării 
unor perturbații sub formă de anumite moduri sau miș- 


PSESE 

Fig. 31. 


cări periodice, care la rîndul lor pierd din periodicitate, 
încep să aibă variaţii de citeva zeci de ori mai mari la 
anumiţi timpi față de alții, apoi, şi mai spre dreapta, apar 
„spoturile turbulente” care sînt oaze de turbulență încon- 
jurate de zone laminare. Aceste pete turbulente curg ca 
sloiurile de gheață în aval, astfel că în anumite puncte din 
fluid mişcarea trece de la regimul laminar la turbulent 
cînd apare spotul şi de la turbulent la laminar cînd spotul 
deja părăseşte acel punct. I.a această mișcare trecerea spre 
turbulență este de obicei explicată printr-o amplificare 
continuă a perturbaţiilor pînă la transformarea lor în 
fluctuații turbulente. 

Revenind la mișcarea între cilindri, menționăm că 
s-a constatat experimental un fenomen de dublare a perioa- 
dei ca în scenariul lui Feigenbaum. De asemenea, cînd 
cilindrii nu sînt prea lungi, atunci, în loc de un singur 
parametru de control, experiența arată că trebuie să fie 
doi și anume apare în plus lungimea cilindrilor, iar tipul 
de bifurcaţii care au loc este asemănător cu cel al ecuației 
(2.1) a suprafeței catastrofă. 

5.2.2. Convecţia termică 


Explicaţia formării structurilor spațiale și temporale 
în fluidele supuse unor variații de temperatură este tot 
o ierarhie de instabilităţi. De aceea, aici prezentăm tipurile 
principale de convecţie termică. Mișcarea de convecție 
este acea mișcare care ia naștere în urma instabilității unei 
stări de conducţie. O stare de conducție este un echilibru 
macroscopic al unui fluid, în care însă există un cîmp nco- 
mogen de temperatură. Corespunzător, există un cîmp 
de densitate care este cauza apariţiei, în urma unei mici 
perturbații, a unor forţe în fluid, forțe ce determină mișca- 
rea convectivă, însoțită de transfer de masă şi impuls. 
Cind există o variaţie verticală descrescătoare de tempera- 
tură, adică mai sus este mai rece decît mai jos, atunci 
apare o convecție verticală în urma forțelor lui Arhimede. 
Într-adevăr, fluidul mai cald de jos are o densitate mai 
mică decît cel de sus, astfel că el este mai ușor decît 
cel de sus şi deci va fi împins în sus cu o forță proporțională 
cu diferența de densitate a fluidului de sus față de cel 
de jos, similar cu împingerea unui corp scufundat în apă, 
corp ce are o densitate mai mică decît a apei. Convecţia 
termică este cea datorată temperaturii. Există și convecţie 
gravitațională datorită unei concentrații mai mari sus și 
mai mici jos. Dacă o soluţie cu o astfel de repartiție de 
densități este în repaus, atunci o mică perturbație destabi- 
lizează acea stare de repaus şi apare o mișcare verticală 
de convenţie. De aceea, concentrația sării în apele mărilor 
şi oceanelor creşte în jos. Există şi convecția electro-mag- 
netică în care o distribuție instabilă de densități este dato- 
rită prezenței unui cîmp electromagnetic într-un fluid 
conductor. De un astfel de fenomen trebuie să se țină 
seama în generatoarele magnetohidrodinamice. Convecţia 
este orizontală, dacă diferențele de densitate sînt în plane 
orizontale. Convecția termică este unul dintre cele mai 
întilnite fenomene în natură şi care conferă mecanicii 
fluidelor o importanță aparte în meteorologie, oceano- 
grafie și astrofizică. În particular, brizele marine şi mon- 
tane, vânturile periodice, uraganele, cicloanele, tornadele, 


mișcările mărilor, ale marilor mase de aer continentale 

către  șoli şi uator sînt fenomene de convecţie termică. 
Cînd mișcările convective sînt periodice în spațiu, dar 
staționare în timp, ele corespund ramurii BC (fig. 30) din 
cazul mișcării lui Couette. Cînd devin cicloane, deja aces- 
tea sînt periodice sau cvaziperiodice în timp și corespund 
ramurilor CD; în sfîrşit, în urma unor gradienți mari de 
temperatură (parametri de control), convecția devine o 
mișcare turbulentă ca aceea a atmosferei. În această situa- 
ție previzibilitatea dată de modelele matematice deter- 
ministe este redusă la timp mic, sistemul dinamic cores- 
punzător ecuației Navier— Stokes depinzind sensibil de 
date. Şi aceasta este cu atît mairedusă, cu cît datele sînt 
mai depărtate de data ce ne interesează. În speță, o dată 
inițială ar fi starea vremii la un moment dat pe o mare 
suprafață, de exemplu continent sau ocean. Cum însă 
stații meteorologice există foarte puține în unele zone, iar 
în altele deloc, rezultă că datele pe care le furnizează cele 
existente, completate cu extrapolări ale lor în locurile în 
care nu se dispune de date, prezintă abateri mari față 
de situația reală, care ar constitui data inițială a soluției 
pe care o așteptăm. Drept urmare, sistemul dinamic va 
da un răspuns care după un timp scurt repede se va depăr- 
ta de soluția reală. Aceasta din cauza imposibilității pre- 
dictibilității pe termen lung a stării vremii. Să ne amintim 
că modelul lui Lorenz, a cărui dinamică celebră este tipică 
pentru sinergetică, a fost propus în meteorologie. În tur- 
bulența atmosferică existența unei distribuții de vîrtejuri 
de scară foarte diferită (mergînd de la 1 mm la cîteva 
mii de km) îngreunează considerabil elaborarea de modele 
adecvate. De aceea, în meteorologie sînt deja în studiu 
multe alte modele, investigația acestora făcîndu-se atît 
numeric, cît şi cu puternicele aparate ale topologiei dife- 
rențiale [6]. 

În fig. 32 se arată tipul convecției termice corespun- 
zător punctelor din planul (Pr, Ra) al parametrilor de 
control (Pr — numărul lui Prandtl, Ra— numărul lui 
Rayleigh). Această figură este mai completă decît fig. 4, 
deoarece aici sînt luați în considerație doi parametri de 


control. Liniile ce separă deferitele regiuni din planul 
(Pr, Ra) sînt praguri de bifurcaţie, la trecerea lor mișcarea 

schimbiîndu-se brusc. Fiind legat de bifurcația soluțiilor 
unor ecuații cu derivate parţiale, acest grafic este mult 
mai complicat decît fig. 19 ce corespundea unei ecuaţii 
algebrice, dar principial explicarea fenomenelor pe baza 
lui este aceeași. 

Pe cazul convecției se exemplifică așa-numitul feno- 
men de rupere de simetrie, constînd în modificarea proprie- 

Fig. 32. 


tăților de simetrie spaţială a fazelor la trecerea peste pra- 
gurile de pierdere de stabilitate prin bifurcare de noi faze, 
adică dacă înainte de atingerea unui prag, de exemplu, 
caracteristicile mișcării erau periodice în x, y şi 2, după 
trecerea lui rămîne simetria doar în x şiy. Aceste simetrii 
depind de forma și mărimea pereților ce mărginesc fluidul 
şi de parametrii de control ai mișcării. Astfel, în convecția 
termică, fluidul se structurează în celule hexagonale, pă- 
tratice sau circulare (corespunzătoare rulourilor și mode- 
lînd străzile de nori ale atmosferei etc.). 

Convecția poate fi mult influențată de rotație, aceasta 
avînd loc în cazul apelor mărilor și oceanelor sau a atmos- 
ferei terestre sau de pe alte corpuri cerești; aceasta se 
numește convecție de rotaţie și ea este deosebit de impor- 

tantă în geofizică şi astrofizică. De exemplu, mișcarea 
de pe planeta Jupiter este turbulentă și bidimensională, 
undele solitare din ea fiind undele de tip soliton ale lui 
Rossby. Ele sînt soluţii ale ecuației Korteweg—de Vries 
şi explică pata roşie de pe planeta Jupiter. Alte mișcări 
turbulente bidimensionale sînt mișcările convective ale 
curentului Groenlandei de Est, constatate din satelitul 
Landsat. Acestea iau naștere în urma unei instabilități 
termice și de rotație (numită instabilitate baroclimică), 
prin care se realizează conversia energiei termice în ener- 
gie cinetică. Un mecanism analog explică circulația atmos- 
ferei la scară mare datorită încălzirii diferite a Pămîntului 
între ecuator şi poli. 

Și în cazul convecției s-a pus în evidență dublarea de 
perioadă. În anumite situații, bine stabilite experimental, 
pot apărea, în locul rulourilor sau hexagoanelor, pătrate 
sau formațiuni celulare „,„varicoase”. “Toate acestea arată 
marea varietate a structurilor spaţiale și temporale ale 
fluidelor în cazul convecției termice. O direcție nouă, 
în special experimentală, dar şi numerică, în studiul struc- 
turilor este aceea a unor efecte nestaționare : urcarea dizlo- 
cărilor în aceste structuri care corespunde diferitelor me- 
canisme ale lungimii de undă ale diferitelor structuri. Se 
studiază, de asemenea, influența mediului poros asupra 
convecției, convecţia în cristale lichide nematice, celulele 
Hele-Shaw (ca degete într-un canal) importante în exploa- 
tările petroliere, efectul Marangoni (convecția indusă de 
interacțiuni termomecanice care iau naștere prin tensorul 
tensiunilor, cum ar îi convecția indusă de tensiunea de 
suprafață). 

Structurile celulare din convecţiile termice sînt de 
importanță fundamentală în multe fenomene naturale şi 
în tehnică. Granulaţia solară, mișcarea continentală 
de plutire, ca și rezervoarele geotermice sînt legate de 
convecţia naturală. În tehnică menționăm: cristalele 
lichide, fronturile de solidificare, instabilitatea stratului 
limită. 

5.2.3. Mişcări de recirculare 


În anumite condiții, în domeniul de mișcare al fluide- 
lor în jurul corpurilor solide se formează regiuni distincte, 
în interiorul cărora fluidul se mișcă ca și cînd frontiera de 
“separație S între acele regiuni și restul fluidului ar fi o 
suprafață solidă. Aceste regiuni se numesc zone de recircu- 
lare, deoarece în ele fluidul se mișcă, lîngă frontiera de 
separație, în același sens ca şi mișcarea din exteriorul 

zonei, iar departe de frontiera S$ — în sens contrar. Rezul- 
tă că o particulă fluidă din interiorul zonei parcurge anu- 
mite porțiuni ale traiectoriei sale în sensul curentului 
exterior, iar apoi se întoarce, de unde și numele de msș- 
cări de întoarcere atribuit mișcărilor din zonele de recircu- 
lare. În general, mișcările de recirculare sînt turbulente 
şi sînt foarte puțin investigate. Zonele de recirculare sînt 
închise sau deschise, după cum S este mărginită sau se 
întinde pînă la infinit. Zonele de recirculare închise se mai 
numesc şi bule; ele se formează, de exemplu, pe profilele 
aripilor de avion şi pe vagoanele de metrou în urma des- 
prinderii stratului limită. În fig. 33 este schițată o parte 
a spectrului mișcării (aspectul liniilor de curent) în jurul 
unui profil de aripă de avion la trei unghiuri de incidență 
a; se constată că, la trecerea lui a peste un anumit prag, 
pe profil apare o bulă, apoi mai multe, după alt prag zona 
de recirculare deschizîndu-se. Zonele de recirculare deschise 

se numesc dîre şi deci sînt regiunile din spatele corpurilor 
care înaintează prin fluid. În fig. 33,d este reprezentată 
o bulă de bord de fugă pe un profil de aripă gros, iar în 
fig. 33,c o bulă de bord de atac pe un profil de aripă 
îngust. Pe vagoanele de metrou se formează bule lîngă 
partea din față a vagonului (fig. 33,f). Formarea și evo- 
luţia bulelor, locul, numărul și forma lor depind, în afara 
lui «, şi de alți parametri de control, cum ar fi viteza Us 
de la mari distanțe din aval cu care curentul atacă profilul 
(sau, echivalent, viteza U. de înaintare a avionului) şi 
forma profilului. Prezența bulelor și a direlor are ca efect 
necesitatea unui consum mai mare de energie decît în 
cazul absenței acestor zone. Legat de prezența bulelor pe 
aripi este fenomenul (cunoscut sub denumirea de stalling) 
care constă în căderea bruscă a avionului datorită scăderii 
rapide a forței de portanță; el este foarte periculos, de 
aceea controlul lui este necesar pentru securitatea zborului. 
Probabil că formarea structurilor spaţiale din bule şi dire 
apare în urma unei bifurcaţii și a unei pierderi de stabili- 
tăți, analog cu cazul mișcărilor între cilindri și de convec- 
ție. Zone de recirculare închise apar şi între clădirile din 
oraşe, pe autovehicule și în spatele lor, în spatele coșurilor 
vapoarelor, studiul și controlul lor avînd un rol important 
în urbanistică și construcții de mijloace de transport. 
Actualmente nu există un astfel de studiu teoretic, ci 
numai experimental, iar în ultimul timp se încearcă simu- 
lări numerice. În orice caz, vederea globală pe care o dă 
sinergetica sugerează tipul fenomenelor la care ne putem 
aștepta, rămînînd ca estimările cantitative să fie date de 
experiențe sau de calculator. Una dintre preocupările 
actuale este modelarea matematică a direlor ca o ierarhie 
de bifurcaţii, în care parametrul de control să fie numărul 
„Reynolds, sau, echivalent (dacă fluidul nu-şi schimbă pro- 
prietăţile şi este vorba despre un același corp, deci de aceeași 
lungime caracteristică), viteza curentului de la infinit 
amonte. Cea mai simplă dîră este cea din urma unui cilin- 
dru circular, infinit de lung, atacat de un curent perpen- 
dicular pe axa acestuia, astfel că mișcarea fluidului din 
jurul cilindrului poate fi considerată ca avînd loc într-un 


plan. Pentru acest caz simpu au fost obţinute experimen- 

tal anumite tipuri de mișcări corespunzătoare diferitelor 
valori ale lui Re (fig. 34), deci puncte de bifurcaţie de noi 
soluții periodice (Re = 10), de soluţii de tip aleea lui Kâr- 
mân (Re 2 20) ete. Dintre formațiunile spaţiale formate 
cea mai interesantă, datorită periodicităţii sale, este aceas- 
tă alee a lui von Kârmân (a cărei schemă mai detailată 


re Ma = 


O<Re<5 Re=10 Re 20 SO<Re <105-+- 4109 


Turbulență 


Re>4x109 z d DI 


Fig. 34. 


este dată de ultima diagramă din fig. 34), care corespunde 
formării şi desprinderii unor vîrtejuri alternativ de pe 
partea de sus sau de jos a cercului de secțiune, aceste vîr- 
tejuri rămînînd în dira corpului. 


5.3. SISTEME ELASTICE 


Echilibrul şi mișcarea sistemelor elastice (fire, bare, 
membrane, plăci) sînt descrise de probleme la limită şi/sau 
cu valori inițiale pentru sisteme de ecuaţii diferențiale neli- 
niare ce depind de parametri și ale căror soluţii prezintă 
multe dintre comportamentele caracteristice problemelor 
neliniare : soluții multiple, inexistența soluției, bifurcație, 
instabilitate. Să prezentăm pe cele mai simple, conside- 
rînd numai cazul deplasărilor şi deformaţiilor simetrice. 

De exemplu, să presupunem că asupra unui fir inexten- 
sibil, de lungime 2L, situat într-un plan x0y și ale cărui 
capete pot aluneca pe dreapta y = a, acționează o forță 

paralelă cu Oy şi, ca urmare, firul, iniţial de-a lungul lui 
y= a, se deplasează față de y = a pînă atinge o poziţie 
de echilibru definită de curba de ecuație y = y(%). Func- 
ţia y:[-l, 2] > R, y = y(x) este soluția unei probleme 
bilocale pentru o ecuație diferențială ordinară de ordin 
doi, neliniară. Presupunînd că L este fixat, se constată 
că această problemă, ca și soluția (2), depinde de para- 
metrul 27 (distanța dintre capetele firului) și de a. Firul 
fiind inextensibil, este necesar ca L > 7 (altfel, fizic, pro- 
blema nu are sens). În acest caz există trei soluții y(%): 
una stabilă și două instabile. 

Dacă firul este considerat avînd doar o singură dimen- 
siune, atunci deplasarea y(x), paralelă cu Oy, a punctului 
x este soluție a unei probleme bilocale pentru o ecuaţie 
integrodiferențială care depinde de forța aplicată, de lun- 
gimea firului, de distanța dintre capetele firului și de un 


alt parametru care nu influențează existența şi numărul 
soluțiilor. Cînd distanța dintre capetele firului este mai 
mare decît lungimea firului nesupus acțiunii forței, deci 
cînd firul elastic a fost întins, problema menționată are o 
singură soluție, care modelează echilibrul acelui fir. Cînd 
are loc o comprimare, distanța dintre capetele firului miș- 
cîndu-se în urma aplicării forței, există trei soluții, deci 
trei echilibre. 


Dacă firul este alcătuit dintr-un alt material care are proprietăţi 
elastice, dar mai complicate (decît cele conținute în legea lui Hooke care 
leagă liniar tensiunile de deplasări şi care caracterizează mediile liniar 
elastice), atunci echilibrul firului este caracterizat de două deplasări (una 
axială u şi alta verticală w) şi ele depind de z. În acest caz 4 și mw 
satisfac un sistem de două ecuaţii și mai complicate, al cărui tip se poate 
specifica doar cînd este dată forma ecuaţiei constitutive, analoagă legii 
lui Hooke, care leagă tensiunile 7 > 0 sau compresiunile 7 < 0 de depla- 
sări. De asemenea, u şi w trebuie să satisfacă şi condiţii bilocale, în care 
apare un parametru v. Pentru o anumită clasă destul de largă de legi 
constitutive se poate arăta că în cazul tensiunii, dacă soluția (4, m) există, 
atunci ea este unică și există pentru —1<v<oo. În schimb, dacă 
v > 0, nu există nici o soluţie de compresiune. Dacă —1 <v< 0, atunci 
există cel puţin două soluții de compresiune pentru forțe mici care acțio- 
nează asupra sistemului elastic (firul) și nici o soluție de compresiune, dacă 
acea forță este suficient de mare. 

Deformaţia (4) a firelor inextensibile, dar neuniform elastice, stu- 
diață demult în teoria bifureaţiei este descrisă de o problemă bilocală 

y = y(a), iar I(4) este modulul de elasticitate. Diagrama sa de bifurcație 
este de tipul celei din fig. 35. 


Se dispune de rezultate analoage celor prezentate, privind existența 
şi unicitatea sau multiplicitatea echilibrelor unei membrane circulare, 
liniar elastice, supuse acțiunii unor presiuni normale P. Asttel, tensiunea 
radială satisface o ecuaţie diferențială ordinară, de ordin doi, neliniară, 
care depinde de un parametru, 
și două condiţii la limită care 
mai introduc un parametru ?. 
De exemplu, dacă A este ten- 
siunea radială pe frontiera 
membranei (cercul), iar P = 
= const pentru 0 > 1 > 20, 
problema nu are nici o soluție, 
pentru A< 1, ea are o soluţie; 
cînd dona <A dp există 
2" soluţii, iar cînd da 


< 3 < Danga există 21% so- 
Îuţii. Aici Ag, dna dau Sint 
anumite valori particulare ale 
lui 7, valori ce depind de 
Fig. 35. datele problemei. Aceste re- 
zultate arată că dacă pe 
frontieră este aplicată o 
tensiune de compresiune (A < 0), iar presiunea normală P este suficient 
de mică, atunci există o singură soluție de compresiune. Dacă P crește, 
crește şi numărul soluțiilor de compresiune, pînă cînd P atinge o valoare, 
după care numărul soluțiilor de compresiune descrește pînă cînd nu mai 
există nici o astfel de soluţie. Rezultate analoage se găsesc pentru cazul 
cînd pe cercul frontieră se prescrie deplasarea radială, care va îi para- 
metrul de control al problemei. Diagramele de bifurcație sînt în ambele 
cazuri asemănătoare celor din fig. 35. 


O modelare mai complicată (sub formă de problemă inițială și la 
limită pentru o ecuație neliniară cu derivate parţiale) este asociată unui 
fir (coardă) inextensibil(ă) în rotaţie. Dacă se presupune că soluţiile acelui 
model sînt sub formă de moduri normale, atunci se poate demonstra că 
aceste soluții există numai pentru anumite viteze de rotaţie ale firului 
și anume pentru viteze mai mari decît o anumită valoare. 


Rezultatele schițate arată că sistemele elastice sint 
sisteme sinergetice în care au loc autoorganizări repetate 
ale  microcomponentelor lor, determinate de creşterea 
parametrului de control (încărcarea, tensiunea exterioară 
aplicată sistemului elastic) și modelate de bifurcații ale 
soluțiilor modelelor lor matematice. Aceeași concluzie 

reiese şi din exemplele următoare. Astfel, o altă problemă 
celebră în teoria sistemelor elastice este încovoierea bare- 
lor verticale, încastrate la capătul de jos şi supuse acțiunii 
unei forțe P în lungul acestei bare (fig. 36); ea este cunos- 
cută ca problema lui Euler. 


Echilibrul barei este de- 
seris de o problemă bilocală 
pentru o ecuație diferențială 
neliniară în care parametrul 
de control este încărcarea P 
din lungul barei. Pentru valori 
mici ale încărcării, bara se a- 
flă în echilibru și este nede- 
formată. Această stare a sa 
este caracterizată de soluția 
nulă, soluţie ce există pentru 
toţi P, dar care este stabilă 
doar pînă la un P,, cînd ea 
își pierde şi stabilitatea și 
unicitatea. În acest punct, 
din curba de soluții nule 
v(4) = 0 se bifurcă un conti- 
nuwm de:soluţii nenule, fiecare 
corespunzînd unui P > P, şi 
modelind o stare de defor- 
mare y(4) a barei. Diagrama de bifurcaţie a acestei deformaţii (flam- 
baj) este dată tot în fig. 36, fiecare punct desenat distinct pe di- 
agramă reprezentind o soluţie de echilibru. 

Un comportament analog prezintă şi flambajul plăcilor. Fie, de 
exemplu, o placă cu frontieră circulară, supusă -acțiunii unei forțe de 
compresiune normale la frontieră (şi în planul plăcii), frontiera fiind fixată 
rigid. Un model aproximativ, de asemenea important în teoria elastici- 
tății şi a bifurcaţiei, este modelul lui Kârmân, constînd dintr-o problemă 
la limită omogenă pentru un sistem de două ecuaţii diferențiale ordinare, 
de ordin doi, neliniare, în două funcții necunoscute, reale. Mulțimea solu- 
ţiilor acestui model posedă puncte de bifureație în punctele care sint 
valorile proprii ale problemei liniarizate în jurul stării corespunzătoare 
plăcii neincovoiate. 

Flambajul barelor și plăcilor este un comportament 
macroscopic care apare în urma unei cooperări microsco- 
pice, deci este rezultatul unei autoorganizări a sistemului 
elastic; într-adevăr, deformarea nu are loc pe direcția 
sau, respectiv în planul acțiunii exterioare, cum s-ar fi 
întîmplat dacă organizarea sistemului ar fi fost exterioa- 
ră. De aceea, flambajul barelor este analog apariției con- 
vecției, a vîrtejurilor lui Taylor şi a altor fenomene spec- 


taculoase din sinergetică. Specificul sistemelor elastice 


Fig. 36. 

este mica mobilitate a microcomponentelor, spre deose- 
bire de situația din sistemele fluide, chimice și fizice, ceea 
ce implică tipurile de comportamente specificate. 

Sistemele elastice intervin atît de mult în tehnică, 
construcții de maşini, construcţii civile, încît aici mențio- 
năm doar că aportul pe care-l aduce punctul de vedere 
sinergetic în studiul acestor sisteme este privirea calitativă 
globală a comportării sistemelor elastice la o mare varie- 
tate de solicitări și, corespunzător, controlul comportamen- 
telor, neobişnuite pînă nu demult, dar acum cunoscute 
și prezente la majoritatea sistemelor sinergetice. 


De aceea, în mod natural, în studiul comportării 
sistemelor elastice, apar catastrofe elementare, legate de 
regimul de după încovoiere. Astfel, în cazul static, în mo- 
delările cele mai simple [folosite în ingineria mecanică 
(rezistența materialelor) la poduri, macarale, mecanisme 
etc.] sistemul elastic este asimilat cu. un sistem mecanic 
(discret) cu un singur grad de libertate, de exemplu un 
unghi g, energia potențială V a sistemului fiind un poli- 
nom de grad 4 în gq cu coeficienți depinzînd de mai mulți 
parametri, dintre care cel mai important este încărcarea. 
Deoarece punctele critice ale lui V corespund stărilor de 
echilibru ale sistemului, rezultă că V este o deformare 
a catastrofei întoarcere, fiecare astfel de echilibru fiind 
un punct al suprafeței catastrofă corespunzătoare. În 
fiecare punct al mulțimii bifurcație, sistemul dinamic, 
corespunzător sistemului elastic, prezintă o  bifurcație 
statică, datorită pierderii stabilității unui echilibru și 
înlocuirii sale cu un nou echilibru. Acest fenomen este 
legat şi de fenomenul de histerezis (fig. 20). Comportări 
mai complicate ale sistemului dinamic apar în cazul mai 
multor grade de libertate şi, mai general, în cazul siste- 
melor elastice modelate ca medii continue. În acest din 
urmă caz, la pierderea stabilității unui echilibru al unei 
plăci, pot apărea deformări sub formă de celule hexagonale 
ca în convecția Benard (fig. 37). Această analogie este 
însă mai profundă, deoarece mecanica fluidelor și teoria 
elasticității sînt două ştiinţe foarte înrudite, avînd la bază 
aceleași principii de bilanț mecanice și termodinamice, 


diferența dintre ele derivînd din deosebirea legilor lor de 

material. Este, deci, firesc un comportament analog al 
fluidelor şi materialelor elastice. Astiel, o frumoasă para- 
lelă poate fi făcută între instabilitățile convective şi in- 
stabilitățile unei mantale cilindrice circulare supuse acțiu- 
nii unei compresiuni axiale. În acest ultim caz pierderea 


Fig. 37. Fig. 38. 


instabilității mantalei poate fi axial simetrică (fig. 37,a), 
axial nesimetrică în tablă de șah (fig. 37,b) sau axial 
nesimetrică în formă romboidală (fig. 37 ;€) care amin- 
tesc structurile celulare convective periodice în variabilele 
spațiale. În jig. 38 sînt arătate alte tipuri de pierderi de 
stabilități prin bifurcări de noi structuri spațiale pose- 
dînd periodicități. Comportarea mai simplă sau mai com- 
plicată poate fi urmărită în spaţiul fazelor: în fig. 39, a 
apar traiectorii simple în jurul unui punct atractiv, în 
fig. 39,b — traiectoriile ce tind către o orbită periodică, 
iar în figura 39,c sînt date citeva exemple de dinamici 
mai complicate şi traiectorii mai contorsionate [20]. 

și 


DS 


Fig. 39. 
5.4. SISTEME FIZICE 
Sistemele fizice reprezintă unele dintre cele mai mult 


studiate sisteme sinergetice, neliniaritatea modelelor ma- 
tematice atașate lor conducînd la dinamici complicate, 

caracterizate de instabilități, ierarhii de bifurcaţii sau com- 
portări haotice. În aceste sisteme au loc efecte cooperative 
ca, de exemplu, autoorganizarea şi tranzițiile de fază. 
Numărul mare de sisteme fizice ne-a determinat să ne 
oprim numai asupra cîtorva exemple tipice, pe cazul că- 
rora vom semnala citeva trăsături principale (caracteris- 
tice sistemelor sinergetice) ale acestei dinamici. Sistemele 
mecanice, fluide și elastice au fost tratate separat, deși 
ele constituie sisteme fizice particulare. 


5.4.1. Laserii 


Laserul este un sistem atomi—cîmp electromagnetic, 
format dintr-un mare număr de atomi, ale căror niveluri 
de energie au de obicei o structură complicată, structură 
complexă prezentînd și cîmpul electromagnetic. În anumite 
condiții, în cel mai simplu caz, într-un astfel de sistem are 
loc un proces continuu de tranziție de la o stare fundamen- 
tală, modelată de vectorul g = (9), la o stare excitată, 
modelată de vectorul e = (5) şi anume: dacă atomii sînt 
excitați, fiind pompați de la starea fundamentală la o stare 
în care nivelurile de energie sînt foarte înalte, atunci, 
după atingerca acestei stări, atomii se dezintegrează într-o 
stare metastabilă în care rămîn pînă cînd sînt stimulați 
să emită radiație luminoasă, revenind la nivelul de energie 
bine determinat al stării fundamentale. Prin dezexcitare 
atomii elimină fotoni şi amplifică orice semnal electro- 
magnetic. “Toate acestea se pot exprima astfel: laserul 
este sistemul în care lumina este amplificată prin stimula- 
rea emiterii de radiație (ceea ce, în limba engleză, are forma 
„light amplification by stimulated emission of radiation” 
inițialele acestei expresii formînd cuvîntul laser). O stare 
arbitrară în care se află un atom al sistemului laser este 
o combinație liniară a lui g și e, deci este un vector al unui 
spațiu bidimensional. Pe acest spațiu se pot defini anumiți 
operatori liniari, doi dintre ei ducînd starea g în e şi invers, 
în timp ce aplicarea celui de-al treilea duce la creşterea 
stării excitate şi la descreșterea celei fundamentale. Pentru 


n atomi se poate, corespunzător, defini un spațiu vectorial 

2* dimensional (notat H,), cu o structură topologică foarte 
bună. Menționăm că situații mai complicate au loc dacă 
se consideră mai mult de două stări principale (9 și e). 
De -asemenea, modelarea cîmpului electromagnetic al 
laserului admite mai multe modelări fizice şi, corespunză- 
tor, matematice, cel mai simplu fiind cazul unui singur 
mod al acestui cîmp (un mod fiind descris de direcția de 
propagare a fotonilor, pe care-i conține un cîmp mono- 
cromatic de o anumită frecvență v). În acest mod poate 
exista un număr de fotoni, astfel că starea sistemului (din 
punctul de vedere al cîmpului) este un vector dintr-un 
spațiu vectorial infinit dimensional Hy (spațiul Fock). 
Şi pe acest spațiu ca şi pe H se definesc trei operatori 
liniari: (numiți anihilare, generare și număr de fotoni), 
primii doi ducînd o stare a cîmpului în alta cu un foton 
mai puțin sau, respectiv, mai mult. Interacțiunea atomi— 
cîmp este descrisă de un vector e e Hr QHa, unde Q 
este produsul (tensorial) al spaţiilor Hp şi Ha, evoluția 
stărilor - sistemului atomi—cîmp fiind dată, în mecanica 
de 

at! 
care f este constanta lui Planck, iar 2% este un operator 
liniar (numit hamiltonian), care se exprimă cu ajutorul 
celor 6 operatori amintiți mai sus, al lui v, 4, al constan- 
tei A care arată cît de puternică este interacțiunea dintre 
atomi și cîmp. Operatorul 3% se poate serie, în cazul depen- 
denței exponențiale de timp a lui q, ca o sumă de trei ter- 
meni legați respectiv de energia modului de cîmp, energia 
sistemului de atomi și termenul de interacțiune ce conduce 
la. emisia de fotoni (deci de pompa]). Modelele matematice 
atașate laserilor (şi care generalizează ecuația lui Schrâ- 
dinger) sînt atît modele microscopice, statistice, cît şi 
modele macroscopice, continue și depind de complexitatea 
modelelor fizice pe care se bazează. În particular, modelele 
continue corespund cazului existenței unui continuum 
de moduri de cîmp. În orice caz, în toate aceste modele, 


problemele matematice sînt ecuaţii diferențiale neliniare, 
în care funcțiile necunoscute sînt legate de atomi, cîmp 
și pompaj. În cazul continuu vom avea respectiv polariza- 
rea P, cîmpul electric E şi inversiunea D. Fie D, o inver- 


cuantică | de ecuaţia lui Schrâdinger Jo =ili în 


136 


siune obținută prin procese de pompaj şi relaxare în lase- 
rul fără acțiune laser. Atunci, considerînd pe D, drept 
parametru de control, sistemul dinamic, în care (E, P, 
D) la un moment de timp £ fixat este o fază (stare), prezin- 
tă o ierarhie de bifurcații (fig. 40): pentru Dy mici există 
o soluţie (a sistemului de ecuaţii diferențiale, ataşat siste- 
mului dinamic), staționară, atractivă (fig. 40,a). În aceas- 
tă situație atomii de laser sînt pompaţi (excitaţi) slab 
de sursele exterioare, laserul acționind ca o lampă obișnui- 
tă. Atomii emit, în mod independent (trenuri de) unde 
de faze aleatoare. Timpul de coerență este de ordinul a 
10-11 s, astfel că fenomenul se desiășoară la scară mi- 
croscopică, atomii oscilind aleator. Crescînd pompajul 
Do, la un anumit prag dintr-o dată deschiderea luminii 
laser devine de ordinul unui ciclu pe secundă astfel că faza 
cîmpului rămîne neschimbată la scara macroscopică de 
1s. Deci laserul este într-o nouă stare (fig. 40,b) puternic 
ordonată la scară macroscopică, această stare luînd naș- 
tere printr-o bifurcație Hopf. Acum atomii oscilează cu 
aceeași fază, deşi ei sînt excitați printr-un pompaj aleator. 
Deci sistemul (laser) s-a autoorganizat. Coerenţa extra- 
ordinară a luminii laser s-a produs datorită cooperării 
atomilor. Creşterea și mai mare a lui Dg conduce la bitur- 
carea de tonuri (fig. 40,c) şi în final la o comportare haoti- 
că (fig. 40,d). Toate aceste comportări sînt prezise de 
studiul calitativ al sistemului dinamic menționat, studiu 
incluzînd liniarizări, principii de  liniarizare, de completi- 
tudine, stabiliate, bifurcaţie și tot aparatul descris în cap. 2. 
De asemenea, se găsește că la trecerea punctului de 
bufurcație, corespunzător fig. 40,b, are loc o tranziţie 
de fază de ordin doi, fenomenele critice din vecinătatea 


acestui punct de bifurcație putînd fi descrise cu ajutorul 
catastrofei întoarcere, atașate lui %. Experiența confirmă 
aceste precizări teoretice. 

Remarcăm că în tratarea acestui sistem în cazul 
unei influențe exterioare aleatoare (zgomot) se poate se- 
para o parte medie a soluției şi o fluctuație ; ecuațiile pentru 
mărimile medii neînchizîndu-se ca şi în cazul turbulenței 
fluidelor. i 

Tratarea microscopică a laserului aparține celei de-a 
treia părți a mecanicii statistice, anume a aceleia, care 
studiază procesele departe de echilibru, corespunzător 

Fig. 40. 


cărora, la scară macroscopică, se poate genera ordinea. 
Într-adevăr, din punct de vedere termodinamic (deci al 
transformării energiei sale) laserul este un sistem cuplat 
la rezervoare ce sînt menținute la diferite temperaturi, 

deci el este un sistem departe de echilibru (termodinamic). 
Rezultă că această parte a mecanicii statistice trebuie să 
se bazeze puternic pe teoria stabilității și a bifurcației, 
ierarhiile de instabilități și bifurcații fiind proprii procese- 
lor departe de echilibru. 

Deşi ideea de bază a funcționării laserului, ampli- 
ficarea și generarea coerentă a radiației electromagnetice 
prin emisie stimulată, își are originea în lucrările de bază 
ale lui Einstein (1917) asupra teoriei cuantice a emisiei și 
absorbției luminii, au fost necesari mai bine de 30 de ani 
pînă la realizarea sa practică. Prin lucrările lui N. G. Basov 
şi A. M. Prohorov în U.R.S.S. și C. H. Townes în S.U.A. 
a fost elaborată teoria și realizat practic un oscilator în 
domeniul microundelor, bazat pe emisia stimulată. Apă- 
ruse maserul. Pentru lucrările lor fundamentale aceşti sa- 
vanți au primit premiul Nobel pentru fizică în 1964. Fra- 
tele maserului, care să funcționeze, pe baza aceluiași prin- 
cipiu, în domeniul luminos, a fost realizat pentru prima 
dată în 1960 (T. H. Maiman) fiind numit laser. Spre mîn- 
dria noastră, menționăm că la scurt timp (1962), la Bucu- 
rești a fost pus în funcțiune primul laser românesc, 
R. $. România fiind prin aceasta una din primele țări care 
au avut un astfel de dispozitiv în funcțiune. 


5.4.2. Fenomene de imprăștiere 


Aceste fenomene intră sub incidența sinergeticii prin 
teoria catastrofelor și ele aparțin, printre altele, opticii, 
acusticii și teoriei undelor de şoc. Din optica geometrică 
menționăm caustica și curcubeul. Caustica este o curbă 
luminoasă pronunțată, la care razele de lumină sînt tan- 
gente. Causticile se formează de exemplu într-un vas, cu 
pereți laterali cilindrici, cînd lumina cade în vas și este 
reflectată de pereţi. Explicaţia acestui fenomen a fost dată 
încă din 1857; recent s-a demonstrat că, în cazul tipic, 
causticile structural stabile sînt mulțimile bifurcație ale 
catastrofelor fald, întoarcere, coadă de rîndunică, om= 
bilic eliptic și ombilic hiperbolic. Un caz particular de ca- 
ustică în sens larg de curbă de mare intensitate ondula- 

torie este curcubeul, care corespunde catastrofei fald. Ex- 
plicația curcubeului [7] este următoarea: pentru lumina 
de lungime de undă constantă razele reflectate de o pică- 
tură de ploaie de formă sferică, după o reflexie internă, 
sînt înfășurate pe o caustică, care este netedă și devine 
aproape dreaptă chiar la o distanță de picătură ceva mai 
mare de cîteva diametre. Datorită simetriei circulare, caus- 
tica se „,rotește” în jurul dreptei ce uneşte picătura cu 
Soarele, efectul fiind ca și cînd picătura ar emite un con 
de lumină avînd drept axă acea dreaptă. La o altă lungime 
de undă avem un alt con de un alt unghi la vîrf (deschi- 
dere), astfel că efectul reflexiei luminii este formarea unor 
conuri coaxiale de culori diferite, corespunzătoare diferi- 
telor lungimi de undă. Observatorul de pe Pămînt vede 
lumina de o anumită culoare numai în direcția care co- 
respunde unghiului din vîrful conului pentru acea culoare, 
de unde arcul multicolor al curcubeului. Existenţa mai 
multor arce de cerc este rezultatul reflexiei multiple a ra- 
zelor. Dacă observatorul este așezat pe o înălțime, atunci 
el poate vedea arce de cerc complete. Această explicație 
este diferită de cea existentă în unele manuale elementare, 
în care se consideră că razele emergente de o anumită cu- 
loare sînt paralele și sînt în planul central. De fapt, razele 
de toate culorile pornesc în orice direcție din interiorul 
conului și numai intensitatea extrem de mare a diferite- 
lor culori în diferitele direcții determinate de causticile 
fald le oprește să se recombine în lumină albă. De aceea 
spre interior curcubeul este mai luminos decit spre ex- 
terior. 

Alte împrăștieri (în afara celor optice) şi, corespun- 
zător, alte caustici apar cînd fascicolul este format din par- 
ticule, unde sau  unde—particule și trece printr-un cen- 
tru de împrăștiere, deviația razelor fiind măsurată de la 
mare distanță. O astfel de caustică este curcubeul cuan- 
tic, caustica cuspidală datorată refracției luminii prin len- 
tile imperfecte (efectul corespunzător fiind numit aberaţie 
sferică ; alte aberaţii datorită unor formări de caustice sînt : 
coma, astigmatismul, curbura lui Petzval, distorsiunea etc.), 


caustica formată de lumina refractată de o picătură asi- 
metrică de apă pe sticlă (fig. 41,b). În fig. 4l,a este re- 

prezentată forma (îngroșată) a unei caustice într-o ceașcă 
de cafea. Cercul la care această caustică este tangentă re- 
prezintă o secțiune dreaptă în peretele ceșştii. Desenele de 


caustici sînt reprezenta- 
te în alb-negru, aceste 
curbe fiind în cazul 
optic luminoase, iar re- 
stul— întunecat. Necon- 
cordanța teoriei geome- 
trice a opticii cu reali- 
tatea a condus la optica 
ondulatorie, bazată pe 
un aparat matematic 
mai complicat al ecua- 
țiilor cu derivate par- 
țiale, caz în care se pun 
de asemenea în evidență 
catastrofele și mulțimile 
lor de bifurcaţie, care 
sint caustici ce concordă 
mai bine cu cele din 
realitate. Cu ajutorul 
teoriei catastrofelor se 
explică împrăștierea a- 
tomilor de către un 
cristal, causticile forma- 
te de refracție printr-o 
sticlă ; caustica întoar- 
cere din acustică, care 
apare cînd variațiile pre- 
siunii produc unde so- 
nore care se curbează 
parabolic în apă, rico- 
șînd de la suprafața 
mării (acest efect fiind 
important în hidroloca- 
ţie). Multe alte efecte 


b 


Fig. 41. 


optice prezintă caustici nestructural stabile, care apar în 
mod natural datorită simetriei sistemului. Ele sînt atipice 
și încă insuficient studiate. Dintre alte fenomene optice 

şi de împrăștiere explicate de teoria catastrofelor, mai 
menționăm : mirajele, exploziile sonice, undele de șoc (de 
la care au derivat denumirile de catastrofă Riemann-Hu- 
goniot pentru catastrofa întoarcere, fald și coadă de rîn- 
dunică). În ultimul caz cunoașterea exactă a causticilor 
este de o importanță deosebită pentru evitarea poluării 
sonore ; de aici importanța aspectului cantitativ al teoriei 
catastrofelor. În sfîrșit menționăm că valurile oceanice 
gigantice sînt fenomene de împrăștiere și formează caus- 
tici corespunzătoare unor catastrofe. 


5.5. SISTEME CHIMICE 


Comportamentul sistemelor. chimice este asemănător 
cu acela al sistemelor fluide, care constituie suportul reac- 
țiilor chimice. În particular, au fost puse în evidență osci- 
laţii chimice periodice (numite mai înainte  oscilatori fo- 
tochimici) și reacții chimice haotice. Oscilaţiile chimice au 
fost mai mult sau mai puţin acceptate de chimiști acum 
20—30 de ani, haosul chimic întimpină acum aceeași ne- 
încredere manifestată atunci față de oscilații. Primele os- 
cilații periodice, chimic întreținute, observate sînt bătăile 
inimii, iar prima reacție chimică oscilantă omogenă a fost 
descoperită accidental de Bray în anul 1921 și ea privește 
paroxidul de hidrogen-iodat în soluție apoasă acidă; era 
modernă a reacțiilor chimice oscilante începe cu descope- 
rirea lui B. P. Belousov a oscilaţiilor în culoarea ameste- 
cului de acizi citric și sulfuric bromat și o sare de cesiu 
într-o retortă obișnuită ; soluția, inițial fără culoare, după 
adăugarea unei cantități mici dintr-o altă substanță, în- 
cepea periodic să-și schimbe culoarea, culoarea roșie de- 
venea albastră, cea albastră din nou roşie și tot așa mult 
timp. (În fig. 42 culoarea roșie a fost reprezentată prin. 
alb, cea albastră prin negru.) 


Mai exact, apariţia spontană a structurilor în reacția Belousov— 
Jabotinski are loc astfel: volume egale de Ce,(S0,),, KBrO,, CH(COOR), 
și H,SO, se amestecă cu grijă împreună cu o mică cantitate de indicator 
de oxidare-dezoxidare. O anumită cantitate din amestecul omogen se 
toarnă într-o eprubetă și se menține la temperatura constantă de 21“C 

Dintr-o dată apar oscilații periodice prin care culoarea se schimbă, din 
roșul corespunzător excesului de Ce3t în albastrul care arată excesul de 
Ce!+, perioada fiind de 4 min. După un timp aceste oscilații încep să pre- 
zinte neomogenitate, a concentrației, din care alternativ se formează 
straturile de culoare roșie şi albastră. Deoarece eprubeta 
este un sistem închis, o astfel de structură spaţială nu se 
poate menţine decît în jur de 30 min, după care sistemul 
se apropie de starea de echilibru și revine la o distribuţie 
uniformă a materiei. Undele spiralate din reacţia Belou- 
sov— Jabotinski pot fi vizualizate. Scepticismul chimiștilor 
a tăcut ca lucrarea Ini Belousov, propusă spre publicare 
mai întîi în 1951, să fie publicată într-o revistă sovietică, 
medicală, mai puțin cunoscută, cu un an înainte de moar- 
tea acestuia, survenită în 1960. Totuşi, deoarece la acea 
dată Prigojin şi școala sa arătaseră că departe de echilibru 
pot apărea o mulțime de fenomene neliniare, astfel că o 
oscilație chimică (adică o reacție chimică în regim oscila- 
toriu) nu constituie în mod necesar o violare a termodinami- 
cii, ci doar a termodinamicii echilibrului (reversibil), încre- 
derea în semnificația oscilației chimice a crescut şi a condus 
pe Jabotinski în 1964 la studiile sale asupra reacției cuno- 
scute acum ca reacția Belou-sov — Jabotinski. Mecanismul 
detaliat al acesteia, constind din 20 de pași elementari, a 
fost explicat în 1972 de Field, Kords şi Noyes, deci la 50 
de ani după descoperirea lui Bray. 


Reacția Belousov— Jabotinski a fost prezisă 
matematice (din vîrful condeiului) de către en- 
glczul A. Turing (1952) care și-a pus problema Fig. 42. 
dacă nu cumva într-un reactor chimic, în 
condițiile reacției chimice, se formează combinaţii sta- 
bile de produse intermediare. Această reacție constituie 
unul dintre exemplele de bază ale sinergeticii, ana- 
logia dintre ea şi convecția Benard fiind determinantă 
în cercetările școlii de la Bruxelles (condusă de Prigojin) 
din jurul anilor 1960. În prezent această reacție este expli- 
cată și recunoscută. Multe alte sisteme omogene ce pre- 
zintă oscilații chimice periodice au fost descoperite ulte- 
rior fie accidental, fie prin varierea oscilatorilor cunoscuţi, 
fie prin extragerea din sisteme biologice (deoarece extrac- 
tele necelulare de materiale de pornire, ca inima de bou 
sau drojdia, derivă dintr-un oscilator biochimic — pro- 
cesul de glicoliză, fie prin construire de oscilatori chimici 
(prima astfel de proiectare sistematică fiind realizată în 


1980 cu ajutorul unor cuve care amestecă curgerea con- 
tinuă). Dispunindu-se de un mare număr de oscilatori chi- 

mici, a fost posibilă evidențierea şi a altor comportări ca- 
racteristice sistemelor neliniare ca structuri spațiale și 
haos chimic. Acest haos a fost pus în evidență experimen- 
tal sau modelat matematic în reacția Belousov— Jabo- 
tinski, în oxidarea catalizată cu peroxid a NADH, în sis- 
teme fotochimice, în clorit-tiosulfat. Astfel de comportări 
au fost studiate în special de către grupele de cercetători 
de la Austin și Bordeaux. Oscilatorii fotochimici sînt reacții 


fotochimice cu oscilații periodice sau aperiodice și au loc 
cînd o specie anorganică se dizolvă într-un solvent organic. 
Dacă specia dizolvată este iluminată cu o excitație de o 
anumită lungime de undă, atunci ea emite lumină cu o 
lungime de undă mai mare şi este fluorescentă. Dacă o 
celulă care conține soluție este iradiată cu excitația de o 
anumită lungime de undă și avînd intensitatea constantă, 
atunci se observă o emisie variabilă în timp (uneori de in- 
tensitate periodică). Cînd s-a observat direct celula, în 
cazul sistemului biacetil lumina emisă era verde intens, 
vizibilă cu ochiul liber. În loc să se vadă că porțiunea ilu- 
minată a celulei sclipea alternativ verde şi întunecat, s-a 
constatat că benzile verzi se mișcau transversal pe celulă 
aparent în interiorul şi în afara regiunii investigate de de- 
tectorul din instrument, deci soluţia oscila în spațiu și nu 
în timp. 

Deși în sistemele chimice s-au introdus modele mate- 
matice care generalizează modelul Navier— Stokes, tra- 
tarea bifurcaţiei şi stabilității fiind total analoagă celei 
din sistemele fluide, totuși în problemele expuse modelele 
matematice continuă să fie rudimentare. De asemenea, ne- 
încrederea în interpretările prezentate vine din aceea că 
în mare măsură excitaţiile luminoase produc căldură și 
anume gradienți, care conduc la convecții de tip Benard. 
De aceea, problema haosului în sistemele chimice nu poate 
fi considerată ca rezolvată, mai ales pînă cind ea nu va 
fi separată de problema de mișcare mecanică fluidă. 


144 


5.6. SINERGETICA ÎN TEHNICĂ 


Cu cît modelele unei teorii sînt mai generale, cu atît 
aria de aplicabilitate a predicțiilor acelei teorii este mai 
largă. Cum sinergetica se aplică în studiul atitor sisteme 
sinergetice generale : mecanice, fizice, chimice, descrise în 
paragrafele precedente, rezultă că, indirect, aplicaţiile aces- 
tor științe legate de obiectul sinergeticii constituie aplica- 
ţii şi ale sinergeticii. Afară de aceste aplicații indirecte 
există și altele particulare, dar directe, dintre care men- 
ționăm efecte tranzitorii și sinergetice în eroziunea cu par- 
ticule solide a siliciului; sinergetismul dintre irigare și 
fertilizare în funcţie de condiţiile ecologice ; eroziune-coro- 
ziune sinergetică a superaliajelor în efluenții arzătorului 
de cărbune P. F. B.; influența ionilor de zinc asupra trans- 
ferului unielectronic, mecanism posibil al acțiunii siner- 
getice a antioxidanţilor; evaluarea eficienței sistemelor 
energetice nucleare sinergetice în curs de elaborare; acţi- 
unea sinergetică a oxigenului și a cloraților asupra coroziunii 
oţelului carbon, fenomene sinergetice în aprinderea prin 
scînteie a amestecurilor propan—aer şi metan—aer; ca- 
taliza reacţiilor de oxidare în faza lichidă a hidrocarbu- 
rilor utilizînd cupluri sinergetice conținînd compuși ai me- 
talelor din grupa, a II-a ; efect sinergetic în cataliza omo- 
genă a reacţiilor de oxidare în faza lichidă a hidrocarbu- 
rilor utilizînd cupluri  sinergetice conținînd compuși ai 
metalelor din grupa a II-a; efect sinergetic în cataliza 
omogenă a reacţiilor de oxidare în lanț în faza lichidă; 
sinergia în procesul de propagare a flacării; efecte biolo- 
gice sinergetice ale ultrasunetelor şi ale radiațiilor ioni- 
zante evaluate în vitro ; studiul sinergiilor care stabilizează 
omul în poziție verticală; utilizarea antibioticelor siner- 
getice în tratarea infecțiilor ; efecte sinergetice ale meta- 
lelor pulverizate cu sulfură de molibden; evaluarea teo- 
retică a stabilizării sinergetice a radicalilor liberi; siner- 
gismul dintre glucoză și aminoacizi în raport cu eliberarea 
de insulină în vitro; abordarea sinergetică a explorării; 
sinergia la catalizatorii de hidroprelucrare ; sinergia dintre 
mediul ambiant, starea de torsiune şi dimensiunea secți- 
unii în cursul fluajului; efecte sinergetice ale abrazării 

și coroziunii în cursul uzurii ; sinergetica mecanicii ruperii 
în evaluarea duratei de viață la oboseală. Multe alte apli- 
cații ale sinergeticii au fost menționate în alte paragrafe ; 
aici mai cităm cîteva situaţii în care apare bifurcația Hopf, 
deci oscilațiile parazite : la pompe de aer, oscilaţiile spon- 
tane în sisteme structurale (ca de exemplu flutterul), 
electrice, nucleare, oscilațiile din atmosferă și ale cîmpului 
magnetic terestru, în tranziția spre turbulență a fluide- 
lor, în general, undele liniare şi neliniare. 

Cuvintele sinergie şi sinergism aparțin aceleași familii 
ca şi sinergetica. Sinergia este acțiune simultană îndreptată 
în același sens pentru îndeplinirea aceleiași funcțiuni a 
mai multor organe sau a mai multor agenți; acest cuvînt 
este folosit în fiziologie, combustie, chimie, rezistența ma- 
terialelor. Sinergismul este folosit în chimie pentru a de- 
semna intensificarea acțiunii a două substanțe prin asoci- 
erea lor. Aceste cuvinte sînt deja de circulație internațională. 


Deși nu se află decit în fază de constituire și crista- 
lizare ca știință, gama largă de aplicaţii și posibilitățile 
noi de abordare a fenomenelor au determinat creșterea 
continuă a interesului specialiştilor din cele mai diverse 
domenii față de obiectul şi metodele sinergeticii — plat- 
formă de amplă cooperare şi conlucrare multidisciplinară. 

Sinergetica, un nou domeniu inter- și multidisciplinar: de cer- 
cetare a outoorganizării. sistemelor deschise complexe, departe 
de. echilibru, are tot mai mulți adepţi din diferite domenii ale 
ştiinţei: fizică, termodinamică, mecanică, chimie, biologie. şi 
chiar sociologie, constituindu-se ca o metaștiință a structurării 
macroscopice. datorită cooperării microscopice, cu idei, metode, 
instrumente de investigație unitare. 

Lucrarea prezintă interes pentru specialiști din orice ramură 
a. științei și tehnicii, prin problemctica actuală şi de perspec> 
tivă o. dezvoltării - ştiinţei contemporane, prin abordarea necla- 
sică a problemelor neliniare (autounde, solitoni, catastrofe, haos 
determinist etc.) şi prin expunerea clară şi intuitivă, însoțită de 
multe exemple şi figuri. 

